Haddhun nettifaivaa Point pharmacy thah: Vaguthu fiyavalhu alhan jehey! | Mihaaru\nހައްދުން ނެއްޓިފައިވާ ޕޮއިންޓް ފާމަސީތައް: ވަގުތުން ފިޔަވަޅު އަޅަން ޖެހޭ!\nއައިޖީއެމްއެޗް ކުރިމަތި ޙުންނަ ޕޮއިންޓް ފާމަސީއެއް--ފޮޓޯ: ފަޔާޒް މޫސާ/މިހާރު\nމިއީ އޯކިޑް މަގުގައި ހުންނަ ޕޮއިންޓް ފާމަސީން ކުރި ތަޖުރިބާ އެކެވެ. ޕެނެޑިން ގުޅައެއްގެ އަގު 4ރ. އެވެ. އެއީ އެހެން ފާމަސީތަކަށް ވުރެ ގާތްގަނޑަކަށް ދެ ގުނަ ބޮޑު އަދަދެކެވެ.\n"އެ ކީއްވެ އެހާ އަގުބޮޑީ މިތާނގައި؟" އަޅުގަނޑު ސުވާލު ކުރީމެވެ.\n"މިތަނަށް ހޯލްސޭލްކުރާ މީހުން ވިއްކާ އަގު ވެސް އަގު ވެސް މިހާރު ބޮޑީ،" އިންޑިއާގެ ސޭޓަކަށް ހުރި މީހާ ޖަވާބު ދިނެވެ.\nއެކަމަކު، އެހެން ހުރިހާ ތަނެއްގައި 2ރ. އަށް ގުޅައެއް ހުރި އިރު، ހޯލްސޭލަރުން މިތަނަށް އެކަނި އަގުބޮޑުކޮށް ވިއްކަންވީ ކީއްވެތޯ އަޅުގަނޑު އަހައިފީމެވެ.\n"އަހަންނަށް ނޭނގޭ. ބޮސް ބުނާ އަގުގައި ވިއްކަނީ،" އޭނާ ޖަވާބު ކުރުކޮށްލި އެވެ.\nބޮސް އަކީ ކާކުތޯ އަހައިފީމެވެ. އޭނާ ބުނީ އޭނާގެ ބޮސް އަކީ އިންޑިއާ މީހެއް ކަމަށެވެ. އުޅެއުޅެ ވެސް ނަންބަރެއް ނުދިނެވެ.\nއައިޖީއެމްއެޗް ކުރިމަތީގައި ހުންނަ ޕޮއިންޓްގެ އެހެން ފާމަސީއަކަށް ވަދެފީމެވެ. އެތާނގައި ނެތް ބޭހެއް، އިންޑިއާގެ ސޭޓް ކައިރީގައި ހުރި އެހެން ފިހާރައަކަށް ގޮސް ހިފައިގެން އައިސް އޭތި ޑަބަލް އަގުގައި ވިއްކައިފި އެވެ.\n"އެކަމަކު މިއީ އެހެން ތަންތަނުން 35ރ. އަށް ދޭ ބޭހެއްނު،" އަޅުގަނޑަށް އޭގެ އަސްލު އެނގޭތީ ޝަކުވާ ކޮށްފީމެވެ.\n"އެހެންތަ، އެހެންވިއްޔާ 40ރ. ދީ،" ކުރިން 65ރ. އަށް އަގު ކީ ބޭސް ކާޑުގެ އަސްލު އަގު ބަދަލުކޮށްލި އެވެ.\nމިއީ އޭގެ އަދި ކުޑަ މިންވަރެކެވެ.\nބޭހުގެ މައްސަލަތަކާ ބެހޭ ގޮތުން "މިހާރު" އާ ވާހަކަ ދެއްކެވި ޑޮކްޓަރުންނާއި ފާމަސިސްޓުން އަދި ދާއިރާގެ ތަޖުރިބާކާރުން ދެކޭ ގޮތުގައި ނިޒާމުގައި ހުރި ގިނަ މައްސަލަތައް ފެށޭ ހިސާބަކީ އަދި ކަންކަން ހައްލު ނުވެ ދެމިގެންދާ މައިގަނޑު އެއް ސަބަބަކީ ރާއްޖޭގައި ފާމަސޫޓިކަލް އިންޑަސްޓްރީގައި "ވެރިކަން" ކުރާ ބާރުގަދަ ފާމަސީތަކެކެވެ.\nބޭހުގެ އަގު ކޮންޓްރޯލް ކުރަން ބަލާއިރު، "ހިތު ހުރި އަގެއް"ގައި ބިލު ކުރުމާއި، އަގުތައް އޮޅުވާލައިގެން ވިޔަފާރި ކުރުމާއި، ރާއްޖެ އެތެރެކުރުން ވެސް މަނާ ބޭސްތައް ދިވެހިންގެ ތެރޭގައި އާންމުކޮށް ވިއްކުމާއި، ޑޮކްޓަރެއްގެ ލިޔުމަކާ ނުލައި ދޫކުރަން ހެޔޮ ނުވާ ވަރުގެ ބޭސްތައް ކޮންމެ މީހަކަށް ވެސް ދޫކުރުން ފަދަ މައްސަލަތައް ރާއްޖޭގައި އޮންނަނީ އިންތިހާ އަށް އާންމުވެފަ އެވެ.\nއެކަންކަން ހުއްޓުވަން ބަލާއިރު ދައުލަތުގެ ކަމާބެހޭ އިދާރާ އަށް ވުރެ އެ ފާމަސީތައް ބޮޑުވެ ބާރުގަދަވުމާއި ނެޓްވޯކުތަކެއް ގޮތަށް ހިންގާތީ "އަތް ނުލެވުން" ފަދަ މައްސަލަތަކާ ހެދި މުޅި ދާއިރާ އޮންނަނީ ހިފެހެއްޓުމެއް ނެތި ބޮއްސުންލައިފަ އެވެ.\nމީގެ އެއް "ޖަޔަންޓަކީ" ރާއްޖޭގައި ފާމަސީ ޗެއިންތަކެއް ހިންގާ ޕޮއިންޓް ފާމަސީ އެވެ. އަދި މި ޗެއިނަކީ، ހައްދުން ނެއްޓިފައިވާ ޗެއިނެއް ކަމަށް ބޭހުގެ މުޅި އިންޑަސްޓްރީ ވެސް އެއްބަސްވެ އެވެ. އެއީ ތެދެއްތޯ ބަލަން، "މިހާރު"ގެ ނޫސްވެރިން ގޮސް ބެލިއިރު، ބަރާބަރަށް ހުރިހާ ވާހަކައެއް ދިމާވެ އެވެ.\nމާލޭގައި އެކަނި 17 ފާމަސީއެއް ހިންގާ ޕޮއިންޓް ފާމަސީތަކަށް ކުރާ އެންމެ ބޮޑު ތުހުމަތަކީ ބޭހުގެ އަގު އޮޅުވާލުމެވެ. އެހެން ފާމަސީތަކަށް ވުރެ ބައެއް ބޭސްތަކުގެ އަގުތަކަށް 100-200 ޕަސެންޓް އިތުރަށް ލާ މައްސަލަ އެވެ. އަސާސީ ބޭސްތައް ވެސް ހިތުހުރި އަގެއްގައި ވިއްކުމެވެ.\n"މިހާރު"ގެ ޓީމުން ވަނީ ޕޮއިންޓް ފާމަސީ ހިމެނޭ ގޮތަށް މާލޭގެ ތަފާތު 10 ފާމަސީއަކަށް ވަދެ އަގުތައް ބަލައި އަޅައި ކިޔައިފަ އެވެ. އާދަޔާ ހިލާފު ބޮޑު ތަފާތެއް ފެންނަނީ ހަމައެކަނި ޕޮއިންޓް ފާމަސީން އެކަންޏެވެ.\nއާންމުކޮށް މީހުން ގަންނަ 1000 މިލިގްރާމުގެ ވިޓަމިން ސީ ކާޑެއް އަގު އެހެން ފާމަސީތަކުގައި އެވަރޭޖް ކޮށް ހުރީ 35ރ. އާއި 45ރ. ދެމެދުގަ އެވެ. ޕޮއިންޓުން ހަމަ އެ ބޭސް ވިއްކަނީ 70ރ. އަށެވެ. ޕެންޓޭޒްގެ 40 މިލިގްރާމް ބޭސް ކާޑެއް 10ރ. އާއި 25ރ. ދެމެދުގައި ފާމަސީތަކުން ވިއްކި އިރު ޕޮއިންޓް ފާމަސީން ވިއްކީ 50ރ. އަށެވެ. އެލެގްރާ ސިރަޕް ވެސް އެހެން ފާމަސީތަކުގައި ހުރީ 60ރ. އާއި 75ރ. ދެމެދުގަ އެވެ. އެކަމަކު ޕޮއިންޓަށް ވަދެ އަހައިލުމުން ބުނީ އޭގެ ފުޅިއެއް ލިބޭނީ 95ރ. އަށް ކަމަށެވެ.\nއެ މައްސަލައިގެ ތެރެއަށް އިތުރަށް ވަނުމުން އެނގުނީ މި އަގުތަކަކީ ފާމަސީން ކަނޑައަޅާފައިވާ އަގުތައް ނޫން ކަމެވެ. އޭގެ ބަދަލުގައި އެތަނުގައި ބޭސް ވިއްކަން ހުންނަ ބިދޭސީ މީހާ ބޭނުން އަގެއް ކިޔަނީ ކަމެވެ. ޕޮއިންޓްގެ އެއްވެސް ތަނަކީ ބިލް ހަދައި، ބިލްކޮޅު ދޭ ތަނެއް ނޫނެވެ.\nޕޮއިންޓް ފާމަސީއެއް ތެރެ--ފޮޓޯ: ފަޔާޒް މޫސާ/ މިހާރު\n"މުސްކުޅިއެއް އައިއާ އެއް އަގެއްގައި ތަންކޮޅެއް ޒުވާންކޮށް ހުރި މީހަކު އައިސިއްޔާ އެހެން އަގެއްގައި. އެ ދުވަހެއް ތެރޭ އެއް ބޭހެއް ތަފާތު އަގުތަކުގައި އެބަ ވިއްކާ ހަމަ އެ ފާމަސީން،" ބޭހުގެ ވިޔަފާރީގެ ތެރޭގައި ހަރަކާތްތެރިވެ ވަޑައިގަންނަވާ ވިޔަފާރިވެރިއަކު ވިދާޅުވި އެވެ.\n"އެއަށް ކިޔަނީ ބިޒްނަސް އިންސައިޑް ބިޒްނަސް. އޯނަރު ކަނޑައަޅާފައި އޮންނަ އަގަށް ވުރެ ކިތަންމެ ބޮޑުކޮށް ވިއްކައިގެން ވެސް ފައިދާ ނަގަންވީ."\nޕޮއިންޓް ފާމަސީގެ ތެރޭގައި ހިންގާ ކަންކަން އެއީ މެނޭޖްމަންޓަށް އެނގިގެން ހިންގާ ކަމެއްތޯ އާއި އަގުބޮޑުކޮށް ބޭސް ވިއްކަނީ ކީއްވެގެންތޯ، އެ ފާމަސީތައް ހިންގާ ކުންފުނީގެ އިސް ބޭފުޅަކަށް ދެންނެވުމުން އެއަށް ޖަވާބެއް ނުދެއްވި އެވެ. އެކަމަށް ޖަވާބު ދެއްވާނީ ސީދާ އޯނަރު ކަމަށް އޭނާ ވިދާޅުވި އެވެ. އެކަމަކު، އެކަމާ ބެހޭ ގޮތުން ކުންފުނީގައި މި ވަގުތު އެންމެ އިސްކޮށް ހުންނެވި ބޭފުޅާއާ ގުޅުމުން ވިދާޅުވީ އެ އޮފިޝަލާ ގުޅުމަށެވެ.\nބައެއް ސުވާލުތަކަށް އޮފިޝަލް ޖަވާބު ދެއްވި އެވެ. މެނޭޖްމަންޓުން ވަކި އަގެއް ކަނޑައެޅުމަށް ފަހު، އެ ބޭސްތައް ފާމަސިސްޓުން ބޭނުން އަގެއްގައި ވިއްކަން ހުއްދަ ދީފައިވާ ވާހަކަ އޭނާ ދޮގުކުރެއްވި އެވެ.\nބިދޭސީން ހިންގާ ޕޮއިންޓް ފާމަސީ އަށް ކުރާ އަނެއް ތުހުމަތަކީ އެތަނުން މަނާ ބޭސްތައް ވިއްކާ މައްސަލަ އެވެ. އެބޯޝަން ޕިލްސްތަކާއި ޑޮކްޓަރުގެ ބޭސް ސިޓީއަކާ ނުލައި ބާރުގަދަ އަދި މަނާ ބޭސްތަކާއި އެންޓި ބަޔޮޓިކްތައް ވެސް ހަމަ އަންނަ ކޮންމެ މީހަކަށް އެ ފާމަސީން ދޫކުރެ އެވެ. މިކަން އޮންނަނީ "އެންމެނަށް އެނގޭ ބޮޑު ސިއްރެއް" ގޮތުގަ އެވެ.\nމިހާރުގެ ނޫސްވެރިން ޕޮއިންޓްގެ ހަތަރު ފާމަސީއަކަށް ވަދެ ވަރަށް "މަނާ ބޭސްތައް ލިބޭނެތޯ" ވަރަށް ސިއްރުން ސުވާލު ކުރީމެވެ. ކޮންމެ ފާމަސީއަކުން ވެސް ވަގުތުން ބޭސް ވިއްކަން އެއްބަސްވި އެވެ. ބޭސް ލިބޭ އަގުތަކާއި ބޭނުންކުރަން ޖެހޭ ގޮތާއި ހުރިހާ ކަމެއް ކިޔައިދިނެވެ.\nއެކަމަކު އެއްވެސް ބިލެއް ދޭކަށް އެއްބަހެއް ނުވެ އެވެ. އެއް ތަނަކުން އެބޯޝަން ބޭހުގެ ސްޓޮކް ހުސްވެފައި ހުރުމުން އަނެއް ފާމަސީއެއްގެ ނަމްބަރު ދީ ވަގުތުން ބޭސް ލިބޭނެ ގޮތް ހަމަޖައްސައިދިނެވެ. މިއީ ބޮޑު ނެޓްވޯކެއް ގޮތަށް ވަރަށް އިންތިޒާމްވެގެން ހިންގާ ވަގު ވިޔަފާރި އެކެވެ.\nމިކަންކަމަށް ފާރަވެރިވާން ހުރީ މޯލްޑިވްސް ފުޑް އެންޑް ޑްރަގް އޮތޯރިޓީންނެވެ. މިފަދަ ކަންކަން ވަރަށް ގިނަ ފާމަސީތަކުން ކުރާކަން އެ އިދާރާ އަށް ވެސް އެނގެ އެވެ. ދޭތެރެއަކުން ކުއްލި އިންސްޕެކްޝަންތައް ޖައްސާ އަތުލައިގަންނަން މަސައްކަތް ކުރެ އެވެ. އެކަމަކު ގިނަ ފަހަރަށް ވަނީ ފެއިލް އެވެ. ސަބަބުތައް ވެސް ގިނަ އެވެ.\nއެމްއެފްޑީއޭ އަށް އޮތް ގޮތަކީ އެއްފަހަރާ އެއް ގަޑިއަކަށް ގިނަ ފާމަސީތައް ރެއިޑް ކުރުމެވެ. މިދިޔަ އަހަރު ތެރޭގައި އެ އިދާރާ އިން 117 ފާމަސީ އަށް މީހުން ފޮނުވައިގެން އެއްފަހަރާ ވަދެ ބޭސް ސިޓީއަކާ ނުލައި ވިއްކުން މަނާ ބޭސް ލިބޭތޯ ސުވާލު ކުރި އެވެ. އޭގެ ތެރެއިން 100 ފާމަސީއެއް ވަގުތުން ވިއްކި އެވެ.\nއެމްއެފްޑީއޭގެ އިންސްޕެކްޝަންތަކަށް ފާމަސީ ހިންގާ ބިދޭސީން ވަރަށް ފަރިތަ އެވެ. އެ އިދާރާގެ ފަރާތުން ފޮނުވާ އޮފިސަރުން ވަކި ކުރަން އެނގެ އެވެ. ބައެއް ފަހަރު އިންސްޕެކްޝަންތައް ޖެއްސުމުގެ ކުރިން ފާމަސީތަކަށް އޮންނަނީ އެ މައުލޫމާތު ލިބި، ތައްޔާރަށެވެ.\nއަނެއްބައި ފަހަރު އެއް ތަން ރެއިޑް ކުރާއިރަށް އެ ތަނުން އެހެން ހުރިހާ ޕޮއިންޓަކަށް ގުޅައި އެ މީހުން އެލާޓަށް ގެނެ އެވެ. އަދި ޕޮއިންޓް ފާމަސީ ނޫނަސް އެ މީހުންނާ ގުޅުން އޮންނަ އެހެން ފާމަސީތަކަށް ވެސް މި މައުލޫމާތު ދީ އެ މީހުން ރެޑީ ކުރުވަ އެވެ.\nއެހެންވެ އެމްއެފްޑީއޭ އަށް އޮތް ގޮތަކީ އެއްފަހަރާ އެއް ގަޑިއަކަށް ގިނަ ފާމަސީތައް ރެއިޑް ކުރުމެވެ. މިދިޔަ އަހަރު ތެރޭގައި އެ އިދާރާ އިން 117 ފާމަސީ އަށް މީހުން ފޮނުވައިގެން އެއްފަހަރާ ވަދެ ބޭސް ސިޓީއަކާ ނުލައި ވިއްކުން މަނާ ބޭސް ލިބޭތޯ ސުވާލު ކުރި އެވެ. އޭގެ ތެރެއިން 100 ފާމަސީއެއް ވަގުތުން ވިއްކި އެވެ.\nމާލޭގައި ފާމަސޫޓިކަލް ޖަޔަންޓުންގެ ގޮތުގައި އޮޕަރޭޓުކޮށް ބިދޭސީންގެ ވެސް ބޮޑު ކޮންޓްރޯލެއް އޮވެގެން މިފަދަ ބޮޑެތި ކަންކަން ހިންގާއިރު މި މައްސަލަތައް ހައްލު ކުރަން މުއައްސަސާތައް އޮތީ ނުކުޅެދިފައި\nމާލޭގައި ފާމަސޫޓިކަލް ޖަޔަންޓުންގެ ގޮތުގައި އޮޕަރޭޓުކޮށް ބިދޭސީންގެ ވެސް ބޮޑު ކޮންޓްރޯލެއް އޮވެގެން މިފަދަ ބޮޑެތި ކަންކަން ހިންގާއިރު މި މައްސަލަތައް ހައްލު ކުރަން މުއައްސަސާތައް އޮތީ ނުކުޅެދިފަ އެވެ. މަނާ ވިޔަފާރި ކުރުމުގެ އިތުރުން ސީދާ ބަލި މީހުންނަށް ނުރައްކާވާ ފަދަ ކަންކަން ވެސް ބައެއް ފާމަސީތަކުން ހިންގަ އެވެ.\nތަޖުރިބާކާރުން ދެކޭ ގޮތުގައި ޕާމަސީތަކުގައި ބޭސް ވިއްކުމަކީ މަތީ ފެންވަރަށް ކިޔަވައިގެން ތިބި ފާމަސިސްޓުން ނޫން އެހެން ބަޔަކު ކުރަން ހެޔޮވާވަރުގެ ކަމެއް ނޫނެވެ. ސީދާ ބަލި މީހުންނާ ޑީލް ކުރަން ޖެހޭ އިރު ވަރަށް ގިނަ ގޮތް ގޮތަށް ބަލައި އެ މީހެއް ގައިގައި ތަޖުރިބާ ހުންނަން ޖެހެ އެވެ.\nއެހެންވެ ހެލްތު މިނިސްޓްރީ އިން ވަނީ ކޮންމެ ފާމަސިސްޓަކަށް ހާއްސަކޮށް އެ މީހުންގެ ރަޖިސްޓްރޭޝަނާ ފޮޓޯ އާއި އެހެނިހެން ހުރިހާ މައުލޫމާތެއް ހިމެނޭ ކާޑެ ދީފަ އެވެ. ބޭސް ގަންނަން ފާމަސީ އަށް ވަންނަ މީހުންނަށް ފެންނަ ގޮތަށް އެ ކާޑު ކަރުގައި އަޅުވާފައި އޮންނަން ޖެހެ އެވެ.\nނަމަވެސް ފާމަސީތަކަށް ވަންނަ އިރު ފެންނަނީ އެ މަންޒަރެއް ނޫނެވެ. ކާޑު އަޅައިގެން ތިބޭނީ މަދު ފަހަރަކު އެވެ. ފާމަސިސްޓުން ބޭރަށް ނިކުންނަން ބޭނުންވެއްޖެ ނަމަ އެ މީހުންގެ ރައްޓެހި އެހެން ބިދޭސީއަކަށް ގުޅައި އެތަނުގައި ބަހައްޓަ އެވެ. ބައެއް ފަހަރު ބޭސް ނުވެސް ދަންނަ މީހުން ބޭސް ސިޓީއަށް ބަލައިގެން ބޭސް ދޫކޮށްފައި އެބަހުއްޓެވެ. ރަނގަޅު މައުލޫމާތުތައް ނޭނގި ގާނޫނާއި ގަވައިދުތަކަށް ބެލުމެއް ނެތި ކުރާ މިފަދަ ކަންކަމުގެ ސަބަބުން ބައެއްގެ ފުރާނައަށް ނުރައްކާވިޔަސް ނޭނގޭނެ އެވެ.\n"އެ ފާމަސީއަކާ ދޭތެރޭ ފިޔަވަޅު އެޅިޔަސް ނުބައިކޮށް ބޭސް ވިއްކީމަ ޕޭޝަންޓަކަށް ހުންނާނީ ނުބައި ބޭހެއް ކެވިފައި. އޭގެން ބޮޑު ގެއްލުމެއް ވެސް ވެދާނެ. އަޅުގަނޑުމެން ގޮސް އިންސްޕެކްޓު ކުރާއިރު ގިނަ ފަހަރަށް ފޮޓޯ އަށް ބަލާފައި ނޭނގުނަސް ސުވާލުތައް ކުރަން ފެށުމުން އެ މީހުން ދޭ ޖަވާބުތަކަށް ބަލާފައި އެނގޭ،" އެމްއެފްޑީއޭގެ އޮފިޝަލަކު ވިދާޅުވި އެވެ.\n53 ކޮމެންޓް, 57 ރިއެކްޝަންސް\nގައުމު ދެކެ ލޯބި ނުވާ މީހުން ގައުމުގެ ހުންގާނުގައި ތިބީމަ ވާނީ މިހެން. ވިޔަފާރި އެއް ވިއްޔާ އޮތީ އިންޑިއާ މީހުން އަތް ދަށުގަ. ދިވެހިން ތިބީ އެމީހުންގެ ފަހަތުގަ ފިތިފަ. ގައިމީ ފެންވަރުގަ މިކަންކަން ބަލަން ވީ.\nއަމާޒުން ނެއްޓި ދާނެގޮތަކަށް ދާން ދޫކޮށްލާފައި އޮތް ދޫނިރާއްޖެއަކަށް މީ މައްސަލައެއްކަމަށްވަނީ ކީއްވެބާ\nމީވަރަށް ރަނގަޅު ލިޔުމެއް. މިފަދަ ނޫސްވެރިކަން ތަރައްގީ ވުމަކީ ހަގީގީ ނޫސްވެރިކަ ކުރިއެރުމަކީ. ޝުކުރިއްޔާ މިހާރުގެ ޓީމަށް\nބޭސްވިއްކާފަ ރިސިޓް ނުދެންޏާ ތަކުރާރުވާ ކޮންމެފަހަރަކު 10،000ރ އިން ޖުޜިމަނާ ކޮއްބަލަ، އަދި އޮޑިޓު ކޮއްފަ އިތުރައް ނަގާ ހުރިހާ ފައިސާއެއް ދައުލަތައް ނަގަންފެނޭ. ނޫސްވެރިން މިގޮތައް އިންވެސްޓިގޭޓް ފުރޯޑް ވިޔަފާރިތައް ހިފާއިރު މީރާ ޓުރޭޑް މިނިސްޓުރީއިން ކީއްބާ ކުރަނީ، ކުލަކުލައިގެ ޓައި އަޅައިގެން އޮފީހައް ގަޑި ނުޖެހި ދިޔައިމަ އެމީހުންގެ ޒިންމާ އެ ނިމުނީ\nއިންޑިއާގެ ބިދޭސީން .ިކަނަތައް ކޮންޓްރޯލު މިކުރަނީ. ޕޮއިންޓް ފާރމަސީ ތަކަކީ އާސަންދަ އޮންނަ ތަނެއްނޫން. ފައިސާދީފައި ގަންނަންޖެހޭނީ. ބައެއް އެހެން ފާމަސީ އެބަހިންގާ ކުލިނިކު ގޮތަށް.ކުރީގެ މމބަރ އާދިލް އިންޑިޔާ ފާމަސިސްޓެއް ބައިންދައިގެން ހިންގަނީ ކުލިނިކެއް. ބަންގްލަދޭޝްގެ ޑޮކިއުމަންޓްނެތް މީހުން ފަރުވާ ހޯދާ ހޮސްޕިޓާއެއީ.\nމިހާރުގެ ޓީމަށް ޝުކުރިއްޔާ! ވަރަށް ފުރިހަމަ ރިޕޯޓެއް.\nދިވެހިރާއްޖޭގެ ފާމަސީތަކާއި ، ބާޒާރުމަތީ ވިޔަފާރިތަކާއި ، ކުދި މެދުފަންތީގެ ވިޔަފާރިންފެށިގެންގޮސް ހޮޓާ ރެސްޓޯރެންޓް ވިޔަފާރި ރިސޯޓް ސަޕްލައި ވިޔަފާރި ވެސް އޮތީ ތިޔަބުނާ އިންޑިޔާ ވޯރާވެރިން ހިސޯރުކޮށްފައި. މިހިސާބައް ދިވެިރާޖޭގެ އިގްތިސާދީ ސިޔާސީ މިނިވަންކަން ދިވެހިންގެ އަތުން ބީވެގެންދާއިރުވެސް ދިވެހިންގެ ގިނަބަޔަކު ގައުމާއިމެދު ޣާފިލުވެފައިވާކަމީ ހިތާމަހުރިކަމެއް.\nމިލިޔުން ކިޔާލުމުން ވަރަށްގިނަ މަޢްލޫމާތު ލިބިއްޖެ އަދި ކުރިން ކޮންމެވެސްވަރަކަށް ކުރެވުނު ޝައްކު ޔަގީނަށް ބަދަލުވެއްޖެ، ހެލްތްމިނިސްޓަރ މިކަމަށް ފިޔަވަޅުއަޅުއްވައިދެއްވާނެ ކަމަށް އުއްމީދުކުރަން ، ޒިންމާދާރު ނޫސްވެރިކަން ކުރައްވާ މިފަދަ ނޫސްވެރިން ނަމޫނާއަކަށް ބައްލަވަންވީނޫންތޯ...ޝުކްރިޔާ މޫސާ ރަޝީދު އަދިވެސް މިފަދަ ތަހުގީގީ ލިޔުންވުންތައް ގެނެސްދެއްވާނެ ކަމަށް އުއްމީދުކުރަން\nދިވެހިރާއްޖޭގައި ފާމަސީ އިންޑަސްޓްރީގައި އުޅޭ ބައެއް ވިޔަފާރިތަކަކީ ނަމުގައި ދިވެހިިންގެ ނަމަވެސް ހުރިހާ ފައިސާތަކެއް ބެންކް މެދުވެރިކޮށް ދަނީ ރާއްޖެއިން ބޭރަށް. އަދި ކޮންމެ ހަފްތާއަކު ތިންފަހަރު ނަގުދު ފައިސާ ބަލައި ސިދާ އިންޑިއާއިން ރާއްޖެ އާދޭ. މިފަދަ ކަންކަން ހުއްޓުވަން ކަމާއި ގުޅޭ އިދާރާތަކުން މަސައްކަތް ނުކުރާތީ ވަރަށް ދެރަ.\nތިޔާ އެމްޑީޕީ ވ އިސް ބޭފުޅެއްގެ ބަފާބެފުޅުގެ ވިޔާފާރިއެއް. ވީމާ ތިޔާކަމުގަ ސަރުކާރަކަށް ފިޔަވަޅެއް ނޭޅޭނެ. ކުރީގަ އެކަން ނުކުރެވި އޮތީ ބަލާނެ ބަޔަކު ނެތަތީވެ އަދި އަހަރެމެން ރައްޔިތުންނަށް ވެސް ރޭކާނުލާ އޮތީމަ.


ރާއްޖެ ލޮކްޑައުން ކުރުމަކީ ކޮންމެހެން ކުރަންޖެހޭ ކަމެއް: އަދުރޭ – DhiDaily\nރާއްޖެ ލޮކްޑައުން ކުރުމަކީ ކޮންމެހެން ކުރަންޖެހޭ ކަމެއް: އަދުރޭ\nރާއްޖޭގައި މިހާރު އޮތް ކޮވިޑް-19 ބަލިން ރައްކާތެރިވުމަށް މިހާރުން މިހާރަށް ރާއްޖެ ލޮކްޑައުން ކުރަން ޖެހޭ ކަމަށް ޕީޕަލްސް ނެޝަނަލް ކޮންގްރެސްގެ ރައީސް އަދި ރައްޔިތުންގެ މަޖިލިހުގެ ފޮނަދޫ ދާއިރާގެ ކުރީގެ މެމްބަރު އަބްދުއްރަހީމް އަބްދުﷲ މިއަދު ވިދާޅުވެއްޖެއެވެ.\nއަބްދުއްރަހީމް ކުރެއްވި ޓުވީޓެއްގައި ވިދާޅުވީ ކޮވިޑް-19 ގެ ނުރައްކާތެރިކަމުން ދިވެހި ރައްޔިތުން ސަލާމަތް ކުރުމަސްޓަކައި ޑޮކްޓަރުންނާއި ސިއްހީ ދާއިރާގެ ތަޖުރިބާކާރުންގެ ލަފަޔާއި އެއްގޮތަށް އަމަލު ކުރެއްވުމަށް ސަރުކާރަށް ގޮވާލައްވާ ކަމަށެވެ.\nއަބްދުއްރަހީމް އެގޮތަށް ވިދާޅުވި އިރު، ރާއްޖެއަށް ބޭރު ގައުމުތަކުން މީހުން ނާދެވޭ ގޮތަށް ބަންދު ކުރުމަށާއި، ގައުމުގެ އެތެރޭގައި ތިބި މީހުން ވެސް ގެއިން ނިކުތުން މަނާކޮށް މުޅި ގައުމު އެއްކޮށް ލޮކްޑައުން ދިވެހި ބައެއް ޑޮކްޓަރުން ވަނީ ގޮވާލައްވައިފައެވެ.\nއަބްދުއްރަހީމް ވިދާޅުވި ގޮތުގައި ރާއްޖެ މިހާރުން މިހާރަށް ލޮކްޑައުން ކުރުމަކީ މި ދަނޑިވަޅުގައި ކޮންމެހެން މުހިންމު ކަމެކެވެ.\nރާއްޖެއިން މިހާތަނަށް ކޮވިޑް-19 ޖެހުނު މީހުންގެ އަދަދު 13 އަށް އަރާފައިވާއިރު މި އެންމެނަކީ ވެސް ބިދޭސީންނެވެ. އޭގެތެރޭގައި ހިމެނެނީ ރާއްޖޭގެ ބައެއް ރިސޯޓުތަކުގައި މަސައްކަތް ކުރާ މުއައްޒަފުންތަކަކާއި ބައެއް ފަތުރުވެރިންނެވެ.\nހަލުވިކަމާއެކު މިހާރު ފެތުރެމުންދާ މި ވައިރަހުގެ ސަބަބުން އެޗްޕީއޭ އިން މިހާރު މުހިންމު ފިޔަވަޅުތަކެއް އަޅާފައިވާ އިރު ސަރުކާރުން ވެސް ވަނީ ރާއްޖެއަށް އާންމު ސިއްހަތުގެ ކުއްލި ނުރައްކަލުގެ ހާލަތު 30 ދުވަހުގެ މުއްދަތައް އިއުލާންކޮށްފައެވެ.


ނެޓްފިލްކްސްގެ އެންމެ ކުރީގައި "ބުލްބުލް" ނެޓްފިލްކްސްގެ އެންމެ ކުރީގައި "ބުލްބުލް"\nނެޓްފިލްކްސްގެ އެންމެ ކުރީގައި "ބުލްބުލް"\nދިވެހިންގެ މެދުގައި ފިލްމާއި ސީރީޒް ބެލުމަށް އެންމެ މަޤުބޫލު އެއް ޑިޖިޓަލް ޕްލެޓްފޯމަކީ "ނެޓްފިލްކްސް"އޭ ބުނުމަކުން ދޮގަކަށް ނުވާނެއެވެ. ނެޓްފިލްކްސް އިން އެންމެ ގިނަ ދިވެހިން ބަލަމުންދާ ފިލްމްތަކުގެ ތެރޭގައި އެންމެ ކުރީގައި މިހާރު އުޅެނީ ހިންދީ ފިލްމް "ބުލްބުލް" އެވެ.\nބޮލީވުޑްގެ ކާމިޔާބު ބަތަލާ އަނުޝްކާ ޝަރުމާއާއި އޭނާގެ ބޭބެ ކަރްނޭޝް ޝަރުމާގެ ޕްރޮޑަކްޝަން ހައުސް "ކްލީން ސްޓޭޓް ފިލްމްސް" އިން ޕްރޮޑިއުސްކޮށްފައިވާ މި ފިލްމަކީ ސުޕަރނެޗުރަލް ހޮރޯރ ފިލްމެކެވެ. ޖޫން 24 ގައި ނެޓްފިލްކްސްގައި ޕްރިމިއަރކުރި މި ފިލްމް ޑައިރެކްޓްކޮށްފައިވަނީ "ދޯސްތާނާ"، "ކަމްބަކްތު އިޝްކް"، އަދި "ކުއީން"ފަދަ ކާމިޔާބު ފިލްމްތަކުގެ ޑަޔަލޮގްސްތަކާއި، ލަވަތަކުގެ ލިރިކްސް ލިޔެދީފައިވާ އަންވިތާ ދަތު ކުޕްތަނެވެ. މިއީ އޭނާގެ ފުރަތަމަ ޑައިރެކްޝަނެވެ.\n"ބުލްބުލް"ގައި ގެނެސްދީފައިވަނީ އިންޑިއާގައި ވަރަށް އާއްމުވެފައިވާ އިޖްތިމާޢީ މައްސަލައެއްކަމަށްވާ ޅަ އުމުރުގައި އަންހެން ކުދިން މީހުންނާއި ދެވުން ނުވަތަ ޗައިލްޑް ބްރައިޑްގެ ޝިކާރައަކަށްވާ ކުއްޖަކު ބޮޑުވަމުންދާއިރު ދިމާވާ ތަފާތު ކަންތައްތަކެކެވެ. އަދި އިންޑިއާގައި ފްލޯކް ވާހަކެއްގެ ގޮތުގައި މަޝްހޫރުވެފައިވާ "ޗުރޭލް"އާވެސް މި ފިލްމުގެ ޕްލޮޓް ކޮންމެވެސް ވަރަކަށް ވަނީ ގުޅުވާލާފައެވެ. ފިލްމުގައި ބުލްބުލްގެ ރޯލުން ފެނިގެންދަނީ 2017 ވަނަ އަހަރު ބޮލީވުޑަށް ތަޢާރަފުވި ޒުވާން ބަތަލާ ތުރިޕްތީ ޑިމްރީއެވެ. އަވީނާޝް ތިވާރީވެސް ފިލްމުގެ ލީޑް ރޯލަކުން ފެނިގެންދާއިރު، މިއީ މިދެތަރިންގެ ޖޯޑު އެކުގައި ފެނިގެންދާ ދެވަނަ ފިލްމެވެ. މީގެ ކުރިން 2018 ވަނަ އަހަރު ރިލީޒްކުރި "ލައިލާ މަޖްނޫން"ގައިވެސް މި ދެތަރިން އެކުގައި ފެނިފައިވެއެވެ. ތުރިޕާތީ އާއި އަވީނާޝްގެ އިތުރުން ޕައޯލީ ދާމާއި، ރާހުލް ބޮސްވެސް ފިލްމުގެ މުހިއްމު ރޯލުތަކުން ފެނިގެންދެއެވެ.\nމި ފިލްމަށް ބޮލީވުޑް ކްރިޓީކުންގެ ފަރާތުން މާ އެދެވޭ ރިވިއުތަކެއް ލިބެމުންނުދިޔަ ނަމަވެސް، ފިލްމުގައި ބުލްބުލްގެ ކެރެކްޓަރއިން ފެނިގެންދާ ތުރިޕާތީގެ އެކްޓިންނާމެދު ގިނަ ބަޔަކު އަންނަނީ ތަައުރީފުކުރަމުންނެވެ. އަދި އޭނާއަކީ ފިލްމީ ދާއިރާގައި ރަނގަޅު މުސްތަޤުބަލެއް އޮތް އުއްމީދީ ފަންނާނެއްކަމަށްވެސް ގިނަ ބަޔަކު ދަނީ ބުނަމުންނެވެ.\nކޮންމެއަކަސް "ޖުރެސިކް ވޯލްޑް - ފޯލަން ކިންގްޑަމް" އަދި "ޖުމާންޖީ - ދަ ނެކްސްޓް ލެވެލް" ފަދަ މަޝްހޫރު ފިލްމްތައް ފަހަތަށް ޖައްސާލުމަަށްފަހު، ރާއްޖޭގައި ނެޓްފިލްކްސް ސަބްސްކްރައިބަރުންގެ މެދުގައި އެންމެ މަޤުބޫލު 10 ފިލްމްމުގެ ލިސްޓުގެ އެންމެ ކުރީގައި މިހާރު އޮތީ "ބުލްބުލް"އެވެ. މި ފިލްމް ނުބަލާނަމަ އަވަހަަށް ނެޓްފިލްކްސްއިން ބަލާލާށެވެ. ފިލްމް ކަމުދޭތޯ ނުވަތަ ނޫންތޯ ނިންމާނީ ބެލުންތެރިންނެވެ.


އަނގޮޓި | Landhooinfo\nއިބްރާހިމް ޝާމިލް7މަސްކުރިން\tޚިޔާލެއް ދެއްވާ\nމިއީ ޙަޤީޤީ ހާދިސާއެއްގެ މައްޗަށް ބިނާކޮށް ލިޔެފައިވާ ކުރު ވާހަކައެކެވެ.\nއޭނާއަކީ މިހާރު އަހަރެންގެ އެކުވެރިއެއް ނޫނެވެ. އެހެނަސް އަހަރެންގެ ކުޑައިރުގެ ވަރަށް ގާތް އެކުވެރިއެކެވެ. އެކީގައި އެކިއެކި ގުރޫޕު ހަދައިގެން ވަރަށް ފޯރީގައި މަޖާ ނެގި ދުވަސްތައް މިހާރުވެސް ކޮންމެވެސް ވަރަކަށް ހަނދާނުގައި ކޮށްޓާލައެވެ. އެއީ މީގެ ގާތްގަނޑަކަށް 14 ވަރަކަށް އަހަރު ކުރިއެވެ. އަހަރެންގެ ރައްޓެހިންގެ ޢަދަދު އެހާ ގިނަ ނޫންކަމުގައިވިޔަސް އަބަދުހެން އުޅޭނީ ދެތިން ކުދިންގެ ގުރޫޕެއް ހަދައިގެންނެވެ. ގުރޫޕާއި އެކުގައި ބޭރުގައި އުޅެފައި ގެއަށް އައިތަނާހެން މަންމަ ގޮވާލިއެވެ.\nއެދުވަހު މަންމަ އަހަރެންނަށް ވަރަށް ރީތި ހަދިޔާއެއް ދިނެވެ. އަހަރެން ވަރަށް އުފަލުން ހުރެ މަންމައަށް ޝުކުރުވެރިވަމުން އެ ދިން ރިހި އަގޮނޓި ކުޑަވާ އިނގިލީގައި އަޅާލީމެވެ. އެއީ “އެސް” އަކުރަކުން ޑިޒައިން ކޮށްފައިވާ ރީތި އަނގޮށްޓެކެވެ. ކޮންމެއަކަސް އަހަރެން އެ އަނގޮޓި ގެންގުޅުނީ ނުހަނު ލޯބިންނެވެ. މަންމަގެ ހަނދާނެއް އަބަދުވެސް އަހަރެންގެ އަތުގައި އޮތުމަށް ބޭނުންވާތީއެވެ.\nނަމަވެސް ނަސީބު ދިމާކުރިގޮތުން އަހަރެންގެ އެ ޚާއްސަ އަގޮނޓި ވީނުވީއެއް ނޭނގި ކުއްލިއަކަށް އެއްދުވަހަކު ގެއްލިއްޖެއެވެ. އެ އަނގޮޓި ގެއްލުނުކަން ހުދު އަހަރެންނަށް އެނގުނީވެސް މަންމަ އައިސް ވަރަށް ހިތްހަމަނުޖެހިފައި ކުރި ސުވާލަކުންނެވެ. ” މިހާރު މަންމަ ދިން އަނގޮޓި އެ މަންޖެއަށް ދިނީދޯ؟ ” އަހަރެން ހުރީ ފުރަތަމަ ބުނާނެ އެއްޗެއް ނޭނގިފައެވެ. މަންމަ އެ ކިޔަނީ އަހަރެންގެ އެކުވެރިޔާގެ ވާހަކައެވެ. އޭނާއަށް އަހަރެން އެ އަގޮނޓި ދޭންވީ އެއްވެސް ސަބަބެއް ނުވިސްނުނެވެ. އަހަރެން އަވަސްވީ ގޮތަކަށް ކުޑަވާ އިނގިއްޔަށް ބަލައިލީމެވެ. ވަރަށް ދެރައެވެ. އަނގޮށްޓެއް ނެތެވެ. ކޮޓަރިއާއި ގޭގެ ހުރިހާ ތަނެއް އަތްފުނާ އަޅައިގެން ބެލީމެވެ. އެއްތާކުންވެސް ނުފެނުނެވެ.\n” މަންމާ… މި އުޅެނީ އެ އަނގޮޓި ގެއްލިގެން” އަހަރެން ވަރަށް ޖެހިލުންވެ ހުރެ ބުނީމެވެ. ” ނުވާނެ އެހެނެއް… ތިޔަ އުޅެނީ މިހާރު އެމަންޖެއަށް އެ އަނގޮޓި ދީގެން އެ ގެއްލުނީ ކަމަށް ހަދައިގެން… މަންމަ ދެކުނީމޭ މިއަދު އެ އަނގޮޓި އެ މަންޖެ އަތުގައި އަޅާފައި އޮތްވާ!”. މަންމަ އަހަރެން ދެއްކި އެއްވެސް ވާހަކައެއް އެވަގުތަކު ޤަބޫލެއް ނުކުރިއެވެ. އަހަރެން އިތުރަށް މަންމައަށް ކަންވީގޮތް ކިޔަދޭކަށް ބޭނުމެއް ނުވިއެވެ. އެހެނަސް ވަރަށް ދެރަވެ ފިކުރު ބޮޑުވިއެވެ.\nއަހަރެންގެ ހަނދާނަށް އައީ އަގޮނޓި ގެއްލުނު ދުވަހުގެ ކުރީ ރޭގެ މަތިންނެވެ. އެރޭ އެކުވެރިޔާގެ އެދުމުގެ މަތިން އޭނާގެ ގޭގެ ދޮރުމަތީގައި ހުންނަ ގޭގެ ވަށާފާރުމަތީގައި ވާހަކަ ދައްކާލަން އަހަރެން މަޑުކޮށްލީމެވެ. އެއީ އަހަރެމެންގެ އާދައެކެވެ. އަބަދުވެސް އެދުވަހަކު ދިމާވާ ކަންތައްތަކުގެ ވާހަކަ ޚުލާސާކޮށް ދައްކާ ސަމާސަކޮށްލާ ވަގުތުކޮޅަކީ އެއީއެވެ.\nއެންމެފަހުން އެ އަނގޮޓީގެ ޚަބަރު ބެލުމަށްޓަކައި އަހަރެން އެކުވެރިޔާއާއި ބައްދަލު ކުރީމެވެ. އަގޮނޓި ވާހަކަ އެހުމުން އޭނާ ބުނީ އެއީ ކޮންމެވެސް ތަނަކުން ހޯދި އެއްޗެއް ކަމަށެވެ. އެހެނަސް އެ އަނގޮޓިއެއް އޭރަކު އޭނާގެ އަތަކު ނެތެވެ. ފަހުން ކަންތައް ވީގޮތް އަހަރެންނަށް ވިސްނުނެވެ. މަންމަގެ ވާހަކައިންނެވެ. މަންމަ އެކަން ވީގޮތް ސާފުކުރިއެވެ. އެއީ އެކުވެރިޔާގެ މަންމަގެ ފަރާތުން މަޢުލޫމާތު ހޯދައިގެންނެވެ. އެކުވެރިޔާ މަންމަ ބުނާގޮތުން އެއީ މީގެ ކުރިންވެސް އެކުވެރިޔާގެ އަތުގައި އޮންނަ ރިހި އަނގޮޓިއެކެވެ. މިވީ ކިހިނެތް ހެއްޔެވެ؟ ކިހާ މަޖާ ހަމަނުޖެހޭ ވާހަކައެއް ހެއްޔެވެ؟\nދެމައިން ކީ އެއްޗެއް ދިމައެއް ނުވިއެވެ. އެހިސާބުން އަހަރެންނަށް އަދި މަންމައަށްވެސް ކަށަވަރުވީ އެއީ ހަމަ އެ އަނގޮޓިކަމަށެވެ. އެކުވެރިޔާ އޭގެ ފަހުން އެގޮނޓިއެއް ނާޅައެވެ. ވެދާނެވެ. އަހަރެމެންނަށް އެކަން އެނގުމުން އިތުރަށް އެވާހަކަ ދައްކަފާނެތީ އެކަން ފޮރުވުމަށްޓަކައި އެ އަނގޮޓި ވިއްކާލިއެވެ. އެކުވެރިޔާ އަހަރެންނާއި ދުރުވީ އެހިސާބުން ފެށިގެންނެވެ. ކުޑަ އެހެނަސް އަގުބޮޑު އަނގޮޓިއެއްގެ ސަބަބުންނެވެ. އެންމެ ދެރަވީ އަނގޮޓިއާއެކު އެކުވެރިޔާވެސް އަހަރެންނަށް ގެއްލުމުންނެވެ. އެކަމަކު ފަހުން ހިތަށް އެރިއެވެ. “މިކަހަލަ މަކަރުވެރި އެކުވެރިއަކު ކައިރީގައި ހުންނަ ނަމަ އަދި މިއަށްވުރެ ބޮޑެތި ކަންކަމާއިވެސް ކުރިމަތި ލާންޖެހިދާނެ! މިއަދު މަކަރު ހަދައި އޮޅުވާލިޔަސް އަދި ކޮންމެވެސް ދުވަހަކުން އެ އަނގޮޓީގެ ޙަޤީޤަތްވެސް ހާމަވާނެތާ..”. ފަހުން އަހަރެން އެކަކު ކައިރީވެސް އެވާހަކައެއް ނުދައްކަމެވެ. އެއީ ސިއްރުވާހަކައެކެވެ. ކާކުތޯ ބެލުމުގެ ބޭނުމެއް މިހާރަކު ނެތެވެ. (ނިމުނީ)\nލިޔުނީ: އިބްރާހިމް ޝާމިލް\nއިބްރާހިމް ޝާމިލް އަކީ ޒުވާން ލިޔުންތެރިއެކެވެ. ޢާއްމުކޮށް ލިޔެއުޅެނީ ތަފާތުވައްތަރުގެ ވާހަކައެވެ. އަދި މުޖުތަމަޢުގެ ޙާލަތާ ގުޅޭގޮތުން މަޒުމޫނާއި ، ޅެންވެސް ހައްދަވާ އުޅުއްވައެވެ.\nހުރިހާ ލިޔުންތައް (28)


Agu Huri Inaamu Thakakaai Eku STO "Ramazan Baazaaru" Fashaifi - Vaguthu\n3 މަސް ކުރިން ( މާޗް 11, 2019 )\nމިއަދު އެސްޓީއޯގައި ބޭއްވި ހަފްލާގެ ތެރެއިން --- ވަގުތު އިމޭޖްސް/ އަމީން ހުސައިން ފަހުމީ\nއެސްޓީއޯއިން ކޮންމެ އަހަރެއްގެ ރޯދަ މަހާ ދިމާކޮށް ބާއްވަމުން އަންނަ "ރަމަޟާން ބާޒާރު" ޕްރޮމޯޝަން އަގުހުރި އިނާމު ތަކަކާއެކު މިއަހަރު ވެސް ފަށައިފިއެވެ.\nމިމަހު 10 އަކުން ފެށިގެން މޭ މަހުގެ 16 އަށް ކުރިއަށްދާ ގެންދާ "ރަމަޟާން ބާޒާރު" ފައްޓަވައި ދެއްވީ އެސްޓީއޯ ހޯމް އިންޕުރޫވްމެންޓްގައި ބޭއްވި ހާއްސަ ރަސްމިއްޔާތެއްގައި ކުންފުނީގެ މެނޭޖިން ޑިރެކްޓަރު ހުސެއިން އަމްރުއެވެ.\nމި މިޕްރޮމޯޝަންގައި %30 އާއި ހަމައަށް ޑިސްކައުންޓް ލިބޭނެ ކަމަށް އެސްޓީއޯއިން މައުލޫމާތު ދެއެވެ. މީގެ އިތުރުން މިޕްރޮމޯޝަންގެ ތެރޭގައި ބައްލަވައިގަންނަވާ ބައެއް ޕްރޮޑަކްޓްތަކަށް ވަގުތުން ލިބޭ އިނާމް ތަކެއް ހުށައެޅިފައި ވެއެވެ.\nއެސްޓިއޯއިން އިތުރަށް ވިދާޅުވީ މިއީ ރޯދަމަހަށް ގޭތެރޭގެ އަދިގެ ބަދިގޭގެ ސާމާނު ހެޔޮއަގެއްގައި އެއްތަނަކުން ހޯދުމަށް ރަނުގެ ފުރުސަތެއްް ކަމަށާއި މި ފޮރޮމޯޝަނުގެ ތެރޭގެ އެއް މިލިއަން ރުފިޔާގެ އަގު ހުރި އިނާމުތަށް ވެސް ހުށައެޅިފައިވާ ކަމަށެވެ.\n"ފްރޮމޯޝަން ކުރިއަށް ދާއިރު ކޮންމެ ހަފްތާއަކު ނަސީބު ވެރިއެއް އަދި ޕްރޮމޯޝަން ނިމުމުން ނަޝީބު ވެރިއެއް ހޮވިގެން ދާނެ " އެސްޓިއޯއިން ވިދާޅުވިއެވެ.\nއެސްޓިއޯ އިން ވިދާޅުވީ މި ޕްރޮމޯޝަން ކުރިއަށް ދާނީ އެސްޓިއޯ ހޯމް އިންޕްރޫވްމެންޓް އަދި އަތޮޅުތަކުގައި ހުރި އެސްޓިއޯގެ ފިހާރަތަކުގައި ކަމަށެވެ.


Zakir Naik Malaysia In Ves Beyru Kolafaane Kamah Lafaakureven Fashaifi - Vaguthu\nމެލޭޝިޔާއިން މިހާރު ހިމާޔަތް ހޯދައިގެން އެ ގައުމުގައި ދިރިއުޅެމުންދާ އިންޑިއާ އިން ހޯދަން ބޭނުންވެފައިވާ އިންޑިއާގެ މަޝްހޫރު ދީނީ އިލްމްވެރިޔާ ޑރ. ޒާކިރު ނައިކު މެލޭޝިޔާއިން ބޭރުކޮށްލަފާނެ ކަމަށް ލަފާކުރެވެން ފަށައިފިއެވެ.\nދާދިފަހުން މެލޭޝިޔާގައި ޒާކިރު ނައިކު ދިން ތަގުރީރަކާއި ގުޅިގެން ޒާކިރު ބޭރުކުރުމަށް އެގައުމުގެ ތިން މިނިސްޓަރަކު ވަނީ އެދިފައެވެ. ޒާކިރު ނައިކު މެލޭޝިޔާއިން ބޭރުކޮށްލަން ޖެހޭކަމަށް ބުނެ ވާހަކަދެއްކި މިނިސްޓަރުންގެ ތެރޭގައި ހިމެނެނީ ކޮމިއުނިކޭޝަން އެންޑް މަލްޓި މީޑިއާ މިނިސްޓަރާއި ހިއުމަން ރިސޯސް މިނިސްޓަރާއި އަދި ވޯޓަރ ލޭންޑް އެންޑް ނެޗުރަލް ރިސޯސް މިނިސްޓަރެވެ.\nޒާކިރު މެލޭޝިއާއިން ބޭރުކޮށްލަން އުޅެނީ އެގައުމުގެ ތަފާތު ނަސްލު ތަކާއި ދީންތަކުގެ މެދުގައި ހަމަނުޖެހުން އުފެދޭ ފަދަ ވާހަކަތަކެއް ދައްކައިފައި ވާކަމަށް ބުނެއެވެ.\nމި މައްސަލާގައި މެލޭޝިއާގެ ބޮޑު ވަޒީރު ޑރ މަހާތިރު އަދި ސާފު ޖަވާބެއް ނުދެއްވައެވެ. މަހާތިރު ކުރިން ވިދާޅުވެފައި ވަނީ ޒާކިރު އިންޑިއާއި ހަވާލު ނުކުރާނެ ކަމަށެވެ.\n22 މީހުން މަރުވި އެ ހަމަލާ އަށް ފަހު ޒާކިރް ނައިކުގެ ޕީސް ޓީވީ ވަނީ ބަންގްލަދޭޝްގައި މަނާކޮށްފަ އެވެ. ޒާކިރު ނައިކް މަޝަހޫރުވުމުގައި ގުރުއާނާއި ހަދީސް ހިތުދަސްކޮށްފައި ހުންނަ ވަރާއި އެހެންދީން ތަކުގެ ފޮތްތަކުގެ ބައިތައް ހިތުދަސްކޮށްފައި ހުންނަވަރުންނެވެ.\nއޮގަސްޓް 15, 2019 12:02\nހެޔޮލަފާ މީހުންނަށް ބޮޑެތި އިމްތިޙާނުތައް އަންނާނެ!\nއޮގަސްޓް 15, 2019 17:13\nހިޓްލަރު ވެސް ހެޔޮލަފާ.ހާދަ އިމްތިހާނެކޭ އެކުރިމަތި އެވީ\nއޮގަސްޓް 15, 2019 14:17\nހެޔޮލަފާ ދީނީ އިލްވެރިޔަކު ނުބަހައްޓާނެ އިންޑިއާގެ މޯދީ ގޮރެއްލާމޯދީ\nއޮގަސްޓް 15, 2019 14:21\nޒާކިރުއައް ހެޔޮރަހުހުމައް ލައްށި އާމީން ގޮރއްލާ މޯދީ ކަހަލަ ނުބާ ނުލަފާ ޖާހިލުންގެ ކިބައިން ސަލާމައް ކުރައްވާށި އާމީން\nއޮގަސްޓް 15, 2019 15:54\nމަ އެސޮރު ބޭނުމެވެ ގެނޭ\nއޮގަސްޓް 15, 2019 17:09\nޥަރަށް ރަނގަޅު ނިންމުމެށް\nއޮގަސްޓް 15, 2019 18:08\nތިމިނިސްޓަރުން ނަކީ އިންޑިއާ ދަރިކޮޅުގެ މީހުން. އެމީހުން ކޮން ހެވެއް އެދޭނީ .


vnews - Italy team ge coach akkah Mancini hamajahsaifi\nއިޓަލީ ޓީމުގެ ކޯޗަކަށް މަންޗިނީ ހަމަޖައްސައިފި\nއިޓަލީ ގައުމީ ފުޓްބޯޅަ ޓީމުގެ ކޯޗަކަށް ހަމަޖެއްސި ރޮބާޓޯ މަންޗިނީ ----\nދެ އަހަރު ދުވަހުގެ އެއްބަސްވުމެއްގެ ދަށުން އިޓަލީ ގައުމީ ފުޓްބޯޅަ ޓީމުގެ ކޯޗަކަށް ރޮބާޓޯ މަންޗިނީ ހަމަޖައްސައިފި އެވެ.\nއުމުރުން 53 އަހަރުގެ މަންޗިނީ އިޓަލީގެ ކޯޗަކަށް ހަމަޖައްސާފައިމިވަނީ މި އަހަރުގެ ވޯލްޑް ކަޕަށް އިޓަލީ ކޮލިފައިނުވުމުން އެޓީމުގެ ކޯޗް ކަމުގެ މަގާމުގައި ހުރި ޖިއަމްޕިއޭރޯ ވެންޗޫރާ ވަކިކުރުމަށް ފަހުއެވެ.\nމީގެ ކުރިން އިޓަލީގެ އިންޓަ މިލާނާއި އިނގިރޭސި ކުލަބް މެންޗެސްޓާ ސިޓީއަށް ވެސް ކޯޗްކަން ކޮށްދީފައިވާ މަންޗިނީ އަކީ މީގެ ކުރިން އިޓަލީގެ ގައުމީ ޓިމަށް ވެސް ކުޅެ ގިނަ ކާމިޔަބީތައް ހޯދަދީފައިވާ ކޯޗެކެވެ. އެގޮތުން މަންޗިނީ ވަނީ އިޓަލީ ގައުމީ ޓީމަށް 1984 އިން 1994 އަށް 36 މެޗު ކުޅެދީފައެވެ.\nމަންޗިނީ ކޯޗިންގެ ތެރެއަށް ވަނީ 2001 ވަނަ އަހަރު ފިއޮރެންޓީނާ އިންނެވެ. އެގޮތުން މަޗިނީގެ ކޯޗިން ކެރިއަރުގައި އޭނަ ވަނީ ތުރުކީގެ ގަލަތަސަރާއީގެ އިތުރުން ލާޒިއޯ އާއި ޒެނިތަށް ވެސް ކޯޗްކަން ކޮށްދީ އެޓީމް ތަކާއެކު ގިނަ ކާމިޔާބީތައް ހޯދައިފައެވެ. އެގޮތުން މަންޗިނީ އިންޓައަށް ކޯޗްކަން ކޮށްދިން ދުވަސްވަރު އޭނަ ވަނީ އިޓާލިއަން ލީގު ތިން ފަހަރު އަދި އިޓާލިއަން ކަޕް ދެ ފަހަރު އެޓީމަށް ކާމިޔާބުކޮށްދީފައެވެ. އަދި ސިޓީއަށް މަންޗިނީ ކޯޗްކަން ކޮށްދިން ދުވަސްވަރު އޭނަ ވަނީ އެޓީމަށް އިނގިރޭސި ޕްރިމިއާ ލީގާއި އެފްއޭ ކަޕް ވެސް ހޯދަދީފައެވެ.\nރަޝީއާގައި މިއަހަރު ބާއްވާ ވޯލްޑްކަޕްގައި ކުޅުމުގެ ފުރުސަތު ފުޓްބޯޅައިގެ ވަރުގަދަ ބާރެއް ކަމަށްވާ އިޓަލީއަށް ގެއްލުނުއިރު މިއީ 1958 ވަނަ އަހަރަށްފަހު ވޯލްޑް ކަޕަކުން އިޓަލީއަށް ފުރުސަތު ގެއްލުނު ފުރަތަމަ ފަހަރެވެ. ވޯލްޑް ކަޕަށް އިޓަލީ ކޮލިފައިނުވުމުން އިޓަލީގެ ގައުމީ ޓީމުގެ ކެޕްޓަން އަދި ދުނިޔޭގައި އުފެދުނު އެންމެ މޮޅު އެއް ކީޕަރު ޖިއަންލުއިޖީ ބުފޮން ވަނީ ގައުމީ ޓީމަށް ކުޅުން ހުއްޓާލިކަން އިއުލާނުކޮށްފަ އެވެ.


Raees ge govaalevvun: Amazon jangali salaamaiykohdhee! | Mihaaru\nއަލިފާނާ ދެކޮޅަށް ސަރުކާރުން އެކަށީގެންވާ މަސައްކަތް ނުކުރާތީ ބްރެޒިލްގެ ރައްޔިތުން މުޒާހަރާކުރަނީ: ރައީސް މިހާރު އެމެޒަންގެ ހިމާޔަތުގައި ސިފައިން ނެރެން ނިންމާފައި --ފޮޓޯ/އޭއެފްޕީ\nރައީސްގެ ގޮވާލެއްވުން: އެމެޒަން ޖަންގަލި ސަލާމަތްކޮށްދީ!\n24 އޯގަސްޓް 2019 - 11:06 10 comments\nދުނިޔޭގެ "ފުއްޕާމޭ"ގެ ގޮތުގައި ސިފަކުރެވޭ އެމެޒަންގެ އެކި ހިސާބުތަކުގައި ވަރަށް ބޮޑަށް ވަނީ ރޯވެފަ އެވެ. ބްރެޒިލްގެ ސަރުކާރުން ބުނާ ގޮތުގައި އެއީ ތިމާވެށީގެ ހިމާޔަތަށް މަސައްކަތްކުރާ އަމިއްލަ ޖަމިއްޔާތަކުން، ބްރެޒިލް ސަރުކާރު ގޯސްކުރަންވެގެން ރޯކުރި ރޯކުރުމެއް ކަމަށެވެ. ނަމަވެސް އޭގެ އެއްވެސް ހެއްކެއް ބްރިޒިލްއަކަށް ނުދެއްކެ އެވެ.\nދުނިޔޭގެ އޮކްސިޖަންގެ 20 ޕަސެންޓް އުފެދިގެން އަންނަނީ އެމެޒަން ޖަންގަލީގެ ތެރެއިންނެވެ. އަދި ދުނިޔެ ހޫނުވުމުގެ މައިގަނޑު އެއް ސަބަބު ކަމަށްވާ ކާބަން ޑިއޮކްސައިޑް ޖައްވަށް ބޭރުވިޔަ ނުދީ ހިފަހައްޓައިދޭ ގުދުރަތީ އެންމެ ބޮޑު ދަލަކީ ވެސް އެ ޖަންގައްޔެވެ.\nމިހާރު އެ ޖަންގަލީގެ އެކި ހިސާބުތަކުގައި ރޯވެފައިވާ އަލިފާނާ މެދު ކަންބޮޑުވުން ފާޅުކުރައްވައި، ރައީސް އިބްރާހިމް މުހައްމަދު ސޯލިހު ކުރެއްވި ޓްވީޓެއްގައި ވިދާޅުވީ އެއީ "ވަރަށް ބޮޑު ހިތާމައެއް" ކަމަށެވެ.\n"ތިމާވެށީގެ ގެއްލުންތަކުން އެންމެ ބޮޑު އަސަރެއްކުރާނެ ގައުމަކަށް ރާއްޖެ ވީ ހިނދު، އަޅުގަނޑުމެން ހުރިހާ ދިވެހިން ދުނިޔެއަށް މި ގޮވާލަނީ، އެމެޒަންގެ ހިމާޔަތުގައި އިތުރަށް މަސައްކަތްކޮށްދިނުމަށެވެ،" ރައީސްގެ ޓްވީޓްގައި ލިއުއްވި އެވެ.\nއެ ޓްވީޓަށް މިހާތަނަށް ހާހަކަށް ވުރެ ގިނަ މީހުން ލައިކޮށްފައިވެ އެވެ. އަދި 400 އަށް ވުރެ ގިނަ ފަހަރު ރިޓްވީޓްކުރި އެވެ.\nދުނިޔޭގެ ޕްރެޝަރު، ހާއްސަކޮށް ޔޫރަޕްގެ ބައެއް ގައުމުތަކުގެ ބާރުއެޅުމާ އެކު، ބްރެޒިލްގެ ރައީސް ޖައިރް ބޮލްސޮނާރޯ އެންމެ ފަހުން މިހާރު ވަނީ އަލިފާން ނިންވަން ސިފައިން ފޮނުއްވުމުގެ އަމުރެއް ނެރުއްވައިފަ އެވެ.\nއެމެޒަން ޖަންގަލީގެ ހިމާޔަތުގައި އެތައް ހާސް ބަޔަކު ގެންދަނީ އެއްވުންތައް ބާއްވަމުންނެވެ. އެގޮތުން ބްރެޒިލްގެ އެމްބަސީތައް ދޮށަށް އެއްވެ، އެމެޒަންގެ ހިމާޔަތުގައި ބްރެޒިލް ސަރުކާރުން މަސައްކަތްކުރަން ގޮވާލަމުން އެބަ ގެންދެ އެވެ.\n"ސިފައިންގެ ތެރޭގައި އުޅުނު މީހަކަށް ވާތީ އަޅުގަނޑަށް ވަނީ އެމެޒަން ދެކެ ލޯބިވާން ދަސްވެފައި. އެ ތަން ހިމާޔަތްކުރަން އެހީވާން އަޅުގަނޑު ބޭނުން،" ގައުމާ މުހާތަބުކުރައްވައި ވާހަކަ ދައްކަވަމުން ބޮލްސޮނާރޯ ވިދާޅުވި އެވެ.\nސެޓެލައިޓް ފޮޓޯތަކުން ފެންނަ ގޮތުގައި ބްރެޒިލްގެ ޖަންގަލިތަކުގައި މި އަހަރު ހިނގާ އަލިފާނުގެ ހާދިސާތައް ވަނީ ކުރީ އަހަރުތަކަށް ވުރެ 85 ޕަސެންޓް މައްޗަށް ގޮސްފަ އެވެ. އޭގެ ތެރެއިން ގިނަ އެނދުންތައް ނިސްބަތްވަނީ އެމެޒަން ޖަންގަލީގެ ސަރަހައްދުތަކަށެވެ.\nބްރެޒިލްގެ ސަރުކާރުން ބުނާ ގޮތުގައި އެއީ ދަނޑުވެރިން ދަނޑުތައް ސާފުކުރަން އަންދާ އެންދުންތަކެކެވެ. ނަމަވެސް ތިމާވެށީގެ ހިމާޔަތުގައި މަސައްކަތްކުރާ މީހުން ބުނާ ގޮތުގައި އެއީ އާންމުކޮށް ދަނޑުވެރިން ރޯކުރާ ރޯކުރުމަށް ވުރެ މާ ގިނަ މިންވަރެކެވެ. އެހެންކަމުން ބައެއް ފަރާތްތަކުން ގަބޫލުކުރަނީ އެއީ ގަވާއިދާ ހިލާފަށް ގަސްކޮށާ މީހުންގެ އަމަލެއް ކަމަށެވެ.\nއިތުރު ލިޔުންތައް ތިމާވެށި ރައީސް އިބްރާހިމް މުހައްމަދު ސޯލިހް ކްލައިމެޓް ޗޭންޖް އެމޭޒަން


Dr. Shaheem ge mahchah dhauvaa kuran fonuvaifi\nޑރ. އަފުރާޝީމްގެ މަރުގެ މައްސަލައާއި ގުޅިގެން ދޮގު މައުލޫމާތު ދެއްވާފައިވާ ކަމަށް ބުނެ ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދުގެ މައްޗަށް ދައުވާ ކުރަން މަރު ކޮމިޝަނުން ޕީޖީ އޮފީހަށް ފޮނުވައިފި އެވެ.\nރައީސް އިބްރާހިމް މުހައްމަދު ސޯލިހު އުފައްދަވާފައިވާ ރިޔާސީ ކޮމިޝަނުން މިއަދު ކުރި ޓުވީޓެއްގައި ބުނެފައިވަނީ، އެ ކޮމިޝަނުން ބަލަމުން ގެންދިޔަ އަފްރާޝީމްގެ މަރުގެ މައްސަލާގެ ތަހުގީގަށް ޝަހީމް ދޮގު މައުލޫމާތު ދެއްވާފައިވާތީ އާއި، ތަހުގީގަށް ހުރަސް އަޅާފައި ވާތީ، އެ މައްސަލާގައި އޭނާގެ މައްޗަށް ދައުވާ ކޮށްދޭން އެދި ޕީޖީ އޮފީހަށް މައްސަލަ ފޮނުވާފައިވާ ކަމަށެވެ.\nއަފްރާޝީމް އަލީގެ ޝަހީދު ކޮށްލި އިރު، ޝަހީމް ހުންނެވީ އިސްލާމިކް މިނިސްޓަރު ކަމުގަ އެވެ. އަދި ޝަހީމް ކޮމިޝަނަށް ދެއްވި ބަޔާނުގައި ޓީވީ ޕްރޮގްރާމަކަށް އަރާވަޑައިގަތުމަށް އެދިލެއްވީ އަފްރާޝީމް ކަމަށް ވިދާޅުވެފައި ވެއެވެ. އެހެން ނަމަވެސް ކޮމިޝަނުން ހެކީގެ ގޮތުގައި ހޯދި އެ ދެ ބޭފުޅުންގެ ޓެކްސްޓް މެސެޖުގައިވާ ގޮތުން އަފްރާޝީމް މިނިސްޓްރީއަށް އެ ދުވަހު ވަޑައިގަތީ ޝަހީމް އެދިވަޑައިގަތުމަކަށެވެ.\nއެ މެސެޖްތަކަށް ބެލުމަށްފަހު ކޮމިޝަނުން ނިންމީ ޝަހީމް ދެއްވި މައުލޫމާތުތަކުގައި ފުށުއެރުންތަކެއް ހުރި ކަމަށެވެ. އެހެން ނަމަވެސް ޝަހީމް ވަނީ ކޮމިޝަނަށް ދީފައިވަނީ ތެދު މައުލޫމާތުކަމަށް އޭގެ ފަހުން ވެސް ވިދާޅުވެފަ އެވެ.\nމަރު ކޮމިޝަނުން ކޮށްފައިވާ ޓުވީޓް\nއެމައްސަލައާއި ގުޅިގެން ޝަހީމްގެ މައްޗަށް ދައުވާ ކުރަން ފޮނުވާފައިވާއިރު، ޝަހީމްއާއި، ސަލަފަށް ފިޔަވަޅު އަޅަން މަޖިލީހުންވެސް ވަނީ ފާސްކޮށްފަ އެވެ. ނަމަވެސް އިދިކޮޅުން ބުނަމުން ގެންދަނީ ޝަހީމް އެ މައްސަލައިގެ ތެރެއަށް ވެއްދުމަށް މަސައްކަތް ކުރަނީ އޭނާގެ ސިޔާސީ ހަޔާތް ދުއްވާލުމަށް ކަމަށެވެ. ޝަހީމަކީ މިދިޔަ ރިޔާސީ އިންތިހާބުގައި ރައީސް އަބުދުﷲ ޔާމީންގެ ރަނިންމޭޓްވެސް މެއެވެ. އަދި ޝަހީމަކީ ދުނިޔޭގެ ފާހަގަ ކޮށްލެވޭ އިސްލާމީ 500 ޝަހުސިއްޔަތުންގެ ތެރޭގައި ވެސް ހިމެނިވަޑައިގަންނަވާ ބޭފުޅެކެވެ.\nއަދި އިސްލާމީ ގައުމުގެ ތަކުގެ ޖަމިއްޔާ، އޯއައިސީގެ ސެކްރެޓަރީ ޖެނެރަލްގެ އިސް މުޝީރުގެ މަގާމުގައި މިވަގުތު ހުންނެވީވެސް ޝަހީމެވެ.


India ge BrahMos missiles Philipines ah - Hali News\n07 March 2021, 18:32\nއިންޑިއާގެ ބްރަހަމޯސް މިސައިލް ފިލިޕީންސަށް ވިއްކުމުގެ އެއްބަސްވުމެއްގައި އިންޑިއާއާއި ފިލިޕީންސްއިން ސޮއިކޮށްފިއެވެ. ފިލި؛ޕޕީންސްގެ ސިފައިންގެ މައި މަރުކަޒުގައި އޮތް ރަސްމިއްޔާތުގައި އިންޑިއާގެ ފަރާތުން ސޮއިކުރެއްވީ ފިލިޕީންސަށް ކަނޑައަޅާފައިވާ އެމްބެސެޑަރެވެ.\nފިލިޕީންސްގެ ޑިފެންސް ސެކެޓްރީ، ޑެލްފިން ލޯރެންޒާނާއާ ޙަވާލާ ދީ ސްޓްރެއިޓް ޓައިމްސްގައި ބުނެފައިވަނީ މިއީ ބްރަހަމޯސް މިސައިލް ގަތުމުގެ އެއްބަސްވުޖމެއް ކަމުގައެވެ. ނަމަވެސް އިންޑިއާއިން އިންޑިއާގެ މީޑިއާގައި ބުނެފައިވަނީ މިއީ ފިލިޕީންސަށް އިންޑިއާގެ ދިފާއީ ސާމާނުތައް ވިއްކުމާ ބެހޭ އުސޫލު ކަނޑައެޅުމުގެ އެއްބަސްވުމެކެވެ.\nބްރަހަމޯސް މިސައިކލްއަކީ އިންޑިއާއާއި ރަޝިޔާއާ ގުޅިގެން އުފައްދާފައިވާ ހަތިޔާރެކެވެ. މިއީ އަޑަށް ވުރެން ތިނަގުނަ ބާރަށް ދަތުރުކުރާ ހަމައެކަނި މިސައިލްއެވެ. އަދި މިއީ ކަނޑުގެ އައްސޭރިފަށް ހިމާޔަތް ކުރުމަށާއި އެއްގަމުގެ ތަންތަނަށް ހަމަދިނުމަށް ކުޅަދާނަ މިސައިލެކެވެ.\nފިލިޕީންސުން ވަނީ ބްރަހަމޯސް ގަތުމަށް މިޔަ އަހަރުވެސް މަސައްކަތް ކޮށްފައެވެ. ނަމަވެސް ކޮވިޑްއާއި ބަޖެޓްގެ ދަތިކަމާ ގުޅިގެން މިކަން ފަސްޖައްސާލީއެވެ.\nއިންޑިއާއިން ބުނާ ގޮތުން ބްރަހަމޯސް ގެ އައު ވައްތަރެއް ތަރައްގީކުރުމުގެ މަސައްކަތް ދަނީ ކުރެވެމުންނެވެ. ނަމަވެސް ފިލިޕީންސަށް ވިއްކާ މިސައިލަކީ 250 ކިލޯމީޓަރުގެ ރާސްތާއަށް ދާވަރުގެ މިސައިލެކެވެ.\nއިންޑިއާއިން ވަނީ ފފިލިޕީންސަށް ހަތިޔާރު ގަތުމަށް 100 މިލިއަން ޑޮލަރުގެ ކްރެޑިޓް ލައިނެއް ދީފައެވެ.\nފިލިޕީންސަކީ ދެކުނު ޗައިނާ ކަނޑުގައި ޗައިނާއާ ދެބަސްވުންނަ ގައުމެކެވެ. މިދިޔަ އަހރުގެ މެދުތެރޭގައި ޗައިނާއިން ފިލިޕީންސް ކަނޑުގައި ގަނާކުރުމުގެ މަސައްކަތްތަކެއް ކޮށް ފިލިޕީންސްގެ މަސްވެރިންނަށް ތުރާ ކުރުމުން އެމެރިކާއިން ޗައިނާ ސިފައިން ފައްސާލުމަށް މަނަވަރުތައްވެސް ފޮނުވާފައި ވެއެވެ.


21 Vana Garununuge Rannamaari - Vaguthu\n21 ވަނަ ޤަރުނުގެ ރަންނަމާރި\nއެ ރަންނަމާރިއަކީ 21 ވަނަ ޤަރުނުގެ ރަންނަމާރިއެވެ. އެއީ ލޮލަށް ފެންނަ ރަންނަމާރިއެއްނޫނެވެ. އެއީ މިޒަމާނުގައި މުސްލިމު ހުރިހާ ޤައުމުތަކަކަށް އެ ރަންނަމާރިއެއްގެ މުސީބާތުން މުސީބާތް ޖެހެމުންދާ ރަންނަމާރިއެކެވެ. މިރަންނަމާރީގެ ޚާއްޞަކަމަކީ މިރަންނަމާރި އަކީ އޭގެޒާތުގައި އެރުމުގެ ބާރުލިބިފައިވާ ރަންނަމާރިއެއްނޫންކަމެވެ. ނަމަވެސް މިރަންނަމާރި ގެންނަނީ އެގައުމެއްގެ އަހުލުވެރިންގެ ތެރެއިންބަޔެކެވެ. މިކުޑަކުޑަ ދިވެހިރާއްޖެއަށްވެސް އެރަންނަމާރި މިހާރު އަރަން ފަށައިފިއެވެ.\n01. މިރަންނަމާރީގެ ދީނެއް ނޯވެއެވެ. އޮންނަ ދީނަކީ އަޤުލަބިއްޔަތެވެ. ނަމާދުގައި އޮންނަނީ ހަތަރު ރަކުއަތްތޯ ބަލަންވެސް މި ރަންނަމާރީގެ އެކުވެރިރން ނިންމައިފިއްޔާ ދެން އެކަމެއް އެވާޖިބުވީއެވެ. ނަމަވެސް އިސްލާމްދީނުގެ ކަމެއް އަތުވެއްޖެނަމަ އެއީ ހައްދުފަހަނަ އެޅުމެވެ. ގިނަމީހުން ބޭނުންވިޔަސް އެކަމެއް ނުކުރެވޭނެއެވެ. ނަމަވެސް ލާދީނީ މީހުންގެ މަދުމީހުންގެ ބޭނުންވާ އެއްޖިންސުން ގުޅުން ހިންގުމާއި ރާބުއިމާއި ރާވިއްކުމާއި އެހެންދީންތަކުގެ އަޅުކަންކުރާ ތަކެތި ބެހެއްޓުމާއި އަދި އެހެންދީންތަކުގެ އަޅުކަންކުރާ ތަންތަން ހުރުން އެއީ މައްސަލައެއްނޫނެވެ. އެއީ މައިނޯރިޓީ ޙައްޤެވެ. ނަމަވެސް މެޖޯރިޓީ އިސްލާމީ ޝަރީޢަތް ބޭނުންވެއްޖެނަމަ އެއީ ހައްދުފަހަނައަޅައި މެދުމިން ދޫކޮށް ދިޔައީ ކަމަށްވެއެވެ.\n02. މިރަންނަމާރީގެ އަނެއްސިފައަކީ މެދުމިންކަމަށް ބުނާބުނުމެވެ. ދީނުގެ ބައެއްކަންކަން ދޫކޮށް ފާހިސްކަންކަމަށް އަރައިގަތުމަށް މި ރަންނަމާރި ބޭނުންކުރެއެވެ. މިރަންނަމާރި ނިޒާމަކީ މާމޮޅު ނިޒާމެއްކަމަށް ބުނެއެވެ. މިރަންނަމާރިއަކީ މިރަންނަމާރީގެ އެކުވެރިން ގެންގުޅޭ ރަންނަމާރިއެކެވެ. މިރަންނަމާރި ދީނާ ދެކޮޅަށް ބޭނުންކުރެއެވެ. ރަންނަމާރިއަށް ހަރަދުކޮށް ބަލަހައްޓާ ފަންޑުކޮށް ހަދަނީ ހުޅަނގުގެ މިރަންނަމާރި އުފައްދާ ފެކްޓަރީއިންނެވެ. ނަމަވެސް އެންމެހެއްވާ ކަމަކީ މިރަންނަމާރި އުފެއްދި މީހުން އިސްލާމްދީނާއި ޖެހުނީމާ އެއީ އޮންނަ ހައްޤަކަށް ނުވެއެވެ. ބުރުގާ އެޅުން ރަންނަމާރިބޭނުންކޮށްގެން މަނާކުރެއެވެ. ނަމާދުކުރުމާއި މިސްކިތްއެޅުމާއި އިސްލާމްދީނާއި ގުޅުންހުރި ހުރިހާ ކަމެއް މި ނިޒާމުގެ ދަށުން މަނާވެއެވެ. ނަމަވެސް އެގައުމުތަކުގައި އެނޫންހުރިހާކަމެއް އެއީ ހައްތާހަވެސް ޙައްޤެވެ.\n03. މިރަންނަމާރި އަކީ އޭގެ އަމިއްލަޒާތުގައި އުޅެވޭ ރަންނަމާރިއެއްނޫނެވެ. މިއީ ބަޔަކުފެންދީގެން ބޮޑުކުރާ ރަންނަމާރިއެކެވެ. އިސްލާމްދީނުގެ ނިޒާމުދޫކޮށް އިސްލާމްދީނާއި ދެކޮޅަށް ހަނގުރާމަކޮށް ޤުރުއާނަށް ޖޯކުޖަހައި ހުކުމްތަށް އަނބުރަން މިރަންނަމާރި އެބައިމީހުން ގެންގުޅެނީ ވަރަށްވެސް މޮޅަށެވެ. އަދި މިރަންނަމާރީގެ އަހުލުވެރިންނަކީ އިސްލާމްދީނަށް ފާޑުކިޔާންވެއްޖެނަމަ ބޮޑެތި ދަންނަ ބޭކަލުންނެވެ. އެއީ ރަޝިޔާއިން ނައިޓުކުލަބު ހިންގުމުގެ މެނޭޖެމަންޓުން ޑިގުރީކޯހެއް ހަދާފައި ހުރިމީހެއްވިޔަސް ވަރިހަމައެވެ. އަދި މިރަންނަމާރި ނިޒާމުގައި ހިތްވަރުދެވެނީ މެދުމިނުގެ ނަމުގައި ބިދުޢަތަކާއި ހުރާފާތްތައް ފަތުރާ މީސްތަކުންނަށެވެ. އެއީ މިސްރުން އަތުލިޔުމުގެ ކޯހަކުން ސެޓިފިކެޓެއް އޮތަސް ވަރިހަމައެވެ.\n04. މިރަންނަމާރީގެ އަނެއްސިފައަކީ މިރަންނަމާރިއެއްކަން ރަންނަމާރި ގެންގުޅޭ ފަރާތްތަކަށް ނޭންގުމެވެ. އެބައިމީހުން އެޔަށްވަނީ މޮޅުނަމެއް ދީފައެވެ. އެޔަށް އެބައިމީހުން އަޅުކަންކުރެއެވެ. އެބައިމިހުން ފެންބޮނީ އަދި ކަނީ އަދި ހިނގަނީ އަދި ޤާނޫނޫތައް ހަދަނީ މިރަންނަމާރި ހިމާޔަތްކުރުމަށެވެ. މިރަންނަމާރި ވަރުގަދަކުރުމަށެވެ. އަދި މިރަންނަމާރި މޮޅުކޮށް މިރަންނަމާރި އެބައިމީހުން ސަޖިދަކޮށް ހަދައެވެ. އަޅުކަންކޮށް ހަދައެވެ. ނަމަވެސް އެންމެ ހެއްވާކަމަކީ މިބައިމީހުންނަށް މިއީ ރަންނަމާރިއެއްކަން ނޭންގޭ ނޭންގުމެވެ. މިބައިމީހުންނަށް އެއީ ރަންނަމާރިއެކޭ ބުނެދިނަސް ޤަބޫލުނުކުރެވެއެވެ. ސަބަބަކީ އެރަންނަމާރިވަނީ އެބައިމީހުންނަށް އޮޅުވާލާފައެވެ. އެބައިމީހުންގެ ގާތުގައި އެއީ ފެންފަދައެއްޗެކެވެ. އެހާވެސް ބޭނުންތެރިއެއްޗެކެވެ. ނަމަވެސް މިއީ މުސްލިމުތަކުންނަށް 21 ވަނަ ޤަރުނުގައި ޖެހިފައިވާ ބޮޑު މުސީބާތެކެވެ. 21 ވަނަ ޤަރުނުގެ ރަންނަމާރިކިޔެނީ މިސަބަބާއި ހެދިއެވެ.\nޖޫން 11, 2018 11:15\nމި އާރޓިކަލް ލިޔުއްވި އަދި ޕޯސްޓްކުރެއްވި ފަރާތްތަކަށް ﷲ ހެޔޮ ޖަޒާ މިންވަރުކުރައްވާށި.... ތިޔަރަންނަމާރީގެ ދަށުން ޤައުމުތައް ހިންގުވަނީ. އެގޮތައް ހިންގަމުންދިޔަ ތަނެއް އެއީ ސީރިޔާ އާއި ޢީރާޤް. އެތަންތަނުގެ އެ ރަންނަމާރި ފުނޑުކޮއްލަން ތެދުވީ ކަޅުކުލައިގެ ދިދަތަކެއްހިފައިގެންތިބި ތައުހީދުގެ ޖަމާޢަތެއް. ނަމަވެސް އެރަންނަމާރި ހިމާޔަތްކުރާ ދުނިޔޭގެ ހުރިހާ ޤައުމުތައް އެއްވެ އެބައިމީހުން ތަޅާސުންނާފަތި ކޮއްލީ. ތިޔަ ރަންނަމާރިއަކީ ޑިމޮކްރަސީ.\nޖޫން 11, 2018 11:23\n"ދީމުކުރަންނަމާރި"ތަ؟ ނުވަތަ "ޑިމޮކުރަންނަމާރި"ތަ؟\nޖޫން 11, 2018 11:32\n1. ޖަރީމާ ރައީސް\nޖޫން 11, 2018 13:01\nމިސާލު ޖައްސަވަން އަމާޒު ހިއްޕަވައިފައިވަނީ "ޑިމޮކްރަސީ" އަށޭ ހީވެއެވެ. ނަމަވެސް މި "ރަންނަމާރި" އަކީ ހަރުދަނާ ޑިމޮކްރަސީ އަށް ފެތޭ މިސާލެއްކަމަކަށް ނުބެލެވެއެވެ. މިއީ، "ހަންފެތުރުން" ކަމަށް ބެލެވިދާނެއެވެ. ކޮންމެއަކަސް ކިޔާލަން ޝައުޤުވެރިވީ ލިޔުމެކެވެ. ލިޔުއްވި ފަރާތަށް ހާސް ޝުކުރު!\nޖޫން 11, 2018 14:41\nޑިމޮކްރަސީ ހަރުދަނާ ވީވަރަކަށް ރަންނަމާރިކަން ގަދަވާނެއެވެ.\nޖޫން 11, 2018 13:39\nތިޔަ ރަންނަމާރީއަށް ކިޔަނީ ހިޔުމަން ރައިޓްސް\nޖޫން 11, 2018 13:41\nޑިމޮކްރަސީ އިޒް ވަން އޮފް ދި މޮޑާރން ފޯރމް އޮފް ޝިރުކު..\nސަޅި.. އެއީ ކުފުރުގެ ބޮޑު ނިޒާމް؛ ޑިމޮކްރަސީ.\nޖޫން 11, 2018 14:07\n. ޑިމޮކުރަށީ ނިމުމަކަށްގެނެސް މިތަނަށް ގެންނަންވީ ރަސްކަމެއް. ސަބަބަކީ ޑިމަކުރަޓިކު މާބޮޑަށް ވެއްޖެ ނަމަ ޤައުމުގެ ހަޒާނާވެސް ދޮއެވި އެންމެންވައްކަމުގައިބައިވެރިކުރުވަނީ!!!!!!!!!!!! ނުކުރާނަމަ ޣޭގައި ކުންނަންޖެހޭނީ؟\nޖޫން 11, 2018 14:11\nއެ ރަންނަމާރީ ނިކުތީ ނަޖިދުކަރައިން. ޤުރުއާނާ ސުންނަތަށް ތަބާވާށޭ ގޮވަމުން. އެއީ ފިގުހުވެރިކަމެއް ނެތް ރަންނަމާރީއެއް. އެ ރަންނަމާރީ ހިމާޔަތްކޮށް އެއަށް ކާންދީ ބޯންދީ ބަލަހައްޓަނީ އާލުސޫދުން. އެ ރަންނަމާރީއަށް ތަބާވާމީހުން ޖިހާދުކުރުމުގެ ނަމުގާ މުސްލިމުން ކާފަރުކޮށް އިސްލާމީ ގައުމުތައް ސުންނާފަތިކުރި. ގުރުއާނަކީ ހަމައެކަނި ކިޔަވާ އެއަށް ޢަމަލުކުރަން އޮތް އެއްޗެއްކަމަށްބުނެ ޤުރުއާނުގެ ޙުކުމްތައް ތައުވީލުކޮށް އޮޅުވާލި. އިސްލާމްދީނުގެ ރޫހާނިއްޔަތު ނައްތާލާ އެއީ ޝިރުކާއި ހުރާފާތްކަމަށް ދައުވާކުރި. ނަތީޖާއަކަށްވީ މުސްލިމުންވެސް މާއްދިއްޔަތަށް އަޅުވެތިވެ ﷲ އަށް ބިރުވެތިވުން ނެތުނީ. މިރަންނަމާރީ ދައުވާކުރާގޮތުގާ ވޭތުވެދިއަ ސާދަ ސަތޭކަ އަހަރު މުސްލިމުންތިބީ ބިދުޢަތަކާ ހުރާފާތްތަކުގެ މަތީގައި. މިރާއްޖެއަށްވެސް މިރަންނަމާރި އެރިފަހުން މިހާރު މިވަނީ ސާޅީސް އަހަރު.\nޖޫން 11, 2018 18:07\nއިސްލާމް ދީނަކީ ދަލީލާ ހެކިތަކަށް ބިނާވާ ދީނެއް.. ކަންކަން ކުރުމުގައި އެއްވެސް ސާބިތުހެއްކެއްނެތި ކާބަފައިން ކުރިގޮތޭ ކިޔާފަ ކަންކުރި ހަމަ މައްކާގެ މުޝްރިކުންވެސް.. ރޫޙާނިއްޔަތުގެ ކަންކަން އެހެރީ ސާބިތުކަންކަމާއި ސާބިތުނޫން ކަންކަން..އެކަމަކު ހޯދާ ބެލީމަދޯ ފެންނާނީ.. ގޭގަ އިނދެގެން ބައެއްދެކެ ރުޅި އައޭ ކިޔާފަ ދީނުގެ ކަންކަމެއް ސާބިތެއްނުކުރެވޭނެ.. އެގޮތަށް ހިޔާލީ ފޮލައަށް ދީނޭކިޔާފަ ނަސޯރާއިންވެސް އެހެރީ މަގުފުރެދިފަ..\nޖޫން 12, 2018 05:52\nޢެއީ ދިމޮކްރަސީ ކިޔާ ވަބާއެއް.. ތިޔަވިދާޅުވާ ރަންނަ މާރިއަކީވެސް މިވަބާ


ކޯވިޑް-19 : ދިއްދޫ ޕޮލިސް ސްޓޭޝަންގައި މަސައްކަތްކުރާ3ފުލުހަކު ޕޮޒިޓިވް ވެއްޖެ ކޯވިޑް-19 : ދިއްދޫ ޕޮލިސް ސްޓޭޝަންގައި މަސައްކަތްކުރާ3ފުލުހަކު ޕޮޒިޓިވް ވެއްޖެ\nކޯވިޑް-19 : ދިއްދޫ ޕޮލިސް ސްޓޭޝަންގައި މަސައްކަތްކުރާ3ފުލުހަކު ޕޮޒިޓިވް ވެއްޖެ\nހއ.ދިއްދޫ ޕޮލިސް ސްޓޭޝަންގައި މަސައްކަތްކުރާ3ފުލުހަކު ކޯވިޑް-19އަށް ޕޮޒިޓިވް ވެއްޖެއެވެ.\nދިއްދޫއިން ޕޮޒިޓިވް ވެފައިވަނީ މިމަހުގެ 6ވަނަ ދުވަހު އެރަށުން ނެގި ސާމްޕަލްތަކު ތެރެއިން3ސާމްޕަލެކެވެ.\nކުޅުދުއްފުށީ ޕޮލިސް ސްޓޭޝަންގައި މަސައްކަތްކުރާ ފުލުހަކު މިމަހުގެ 5ވަނަ ދުވަހު ކޯވިޑް-19އަށް ޕޮޒިޓިވް ވުމާއެކު އޭނާގެ ޑައިރެކްޓް ކޮންޓެކްޓުންގެ ގޮތުގައި ކުޅުދުއްފުށިން ނެގި 10 ސާމްޕަލްގެ ތެރެއިން އިއްޔެވަނީ އިތުރު2ސާމްޕަލް ޕޮޒިޓިވް ވެފައެވެ. އެއީވެސް2ފުލުހުންނެވެ.\nމަޢުލޫމާތު ލިބިފައިވާގޮތުގައި މިކޭސްއާ ގުޅިގެން އެންމެ އުތުރުގެ3އަތޮޅުން މިއަދު ވަނީ އިތުރު 88 ސާމްޕަލް ނަގާފައެވެ.\nއޭގެތެރޭގައި ހިމެނެނީ ހއ.ހޯރަފުށިން 8 ސާމްޕަލާއި ދިއްދޫން 23 ސާމްޕަލާއި ކުޅުދުއްފުށިން 23 ސާމްޕަލާއި ށ.މިލަންދޫން2ސާމްޕަލާއި އެއަތޮޅު ފޯކައިދޫން6ސާމްޕަލާއި ކަނޑިތީމުން2ސާމްޕަލް އަދި ފުނަދޫއން 24 ސާމްޕަލެވެ. މި ސާމްޕަލްތަކުގެ ނަތީޖާ މިރޭ ލިބޭނެކަމަށް އޮފިޝަލް ވިދާޅުވިއެވެ.\nމިކޭސްގައި ފުރަތަމަ ކޯވިޑް-19އަށް ޕޮޒިޓިވް ވެފައިވަނީ ކުޅުދުއްފުށީ ޕޮލިސް ސްޓޭޝަންގައި މަސައްކަތްކުރާ، ކުރިނބީއަށް ނިސްބަތްވާ ފުލުހެކެވެ. ކުޅުދުއްފުށީގައި މަސައްކަތްކުރާ އެ ފުލުސް އޮފިސަރު ޕޮޒިޓިވްވެފައިވާކަން އެނގުނީ ބަލީގެ އަލާމަތްތައް ހުރެގެން މިމަހުގެ 4ވަނަ ދުވަހު ކުޅުދުއްފުށީ ރީޖަނަލް ހޮސްޕިޓަލަށް ދެއްކުމުންނެވެ. ސާމްޕަލް ނުލިބެނީސް އޭނާގެ އުފަން ރަށް، ކުރިނބީއަށް މިމަހުގެ 5ވަނަ ދުވަހު ގޮސްފައެވެ. ޕޮޒިޓިވްވިކަން އެނގުނީ ހޯމަދުވަހުގެ ރޭގެ ވަގުތެއްގައެއެވެ.


"Mi inthihaabakee democracy varugadhakuran rahyithunnah libey furusatheh"\n"މި އިންތިހާބަކީ ޑިމޮކްރަސީ ވަރުގަދަކުރަން ރައްޔިތުންނަށް ލިބޭ ފުރުސަތެއް"\nކޮމަންވެލްތުގެ ޓީމުން އިންތިހާބު އޮބްޒާވްކުރުމުގައި ހަރަކާތްތެރިވަނީ. -- ފޮޓޯ: ކޮމަންވެލްތު\nމި އިންތިހާބަކީ ރާއްޖޭގެ ޑިމޮކްރަސީ އިތުރަށް ވަރުގަދަކުރުމަށްޓަކައި ދިވެހި ރައްޔިތުންނަށް ލިބޭ ރަނުގެ ފުރުސަތެއްކަމަށް ކޮމަންވެލްތުގެ އޮބްސާވަރުންގެ ވަފްދުގެ ވެރިޔާ ވިދާޅުވެއްޖެ އެވެ.\nއިންތިހާބު އޮބްޒާވްކުރުމަށް ކޮމަންވެލްތުގެ އަށް މެމްބަރުންގެ ޓީމެއް އެކި ސަރަހައްދުތަކުގައި ހަރަކާތްތެރިވެފައިވާކަމަށް އެ ޖަމިއްޔާއިން ނެރުނު ބަޔާނެއްގައި ބުނެފައިވެ އެވެ. މިވަފްދުގައި އެނެމެ އިސްކޮށް އުޅުއްވަނީ ޖެމެއިކާގެ ކުރީގެ ބޮޑުވަޒީރު ބްރޫސް ގޯލްޑެން އެވެ.\n"މި އިންތިހާބަކީ ރާއްޖޭގެ ޑިމޮކްރަސީ އިތުރަށް ވަރުގަދަކުރުމަށްޓަކައި، ރައްޔިތުންގެ އުއްމީދުތައް ހާސިލްކޮށްދޭނެ މަންދޫބުންނަށް ވޯޓު ދިނުމަށް ލިބޭ ރަނުގެ ފުރުސަތެއް،" ވޯޓުލުން ފެށުމުގެ ކުރިން ގޯލްޑެން ވިދާޅުވިކަމަށް އެ ބަޔާނުގައިވެ އެވެ.\nއެ ޖަމިއްޔާއިން އިތުރަށް ބުނި ގޮތުގައި، މިދިޔަ ބުރާސްފަތި ދުވަހުން ފެށިގެން އަތޮޅު ތެރޭގައި ވެސް އޮބްޒާވަރުންގެ ޓީމުން ވަނީ އިންތިހާބުގެ ތައްޔާރީތައް ގޮސްފައިވާގޮތް ބަލައިފަ އެވެ.\nމިހާރު ކުރިއަށްދާ މަޖިލިސް އިންތިހާބު އޮބްޒާވްކުރުމަށް ހަރަކާތްތެރިވާ ކޮމަންވެލްތުގެ ވަފްދަށް ފާހަގަވި ކަންކަން އަންނަ އަންގާރަ ދުވަހު ހާމަކުރާނެކަމަށް އެ ޖަމިއްޔާއިން އިތުރަށް ބުނެފައިވެ އެވެ. އަދި ފުރިހަމަ ރިޕޯޓް ފަހުގެ ތާރީހެއްގައި އާންމުކުރާނެކަމަށްވެސް ކޮމަންވެލްތުން ވަނީ ހާމަކޮށްފަ އެވެ.


Samsung M12 Aaeku Wireless Bluetooth Headphone Akaai Tempered Glass Hiley! - Vaguthu\nސެމްސަންގް އެމް 12އާއެކު ވަޔަރލެސް ބްލޫޓޫތް ހެޑްފޯނަކާއި ޓެމްޕާރޑް ގްލާސް ހިލޭ!\nސެމްސަންގް އަކީ އާންމުންގެ މެދުގައި ވަރަށް މަގުބޫލު ބްރޭންޑެެކެވެ. އެގޮތުން ސެމްސަންގް ފޯނުތަކަކީ ގިނަ ބަޔަކަށް ކަމުދާ ފޯނުތަކެކެވެ.\nމިފަހަރު ދައްކަން މިއުޅެނީ ސެމެސަންގް އެމް 12 ގެ ވާހަކައެވެ. ސެމްސަންގް އެމް 12 އަކީ ބަޖެޓް ފޯނެކެވެ. މޮޅު ޑިސްޕްލޭއެއް އޭގައި ހިމެނޭ މިފޯނުގައި 6.5 އިންޗި ޑިސްޕްލޭގައި ހުރެއެވެ. އަދި ބަރުދަނުގައި ހުންނަނީ 212 ގުރާމެވެ.\nމިފޯނުގައި 48 އެމެ.ޕީ ގެ މޮޅު ކެމެރާ ހުންނާނެއެވެ. ރީތި ފޮޓޯ ނެގުމަށް މިފޯނު ހާއްސަ ވެގެން ދަނީ އެހެންވެއެވެ. އަދި\nސެލްފީ ކެމެރާގައި 8 އެމް.ޕީ ހުރުމުން ވަރަށް ޑީޓެއިލް ކޮށް ސެލްފީ ފޮޓޯ ވެސް ނެގޭނެއެވެ.\n• ފިންގަރ ޕްރިންޓް\n•2ސިމް ލެއްވޭނެ، އަދި ވަކިން އެސްޑީ ކާޑު ލެއްވޭނެ\n• އެންޑްރޮއިޑް 11\n• ޑާރކް މޯޑް\n• 6000 އެމް.އޭ.އެޗް ބެޓަރި (ފާސްޓް ޗާޖިންގ 15ވަޓްސް)\n• ޔޫއެސްބީ ޓައިޕް-ސީ\nސެމްސަންގް އެމް 12 ގެ 4ޖީބީ ރެމް އަދި 64ޖީބީ ސްޓޯރޭޖް ގެ ފޯނު މިހާރު ސޮއްޓި ބިޒް އިން ލިބެން އެބަހުރިއެވެ. މިފޯނު އެފިހާރައިން ވިއްކަނީ 3400 ރުފިޔާއަށެވެ. މިފޯނު ގަންނަ ފަރާތްތަކަށް ހަދިޔާއަކަށް ފެންޑް ބްރޭންޑްގެ ވަޔަރލަސް ބްލޫޓޫތް ހެޑްފޯނަކާއިޓެމްޕާރޑް ގްލާސް ހިލޭ ސޮއްޓި ބިޒް އިން ލިބޭނެއެވެ.\nސޮއްޓި ބިޒް މޯބައިލް ޝޮޕް ހުންނަނީ ޗާންދަނީ މަގު ޖަލާލުއްދީން މިސްކިތް ކުރިމަތީގައެވެ. އެފިހާރައިގެ ނަންބަރު 7750004 އާއި ގުޅައިގެން މައުލޫމާތު ލިބޭނެއެވެ.އެފިހާރައިން ވައިބަރ މެދުވެރިކޮށް ވެސް އޯޑަރ ކުރެވޭނެއެވެ. ރާއްޖޭގެ ކޮންމެ ރަށެއްގައިހުރި މީހަކަށްވެސް ސޮއްޓި ބިޒް އިން ވިޔަފާރި ކުރެވޭނެއެވެ. އެގޮތުން ބޯޓުތަކަށް ޑެލިވަރީ ކޮށްދިނުމާއި އެއަރ ކާގޯ މެދުވެރިކޮށްވެސް ޑެލިވަރީ ކޮށްދެވޭނެއެވެ.\nސެމްސަންގް އޭ-02 ގަންނަ ފަރާތްތަކަށް ސޮއްޓި ބިޒްއިން ހަދިޔާ ލިބޭނެ!\nސޮއްޓި ބިޒްއިން މޯބައިލް ފޯނު މަރާމާތުކޮށްދޭނެ!


Qatar ge website thah hack koh, Mahsalagandu fenmathikuree UAE in\nގަތަރުގެ ވެބްސައިޓްތައް ހެކްކޮށް، މައްސަލަގަނޑު ފެންމަތިކުރީ ޔޫއޭއީން\nގަތަރާއި އަރަބި ހަތަރު ގައުމަކާ ދެމެދު އުފެދިފައިވާ މައްސަލަ ހައްލުކުރަން މަޝްވަރާ ކުރެއްވުމަށް އެމެރިކާގެ ސެކްރެޓަރީ އޮފް ސްޓޭޓް ރިކްސް ޓިލާސަން ޖުލައި މަހުގެ 13 ވަނަ ދުވަހު ގަތަރު އަމީރާ ބައްދަލުކުރައްވަނީ. ފޮޓޯ: ވޮޝިންޓަން ޕޯސްޓް\nގަތަރު ސަރުކާރުގެ ނޫހާއި ސޯޝަލް މީޑިއާ ސައިޓްތައް ހެކްކޮށް، އެގައުމުގެ އަމީރު ވިދާޅުވި ކަމަށް ބުނެ ދޮގު ވާހަކަތަކެއް ޝާއިއުކުރުމުގެ ފަހަތުގައި ވަނީ ޔުނައިޓެޑް އަރަބް އެމިރޭޓްސް ( ޔޫއޭއީ) ކަމަށް އެމެރިކާގެ ޖާސޫސީ އޮފިޝަލުންނާ ހަވާލާދީ ވޮޝިންޓަން ނޫހުން ބުނެފިއެވެ.\nގަތަރާއި ގަލްފުގެ އެހެން ހަތަރު ގައުމަކާ ދެމެދު މިހާރު އުފެދިގެން އުޅޭ އަރައިރުމުގެ މައިގަނޑު ސަބަބަކީ ވެބްސައިޓްތައް ހެކްކޮށްގެން ގަތަރު އަމީރު ޝައިޚު ތަމީމް ބިން ހަމަދު އައް ސާނީއާ ހަވާލާދީ ޝާއިއުކުރި ވާހަކަތަކެވެ. އެވާހަކަތައް ޝާއިއު ކުރީ ބަޔަކް ވެބްސައިޓްތައް ހެކްކޮށްގެން ކަމަށާއި ގަތަރު އަމީރު އެވާހަކަތައް ވިދާޅު ނުވާ ކަމަށް ގަތަރު ސަރުކާރުން އޭރުވެސް ބުންޏެވެ. ނަމަވެސް ސައުދީ އަރަބިއްޔާއާއި ބަހުރައިނާއި މިސްރާއި ޔޫއޭއީން ގަތަރުގެ ވާހަކަ ގަބޫލުނުކޮށް، އެގައުމާ އެކު އޮތް ހުރިހާ ގުޅުމެއް ވަނީ ކަނޑާލާފައެވެ.\nއެމެރިކާ އޮފިޝަލުންނާ ހަވާލާދީ ނޫހުން ބުނީ ގަތަރުގެ ވެބްސައިޓްތައް ހެކްކުރުމުގެ ޕްލޭނާ ބެހޭ ގޮތުން ޔޫއޭއީގެ އިސް ބޭފުޅުންތަކެއް މަޝްވަރާ ކުރެއްވިކަން އެމެރިކާގެ ޖާސޫސީ އޮފިޝަލުންނަށް ލިބުނު މައުލޫމާތުތަކުން ކަށަވަރު ކުރެވުނީ މޭމަހުގެ 23 ވަނަ ދުވަހު ކަމަށެވެ. އެމައުލޫމާތުތަކުން އެކަން ކަށަވަރުވިކަން ވޮޝިންޓަން ޕޯސްޓަށް މައުލޫމާތު ދެއްވި އޮފިޝަލުންނަށް އެނގިވަޑައިގަތީ މިދިޔަ ހަފްތާގައި ކަމަށް ވެސް އެނޫހުގެ ރިޕޯޓްގައި ވެއެވެ. ނަމަވެސް ހެކް ކުރުމުގެ ހަރަކާތް ހިންގީ ސީދާ ޔޫއޭއީގެ ބަޔަކު ކަން ނުވަތަ އެގައުމުން އެކަން ހަވާލުކުރި އެހެން އެހެން ބަޔަކު ކަން ކަށަވަރު ކުރެވިފައެއް ނުވެއެވެ.\nގަތަރުގެ ވެބްސައިޓްތައް ހެކްކޮށްގެން އެ ވެބްސައިޓްތަކުގައި އޭރު ޝާއިއުކުރި ލިއުންތަކުގައި ބުނެފައި ވަނީ އީރާނަކީ " އިސްލާމީ ބާރެއް" ކަމަށް ގަތަރު އަމީރު ވިދާޅުވި ކަމަށެވެ. އަދި ފަލަސްތީނުގެ ހަމާސް ޖަމާއަތަށް އޭނާ ތައުރީފު ކުރެއްވި ކަމަށް ވެސް ބުނެފައި ވެއެވެ. ގަތަރު ސަރުކާރުގެ ރަސްމީ ނޫސް އެޖެންސީގެ ވެބްސައިޓްގައި ހެކަރުން އެވާހަކަތައް ޝާއިރު މޭމަހުގެ 24 ވަނަ ދުވަހު، އެމެރިކާގެ ރައީސް ޑޮނަލްޑް ޖޭ ޓްރަމްޕް ސައުދީ އަރަބިއްޔާގައި އަރަބި އިސްލާމީ ލީޑަރުންނާ އެކު ބޭއްވި ސަމިޓް ނިންމަވައިލެއްވިތަނާއެވެ. އެމެރިކާގެ ޖާސޫސީ އޮފިޝަލުންނަށް އެކަން ހިނގަން އުޅޭކަން މޭމަހުގެ 23 ވަނަ ދުވަހު އެނގުނު ނަމަވެސް ޖެހިގެން އައި ދުވަހު އެކަން ހިނގުމުން އެމެރިކާއިން އެކަމާ އެއްޗެއް ނުބުނެއެވެ.\nއަރަބި ހަތަރު ގައުމުން ގަތަރާ ގުޅުން ކަނޑާލައި އެއްގަމާއި ވައިގެ ސަރަހައްދު އެގައުމަށް ބަންދުކުރީ ޖޫން މަހުގެ ފަސް ވަނަ ދުވަހުއެވެ. އެގޮތަށް ކަންތައް ކުރުމުން އެމެރިކާއިން އޭރު ބުނީ އިސްލާމިކް ސްޓޭޓް ( އައިއެސް) އާ ދެކޮޅަށް އެގައުމުން ކުރާ ހަނގުރާމައަށް އެކަމުގެ ސަބަބުން ހުރަސްތައް ކުރިމަތިވާ ކަމަށެވެ.\nމެދު އިރުމަތީގައިވާ އެމެރިކާގެ އެންމެ ބޮޑު ވައިގެ މަރުކަޒު ހުންނަނީ ގަތަރުގައެވެ. އެ މަރުކަޒު ބަންދުކޮށްފި ނަމަ އެފަދަ މަރުކަޒުތައް އަމިއްލަ ހަރަދުގައި އަޅައިދޭން 10 ގައުމަކުން ހުށަހެޅި ކަމަށް ޓްރަމްޕް ވަނީ މިދާކަށް ދުވަހު ވިދާޅުވެފައެވެ. ނަމަވެސް ގަތަރުގައި ހުރި މަރުކަޒަށް ގޮތެއް ހަދަން އެމެރިކާއިން ނުވިސްނާ ކަމަށް ވެސް އޭނާ ވިދާޅުވިއެވެ.


Aharenge Komme Fan Akee Haassa Meeheh_ Hrithik\nއަހަރެންގެ ކޮންމެ ފޭންއަކީ ޚާއްސަ މީހެއް- ރިތިކް\n2 އަހަރު, 1 މަސް,6ދުވަސް, 16 ގަޑި, 40 މިނެޓް, 57 ސިކުންތު ކުރިން 3810ފަތޯނާ ފާއިޒް\nރިތިކް ރޯޝަންއަކީ ބޮލީވުޑްގެ އެކްޓަރުންގެ ތެރެއިން، އަންހެން ކުދިންގެ މެދުގައި އެންމެ މަޤްބޫލް އެކްޓަރޭ ބުނުމަކީ ދޮގަކަށް ނުވާނެއެވެ.\n"ކަހޯނާ ޕިޔާރް ހޭ"އިން ބޮލީވުޑަށް ތައާރަފްވީ ފަހުން މިއަދާ ހަމައަށްވެސް ރިތިކްގެ މަޤްބޫލްކަން ދުވަހަކަށް ވުރެ ދުވަހެއް އަންނަނީ އިތުރުވަމުންނެވެ. ދާދިފަހުން ޓްވިޓަރގައި ރިތިކްއަށް ފޮލޯ ކުރާ މީހުންގެ އަދަދުވަނީ 20 މިލިއަނަށް އަރާފައެވެ.\nއެކަން ފާހަގަކުރުމަށް ޓްވިޓަރގައި ރިތިކް ހިއްސާކުރި ވީޑިޔޯއެއްގައި އޭނާ ވަނީ ހުރިހާ ފޭނުންނަށް ވަރަށް ބޮޑަށް ޝުކުރު އަދާކޮށްފައެވެ. އަދި އޭނާގެ ކޮންމެ ފޭންއަކީވެސް ވަރަށް ޚާއްސަ މީހެއް ކަމަށް ރިތިކް ވަނީ ބުނެފައެވެ. ހޮނިހިރު ދުވަހު ރިތިކް އާއްމު ކުރި ވީޑިޔޯގައި އިތުރަށް ބުނެފައިވަނީ، އޭނާގެ ފޭނުންގެ ސަބަބުން އޭނާގެ ފިލްމީ ދަތުރަކީ، ވަރަށް އުފާވެރި ދަތުރަކަށް ވެފައިވާ ކަމަށެވެ. އަދި ހުރިހާ ފޭނުންދެކެ ވަރަށް ލޯބިވާ ކަމަށްވެސް ރިތިކް ބުންޏެވެ.\nރިތިކްގެ ފިލްމީ މަސައްކަތްތަކަށް ބަލާލާއިރު، އޭނާ މިހާރު އަންނަނީ ޕަޓްނާގެ މެތެމެޓީޝަނެއް ކަމަށްވާ އާނަންދު ކުމާރްގެ ހަޔާތުގެ މައްޗަށް ބިނާކޮށް އުފައްދާ ފިލްމުގެ މަސައްކަތަށް ތައްޔާރުވަމުންނެވެ. ރިތިކް އެންމެ ފަހުން ބެލުންތެރިންނަށް ފެނިފައިވަނީ ސަންޖޭ ގުޕްތާ ޑައިރެކްޓް ކުރި ފިލްމު "ޤާބިލް"އިންނެވެ.\n1 މަސް ކުރިން 89 0\n6 މަސް ކުރިން 560 0\n7 މަސް ކުރިން 673 0\n7 މަސް ކުރިން 404 0


TTM ge mi aharuge summit nimaalaifi - vNews.mv\nޓީޓީއެމްގެ މިއަހަރުގެ ސަމިޓް ނިންމާލައިފި\nމަރްޔަމް ލީން 12 June 2019, 12:14\nޓްރެވަލް ޓްރޭޑް މޯލްޑިވްސްގެ މިއަހަރުގެ ޓްރެވަލް ސަމިޓް ނިންމާލައިފި އެވެ.\nއޯކާ މީޑިއާ ގުރޫޕުން އިންތިޒާމުކޮށްގެން ޓްރޭޑް ފެއާގެ ބައެއްގެ ގޮތުގައި ބާއްވާ ޓީޓީއެމް ޓްރެވަލް ސަމިޓް ފަށާފައިވަނީ އިއްޔެ ބަނޑޮސް އައިލެންޑް ރިސޯޓުގަ އެވެ.\nމި ސަމިޓުގައި ބައިނަލްއަގުވާމީ އަދި ރާއްޖޭގެ ޓްރެވަލް އެޖެންޓުންނާއި، ޓުއާ އޮޕަރޭޓަރުން އަދި މީޑިއާގެ ފަރާތްތަކުން ބައިވެރިވެފައިވެ އެވެ. އެގޮތުން 200 އަށް ވުރެ ގިނަަ ޓްރެވަލް އެޖެންޓުނާއި ޓުއާ އޮޕަރޭޓަރުންނާއި 140 އަށް ވުރެ ގިނަ ރިސޯޓް ތަކުގެ އޮފިޝަލުންވެސް މި ސަމިޓުގައި ބައިވެރިވެފައިވެ އެވެ. މީގެއިތުރުން ޓްރެވަލް ދާއިރާގައި މަސައްކަތް ކުރައްވާ ބޭރުގެ ގިނަ ތަޖުރިބާކާރުންވެސް މިސަމިޓުގައި ބައިވެރިވިއެވެ.\n"ޓްރެވެލް ޓެކްނޮލޮޖީ އެންޑް އެނަލިޓިކްސް" މި ޝިއާރުގެ ދަށުން ކުރިއަށް ގެންގޮސްފައިވާ މިސަމިޓް ނިންމާލާފައިވާއިރު، ގެސްޓް ހައުސްތަކާއި، ރިސޯޓްތަކުގެ އިސް ފަރާތްތަކުގެ ބައިވެރިވުމާއެކު ކުރިއަށް ގެންދާ ބައްދަލުވުންތަކެއް މާދަމާގެ ނިޔަލަށް ދަރުބާރުގޭގައި ކުރިއަށް ދާނެ އެވެ.\nމީގެއިތުރުން މި ސަމިޓުގެ ދަށުން ގާލާ ނައިޓެއްވެސް ބޭއްވުމަށް ވަނީ ހަމަޖައްސާފަ އެވެ. ގާލާ ނައިޓް ބޭއްވުމަށް ހަމަޖައްސާފައިވަނީ މާދަމާ އެވެ.\nމިއަހަރުގެ މި ސަމިޓުގެ ޕްލެޓިނަމް ޕާޓްނަރަކީ އުރީދޫ އެވެ. ގޯލްޑް ޕާޓްނަރުންނަކީ އެލައިޑާއި އަލްޝާލީ، ހަސަން މެރިން، އެމް7 ޕްރިންޓް، ދަ ހޯކްސް، ކާސްޓްރޯލް މޯލްޑިވްސް، އެމްއޭސީއެލް އަދި އެޗްއާރްއެސް އިންޓަނޭޝަނަލް އެވެ. ސަމިޓުގެ ޓްރެވަލް ޕާޓްނަރުންނަކީ ގަތަރު އެއާވޭސް އާއި މޯލްޑިވިއަން އަދި ފްލައިމީ އެވެ.


Civil Service Allowancethah Alun Dheyn Fesheynee 2023 Gai: Finance Minister - Vaguthu\nކޮވިޑް-19 ގެ ބަލިމަޑުކަމުގެ ސަބަބުން ދައުލަތުގެ މާލީ ހާލަތު ދަށްވެފައިވާތީ ސިވިލް ސާވިސް މުވައްޒަފުންގެ ސެޓްފިކެޓް އެލަވަންސްއާއި ޕާފޯމެންސް އެލަވަންސް ކަނޑާލިއިރު އަލުން އެއެލެވެންސްތައް ދެވެން ފެށޭނީ ކުރިން އޮތް އާމްދަނީ އަލުން އިއާދަވާން ފެށުމުން ކަމަށް ފިނޭންސް މިނިސްޓަރު އިބްރާހީމް އަމީރު ވިދާޅުވެއްޖެއެވެ.\nލިޔުމުން ޖަވާބު އަރުވާ ގޮތަށް ރައްޔިތުންގެ މަޖިލީހުގެ ވެލިދޫ ދާއިރާގެ މެންބަރު މުހައްމަދު އަބްދުﷲ ޝަފީގް ހުށަހެޅުއްވި ސުވާލުގައިވަނީ އެލަވަންސްތައް އަލުން ދެވޭނެ ދުވަހަކީ ކޮބައިތޯއާއި އަލުން އެލަވަންސް ދޭއިރުގައި ކަނޑާލި ދުވަސްވަރުގެ ބައި ދެވޭނެތޯއެވެ.\nފިނޭންސް މިނިސްޓަރު ފޮނުއްވި ޖަވާބުގައި ވަނީ މިހާރު އަޅާފައިވާ ޚަރަދު ކުޑަ ކުރުމުގެ ފިޔަވަޅުތަކަކީ ކޮވިޑް-19 ގެ ކުރިން އޮތް އާމްދަނީއަށް އަލުން އިއާދަ ވަންދެން ދަމަހައްޓަން ނިންމާފައިވާ ފިޔަވަޅުތަކެއް ކަމަށެވެ.\nމިނިސްޓަރުގެ ޖަވާބުގައި ފާހަގަ ކުރައްވާފައިވާ ގޮތުން، ކުރިން އޮތް އާމްދަނީ އަލުން އިއާދަ ކުރެވޭނެ ކަމަށް ލަފާ ކުރެވެނީ 2023 ވަނަ އަހަރުއެވެ. އެހެންވެ އެހައި ހިސާބަށް ފިޔަވަޅުތައް ދަމަހައްޓާނެ ކަމަށް މިނިސްޓަރުގެ ޖަވާބުގައިވެއެވެ.\nމުވައްޒަފުންގެ އެލަވަންސްއަކީ ވަގުތީ ގޮތުން މެދުކަނޑާލި އެލަވަންސްތަކެއް ކަން ފާހަގަ ކުރައްވައި މިނިސްޓަރު ވިދާޅުވީ ފިޒިކަލް ޑެފިސިޓް ރަނގަޅު ވުމުން ވެސް އެ އެލަވަންސް ދިނުމަށް ސަރުކާރުން މަސައްކަތް ކުރާނެ ކަމަށެވެ. "އާމްދަނީ އަލުން އިއާދަ ކުރެވޭނީ 2023 އާއި ހަމައަށް ވާތީވެ، އެ ފިޔަވަޅުތައް އެއާ ހަމައަށް ދަމަހައްޓަން ވަނީ ނިންމާފައި،" މިނިސްޓަރު އަމީރުގެ ޖަވާބުގައިވެއެވެ.\nއެހެންވިޔަސް ކޮވިޑް-19 ގެ ބަލިމަޑުކަމާ ހުރެ ކުރިމަތިވި އިގްތިސާދީ ތަދުމަޑުކަމުގައި ގެއްލިގެން ދިޔަ އާމްދަނީއަކީ މުސްތަގުބަލުގައި ލިބޭނެ އާމްދަނީއެއް ގޮތުގައި ނުބެލެވޭތީ، ކަނޑާލި ދުވަސްވަރުގެ އެލަވަންސް ދެވިދާނެ ކަމަށް ނުބެލެވޭ ކަމަށް ފިނޭންސް މިނިސްޓަރު އަމީރު ވިދާޅުވިއެވެ.\n"މި އެލަވަންސް އަލުން ދެވެން ފެށެނީ ފިޒިކަލް ޑެފިސިޓް ރަނގަޅުވުމުން. ކޮވިޑްގައި ގެއްލުނު އާމްދަނީ އަކީ މުސްތަގުބަލުގައި ލިބޭނެ އާމްދަނީއެއް ނޫން. އެހެންވެ ކަނޑާލި ދުވަސްވަރުގެ އެލަވަންސް ދެވޭނެ ކަމަށް ނުބެލެވޭ." މިނިސްޓަރުގެ ޖަވާބުގައިވެއެވެ.\nސިވިލް ސާވިސް އެލަވަންސްތައް އަލުން ދޭން ފެށޭނީ 2023 ގައި ކަމަށް ފިނޭންސް މިިނިސްޓަރު ވިދާޅުވިއިރު ސިވިލް ސާވެންޓުން މިހާރު ވެސް ގެންދަނީ މުސާރައިގެ މައްސަލައިގައި އިހްތިޖާޖު ކުރަން ތައްޔާރުވަމުންނެވެ.\nސަރުކާރުގެ މަޝްރޫއުތައް ލަސްވާ ނަމަ މެނޭޖުކުރާ މުވައްޒަފުން ވަކިކުރާނަން: އަމީރު\nސެޕްޓެމްބަރު 28, 2021 09:37\nސެޕްޓެމްބަރު 28, 2021 09:40\nބަލަ ތިކަން އެނގޭ ދޯ ހަމަހޭތަ ހުރި ދިވެހި ރައްޔަތަކަށް ވިއްޔާ؟ 2019 އިން ފެށިގެން މި ފަސް އަހަރު ނުވީ ކަމެއް 2023 ގެ ކެމްޕޭންގައި ކުރާނެ . ސަޅި ގްންބޯ ހެއްދޭނެ ދިވެހިންވެސް އެބަ އުޅޭ މިޤައުމުގަ.\nސެޕްޓެމްބަރު 28, 2021 10:02\nއެކަމަކު ސިޔާސީ މަޤާމްތައް ބޭނުން ވަރަކަށް އުފެއްދޭ. ކޮވިޑްގެ އެންމެ ބާރު ބޮޑު ދުވަސްވަރުވެސް ސިޔާސީ މަގާމްތަާށް އުފެއްދުން މަދެއް ނުވި. މިއޮތީ ވާ ސަރުކާރެއް.\nތިޔައީ ރިޔާސީ އިންތިޚާބަށް ނުފޫޒުފޯރުވުމަށް ކުރާކަމެއް\nޥަރަށް ސާފުކޮށް މިބުނަނީ މަގޭވޯޓް އިބޫއަކަށް ނުދޭނަން\n2023ގަ މުސާރަ ބުޑުކުރިޔަސްނުކުރިޔަށް އިބޫއަކަށް ދެނެއް ވޯޓެއް ނުދޭނަން!!!!!\nސެޕްޓެމްބަރު 28, 2021 13:54\nހެޔޮކޮށް. ފިސާރި ތެދެއްތީ. ނަންވާނީ ރައީސް ޔާމީން! އެކަމަކު އިހަށް ދުވަހު އެމްޑީޕީ އެތެރޭ އިންތިހާބުގައި މި ބައިގަނޑު ހޭވި ހަޑިއާ ފޯރުވި ނުފޫޒު އެމްޑީޕީ މީހުންގެ އަގައިން ބޭރުވެ ނޫސްތަކުގެ ފަލަ ސުރުހީގައި އޮތީ. އަދި ނުވި ތާކަށް ރަށްރަށު މީހުން އެހަގީގަތް ލޮލުން ދެކި އަތުން ހިފައިފި. މުޑުދާރު ދޮގުހަދާ ބައެއް މި އަމީރުމެންގެ ގުްރޫޕް މީ. ޗީޗީ\nއަންހެނުން ތަރައްޤީއަށް މަސައްކަތް ކުރާ ކޮމެޓީތަކަށާއި ކައުންސިލަރުންނަށް އަދި އިތުރު ކުރަމުންދާ ސިޔާސީ ފަރާތްތަކަށް ދޭންވީމަ ފިޒިކަލް ޑެފިސިޓް ރަގަޅު. ސިވިލް ސާރވަންޓުންނަށް ދޭންވީމަ ރަގަޅުވީ ދުވަހަކުން. ތާކުންތާކު ނުޖެހޭ ވާހަކަ ނުދައްކާ. އެމީހުންނަށް ދެވެންޏާއި ސިވިލް ސާވަންޓުންނަށް ދެވޭނެ.\nސެޕްޓެމްބަރު 28, 2021 10:22\nސިޔާސީ މީހުންގެ ހުރި ނުބައި ނުލަފާކަން ނިކަން ވިސްނާލަބަލަ. ދެން ސިވިލް ސާވަންޓުންވީ 2023 ގައި އަނެއްކާވެސް މިވެރިންނަށް ވޯޓުއަޅަން. މަ ހިލާ ނުކުރާނަން ތިކަމެއް. ވަރިހަމަ އެކައްޗެއް ނުދިނަސް.\nސެޕްޓެމްބަރު 28, 2021 10:26\nކޮންމެ ކަމެއް 2023 ގައި ތޯ އޭރުންތާ ވޯޓް ކޮޅެއް ވެސް ލިބޭނީ އިންތިޙާބުން ނާކާމިޔާބު ވެއްޖެ ނަމަ ދެންނަ ސަރުކާރަކަށް ހުރިހާ ބުރައެއް ޖެހޭ ގޮތަށް ހަދާ\nމަސްވެރިންނަށް ހަމަ އަގު 2023 ގައި\nފޫޅުމާ ފޮށި 2023 ގައި\nއެންމެ ކުޑަ މުސާރަ 2023 ގައި\nގޭދޮށު މަސް ފެކްޓަރީ 2023 ގައި\nކަނޑުގައި ޕްލެޓްފޯމެއް އަޅާން ފެށުން 2023 ގައި\nބްރިޖު އަޅަން އަންނަ މީހުން އައުން 2023 ގައި\nއައްޑުގެ މަގުތައް ތާރު އެޅަން ފެށުން 2023 ގައި\nސެޕްޓެމްބަރު 28, 2021 10:34\nސިވިލް ސާރވަންޓުން ހައްދަން ކަލޭމެން ކިހާ ހުވަފެނެއް ދެއްކި އިސްކަންދަރު ޓީޗަރުންތައް މިހާރު ކޮބައިތަ އަޑެއް ބަޑެއް ނެތް ކުަލަ ޔެލީ ގްރޫޕް ކޮބައިތަ . އެއް ބޮޑު ކަރަޕްޝަންގެ ކަންތަކުގައި އަބަދު ބަޔާން ދިން ޓްރާންސްޕޭރަންސީ ކޮބައިތަ ... އަޑެއް ބަޑެއް ނެތް ދައުވާ ނުކުރާން ނިންމީ މާވެސް ހަަމ ހަނު\nއަމީރޫ ކަލޭމެން ދެން ވާނީ ބަލި ބަލަން ތިބޭ ކަލޭ އެޑްވަރޒަރަކަށް އިންޑިޔާގެ މުސްކުޅިއަކު ލައިގެން ކީއް ތަޔަ ކުރަނީ އަންހެނުން ކޮމެޓީ ތަކުގެ މުސާރަ ބޮޑު ކޮށްލާ ހިތައް އެރި ބަޔަކަށް ލައްކަ ލައްކައިން ތިޔަ ދެނީ ސޯލިހުގެ މޫނު މަތި ރީތި ކުރަން ނޫސްތަކަށް ލައްކަ ލައްކައިން ފައިސާ ތިޔަ އަޅަނީ މޫނު އިތުރަށް ވީ ހުތުރު ތާއީދު ވީ ކުޑަ\nސެޕްޓެމްބަރު 28, 2021 10:53\nމިހާރުން މިހާރަށް ކުޑަކުރި މުސާރަތައް އިއާދަކުރުމަށް ފިނޭސް މިނިސްޓަރ އަށް ގޮވާލަން އެހެންނޫންނަމަ ދެންޖެހޭނީ ކުޑަކުރި މުސާރަތައް ބޮޑުކުރަންދެން ރައްޔިތުންނަށް ބޭނުންވާ ހިދުމަތްތައް މިހާރު ލިބެމުންދާ މުސާރައަށްވާ ވަރަށް މަސައްކަތުގެ ގަޑިތައް ހަތަރު ގަޑިއިރަށް ކުޑަކޮށް ކުޑަކުރި މުސާރަ އަށްވާބައި ހޯދުމަށް އެހެން މަސައްކަތް ކުރުމަށް ނުކުތުމެވެ. މިހާރު ސަރުކާރުން ކުރަމުންދާ ބޮޑެތި މަސައްކަތް މިވަގުތައް މަޑުޖައްސާލައި 2023 ގައުމު ހަމަ މަގަށް އެޅެންދެން ބޮޑެތި ޕްރޮޖެކްޓްތައް ގުޅިފަޅު، ތިލަފުށި ބުރިޖް/ އަލިފުށި އެއާރޕޯޓް މަސައްކަތް މަޑުޖައްސާލައި ސިވިލްސާވިސް މުވައްޒަފުން މުސާރަތައް އިއާދަ ކުރުން މާއައުލާކަން ބޮޑުކަމަށް ދެކެމެވެ.\nސެޕްޓެމްބަރު 28, 2021 10:56\nތިޔައީ އިންތިހާބަށް ޖަހާ މަޅިޔެއް މިފަހަރު ހޯހޯ ސަލާމް އިބޫ، އަންނި، ގާސިމު، މައުމޫނު، ކަމާލުއްދީން، އުމަރު، ސާހިދު (ޔޫއެން) ހޯހޯ ބައިބައި ޓާޓާ %100 ޔަގީން އިންޝާﷲ އިންމީހަކު މިގައުމުގެ ވެރިޔަކަށް ދެންނާންނާނެ!\nސެޕްޓެމްބަރު 28, 2021 11:03\nސަރުކާރު ބައެއް މުވައްޒަފުން ޑުބާއީ ސިންގަޕޫރު މީހުންގެ ފެންވަރުގައެވެ. އަނެއްބަޔަކު އިތިއޯޕިޔާ ސޫދާން ފެންވަރުގައެވެ. ނޫނޭ އިންސާފަށް ލޯބިކުރާ ބައެކެވެ.\nސެޕްޓެމްބަރު 28, 2021 11:06\nދެން އެހެންވިއްޔާ 2022 ގައި މުސާރަ ބޮޑުކުރެވޭނެބާ؟\nސެޕްޓެމްބަރު 28, 2021 11:13\nއެކަމު އަބްދުﷲ ޝާހިދު ގެ ކެމްޕެއިން އަށް ޚަރަދުކުރެވޭ..\nއިބޫސޯލިޙް ގެ ދަތުރު ތަކަށް ހޭދަކުރެވޭ..\nމަޖްލިސް އެއްވެސް މެންބަރެއްގެ އެއްވެސް އަލަވަންސް އެއް ނުކަނޑާ.. އަޔަސް ނަޔަސް..\nކައުންސިލް ތަކުގެ އުޖޫރަ ބޮޑުކުރެވޭ..\nމިނިސްޓަރ ފެންވަރުގެ މަޤާމުތަކަށް ކެނޑިނޭޅި ގާތްމީހުން ވައްދަމުންދަނީ..\nސެޕްޓެމްބަރު 28, 2021 11:15\nމަހަށް ހަމަ އަގު 2023ގައި، ފިޝަރީޒް މިނިސްޓަރ\nސިވިލްސާރވިސް އެލަވަންސް 2023ގައި ފިނޭސްމިނިސްޓަރ\nރިޔާސީ އިންތިހާބު 2023ގައި ރައްޔިތުން\nސެޕްޓެމްބަރު 28, 2021 11:17\nކެމްޕެއިން ފެށުމުން ދޯ... ނުބައި ނުލަފާ ބައެއް.... ނުވަންޔާ ނުވާނެ ވާހަކަ ބުނެފާ އިސްތއުފާ ދީބަލަ... ކަލޭމެންގެ އެލަވަންސްތައް އޮތީ ކިހިނެތްބާ؟\nސެޕްޓެމްބަރު 28, 2021 11:23\nއެހެންވީއިރު ކޯވިޑު އާއި ގުޅިގެން ސިޔާސީބޭފުޅުންގެ މުސާރަ ކުޑަކޮށްފައި ބާއްވަން ކެރުނީ ކިތައްމަހުތޯ ؟ އެފަދަ މަގާމުތަކުގައި ތިއްބެވި ބޭފުޅުންގެ މުސާރަ4މަސްފަހުން ހަމަމުސާރަދިނުމުން ދޭހަވަނީ އިގުތިސާދު ރަގަޅުވިކަމުގެ ހެޔޮފާލު . ސިޔާސީބޭފުޅުން އުޅުއްވާނީ ސިޔާސަތު ހެދުމަށް އަވަދިނެތި. ކޮންމެ ސަރުކާރެއްގެވެސް އިންޖީނަކީ ސިވިލުސާވަންޓްކަން ހަދާންކޮށްބަލަ . އެކުދިން ކުރާމަސައްކަތެއްގެ ސަބަބުން ރައްޔިތުންނަށް ދެވޭ ހިދުމަތް މެދުނެކެޑި ދެވެމުންމިދަނީ. މިކުދިން ކެއްގަދަ ކަހާތަން ހިރުވާވެސްނުލާދޯ ؟ ކޮންމެފަހަރަކު ކަތިލާ ކަންބަޅިއަކަށްް ސިވިލުސާވަންޓުން ހެދުމުން ގޯސް . މިކުދިން ކެއްގަދަ ކަހާތަން ހިރުވާވެސްނުލާދޯ\nސެޕްޓެމްބަރު 28, 2021 11:29\nވޯޓް ބޯމަތި ވީމައި ދޭ ގޮތަށް ނިންމީ. ދިވެހި ސިވިލް ސާވަންޓުންނަކީ މޮޔައިން ތަ.\nސެޕްޓެމްބަރު 28, 2021 11:30\nތިޔަ ދޮރުހުޅުވާލީ މިގައުމުގެ ބްރެއިންޑްރެއިންއަށް.. މިތާއއުޅުމުގެ ބޭނުމެއްދެންނެތް... މަޖިލިސް މެންބަރުން، އެމީހުންގގެ ދަރިން މިނިސްޓަރުން ނާއި އެމީހުން ވަގަށް ގެނެސްގެން އުޅޭ ބަންގާޅު ބޭފުޅުންނާ ގައުމު ހަވާލު....... ހިތް މިތާއޮތަސް މިތާކު އަހަރެމެންނަކަށް ކުރިމަގެއްނެތް...\nސެޕްޓެމްބަރު 28, 2021 12:05\nފިނޭންސް މިނިސްޓަރަކަށް ކަމުދާ މީހެއްނޫން ސިޔާސީ ކަމުން ހައްދު ފަހަނަ އަޅާފަ\nސެޕްޓެމްބަރު 28, 2021 12:06\nކޮމިޓީތަކަށް ދޭންވީމަ ސަރުކާރުގައި ރުފިޔާތައް އޮވޭ! ސިވިލް ސާވަންޓުނަްނަށް ދޭންވީމަ 2023\nސެޕްޓެމްބަރު 28, 2021 12:44\nސެޕްޓެމްބަރު 28, 2021 12:50\n2023ގެ ވޯޓަށް ހާދަކަމެކޭ މި ފަސްކުރަމުންދަނީ! ފެންބިލް ، ކަރަންޓްބިލް ، މިނިމަމްވޭޖް ، ވިއްސާފޮށި ، އުނިކުރި އެލެވަންސްތައް ، މަހުގެ ހަމައަގު ، މަސްފެކްޓަރީތައް ، މަސްކަނދުފަތިތައް ، ބޮޑުމުސާރަ ، ދެން ކިޔާނޭކަމެއްނެތް! ވޯޓުހޯދުމަށްގަސްދުކޮށް ފިލިޖެހުން ހުއްޓާލާ! 2018 ގެ އިންތިޚާބަށްވީ ބޮޑަތި ވަޢުދުތައް ނުފުއްދި އަލުން 2023ގައި ހަމަ އެވަޢުދުތައް އައުކޮށް ރައްޔިތުން ވަލުވައްދަން މަސައްކަތްނުކުރުން ދެން ރަގަޅުވާނީ!\nސެޕްޓެމްބަރު 28, 2021 12:52\nމިހާރުވެސް މަޖިލީހުގެ ބޭފުޅުން އަދި ތިޔަ އާމިރު މެންނައް އެލެވެންސް އެއް އިތުރު ކުރަންވެއްޖާ ވަގުތުން ވާނެކަންވެސް ބުނެލިނަމަ ފުރިހަމަވީސް.\nސެޕްޓެމްބަރު 28, 2021 13:06\nޔޫއެން ގައި ރައީސް ތަގުރީރު ދިން ދުވަހު އެކަން ނޫސްތަކުގައި އިސްތިހާރު ކުރަން ލައްކަ ލައްކައިން ނޫސްތަކަށް ދޭނެ ފައިސާ ހުރި ޝާހިދުގެ ކެމްޕޭނަށް މިލިއަނުން ޚަރަދު ކުރާނެ ފައިސާ ހުރި ކުއްލިއަކަށް އަންހުންގެ ކޮމެޓީ ތަކުގެ މުސާރަ ބޮޑު ކުރަންވީމާ ފައިސާ ހުރޭ ރައީސް އަށް ފެނުނީމާ އެބަޮޑު ކޮށްލީ ކޮބައިތަ ބޮޑު މުސާރަ ނަގާ ޕޭ ކޮމިޝަން މަރުވީތަ ބުދަ ދުވަސް ނާންނަނީތަ ދެއުޅު އެންނުވާ ކަންކަން ކުރަން ނޭނގޭ މީހުން ގައުމާ ހަވާލުވީމާ ވާނެ ގޮތް މިވަނީ ......\nކޮބައިހޭ ކުލަ ޔެލޯ އިސްކަންދަރު ޓީޗަރުން ފަޒުނާ މެޑަމްގެ ގާތް ކުދިން\nސެޕްޓެމްބަރު 28, 2021 13:21\nތިހެން ބުނެގެން ވޯޓެއް ނުގަނެވޭނެ\nސެޕްޓެމްބަރު 28, 2021 13:42\nކަލޭ ކައިރި ބުނަންތަ ނިކަން ތާހިރު ވާހަކައެއް އަމީރު؟ 2023 ގެ އިންތިހާބަށް އެއްލާ އެމެއްގެ ގޮތުގައި ކަޑަ ޖަހާ އުސޫލުން ތިކަދައްކާ ވާހަކަ މިޒަމާނަކު ނުހިގާނެ. މަނީ ހެއިސްޓު ގްރޫޕްގެ އެންމެ ވަރުގަދަ ތަނބު މި އަމީރު މީ. މިމީހުން އެކި ޕްރޮޖެކްޓުތަކުން ނަގާ ކަޓާ އަމިއްލަ ޖީބަށް އަޅާފައި އެއްޗެއް ބާކީ ނުވާތީ ތިއުޅެނީ ތިކަން ނުވެގެން. މިގައުމަކީ އެތައް ލައްކަ ޓުވަރިސްޓުންނެއް އަންނަ ގައުމެއް. އެތައް ބޮޑު އަދަދަކުން ވިޔަފާރިވެރިން އެބަ ސަރުކާޜަށް ޓެކްސް ދައްކާ. އޭގެން ނުކުރެވޭނެ ކަމެއް މަދުވާނެ. މިޒަމާނުގައި އެވަރު ނޭގޭ ސެކަންޑަރީގައި ކިޔަވާ ކުއްޖަކުވެސް މަދުވާނެ. އަނެއްކާ ކޮބާ ގައުމުތަކުން މިލިއަނުން ބިލިއަނުން ދިންހާ ފައިސާގެ ހިލޭ އެހީތައް ކޮވިޑަށް؟ އެއަށް ކުރީ ކޮންކަމެއް؟ ބުނަން ރަނގަޅު ވާހަކައެއް. ތިހެން ކަޑަ ޖަހާ ޕްލޭން ހާމަކޮށްގެން ސިވިލް ސާވެންޓުންގެ ވޯޓެއް ނުލިބޭނެ. ކަލޭމެން ކޮންމެ ފަހަރަކު ތިހެނޭ ތިހަދަނީ.\nސެޕްޓެމްބަރު 28, 2021 13:56\nމީރިޔާސީއިންތިޚާބައް އަނެއްކާ ވޯޓުހޯދަން ޖަހާމަޅިއެއް\nސެޕްޓެމްބަރު 28, 2021 13:59\nތާކުންތާކު ޖެހޭ ވާހަކައެއް ދައްކަބަލަ! ސިޔާސީ މަޤާމުތަކަށާއި ކެމްޕޭނުތަކަށް ޚަރަދު ކުރާނެ ލާރި އެބަހުރި! މަސްއޫލިއްޔަތު އަދާކުރަން ނޭނގެންޏާ ވަޒީފާ ދޫކޮށްލާފައި ގެއަށް ދޭބަލަ! ޢިލްމެއް ހުނަރެއް ޢިލްމެއް ތަޖުރިބާ އެއް ނެތް މީހެއް ތީ. ކޮއްކޯ އަމީރޫ ނުވާނެ ތިކަމެއް.\nމިކަންކަން އިސްލާހު ކުރެވި ރައްޔަތުންނަށް އުފާފާގަތިކަން ގެނެވޭނީ 2023 ގައި ރައީސް ޔާމީނު ދިވެހިރާއްޖޭގެ ރައީސްކަމަށް އަނެއްކާ ވެސް ގެނެސްގެން. އެދުވަހަކުނ އައްޑޫ ހޮސްޕިޓަލްގެ ކަންތައްތައް ވެސް އެމަނިކުފާނު ކުރިން ވެސް ޕްލޭން ކުރެއްވިގޮތަށް ސަރަހައްދުގެ އެންމެ ރަނގަޅ ުއެއް ހޮސްޕިޓަލަކަށް ބަދަލުވެގެންދާނެ.\nސެޕްޓެމްބަރު 28, 2021 14:06\nކޮބާ.. ވޯޓުލީމީހުންނައް އެއޮތީ ރީތިލަގާއެއްދީފަ.. އަދިވެސް ވޯޓުދޭތި..\nސެޕްޓެމްބަރު 28, 2021 14:10\nޙުރިހާކަމެއްވެސް ސިވިލް ސާރވަންޓުންނަށް އެހެން ދާއިރާތަކުގެ މީހުންނަށް ބޮޑުު މުސާރައާއި ބޮޑު އެލަވަންސްތަކާއި މަޤާމުގެ ކުރިއެރުންތައް މީވެސް ހަމަ އިންސާފުބާ...ސިވިލް ސާރވިސް ކޮމިޝަންގެ އިސްވެރިން ލަދު ނުގަންނަކަން\nސެޕްޓެމްބަރު 28, 2021 14:38\n2023 އަށް ޗިޕްޖެހުން. މޑޕ މީހުންނަށް މިވަރެއް ނެތް\nސެޕްޓެމްބަރު 28, 2021 14:39\nަ×އެލަވަންސް ތައް ކަނޑާލީ އެކަމަކު ދަރަނި ނަގައިގެން ދަވްލަތަށް ބޭނުންނުވާ ގިނަބަޔަކަށް ވަޒީފާދީ މުސާރަދެމުން ގެންދާކަމަށް ތުހުމަތު ކުރެވޭ . އަދި ދަވްލަތުގެ ނަމުގާ ބޭންކެއް އުފައދާ އެ ބޭންކުގެތެރޭން ދަވްލަތުގެ އާމްދނީން ބަޔަކަށް ފައިދާ ހޯދާދެމުންދާކަމަށް ތުހުމަތު ކުރެވޭ އަދި ވަޒީފާ ގެއްލުނު ފަރާތްތަކަށް ދޭ އެހީގެ ފައިސާގެ ގޮތުގާ ވެސް ގިނަބަޔަކަށް ފައިސާ ބަހަމުންދާކަމަށް ތުހުމަތު ކުރެވޭ. މިހުރިހާކަމަކީ 2023 ގެ ކެމްޕޭނު ކަމަށް ތުހުމަތު ކުރެވޭ އިރު 2023 ގަ އެލވަންސް އިއާފދަ ކުރަން ބުނުމުން އެހެންކަމެއްވެސް ހަނދާންވެއްޖެ 2018 ގެ ކެމްޕެނުގަ ވިދާޅުވި ޑިޕޮލޮމައާއި ފަސްޓް ދީގްރީއަށް ހިލޭ ކުޔަވަދޭވާކަ އެއީ 2008 ގަ ނަސިދު އެމްޑީޕީ ވެރިކަމާ ހަވާލުވި އިރު މިހާރު ކޮލެޖްޖްގަ ހުރި ފެކަލްޓީ ތަކަކީ ޑިޕޮލޮމައާއި ޑިގްރީ އަށް ހިލ ޭކިޔަވައިދެމުންއައިތަންތަން. ނަސިދު ވަނީ މިތަންތަނުގަ ހިލޭ ކިޔަވައިދިނުން ހުއްޓަލައްވާފަ އަދި މީގެ އިތުރުން ރާއްޖެއާއި ރާއްޖޭންބޭރުގަ ކިޔަވެދެމުންދާ ހުރިހާފަރާތަކަށް ސަރުކާރުން ދެމުންއައި ޕޮކެޓް މަނީ ވެސް ނަސިދުގެ ވެރިކަމުގަ ވަނީ ހުއްޓާލާފަ. އެފައިސާ އިއާދަކުރީ ޔާމީނުގެވެރިކަމުގަ. އެމްޑިޕީން ވެރިކަމަށް އަންނަ ކޮންމެ ފަހަރަކު މިގައުމުގެ މުވައްޒަފުންނަށް ދެވޭ ގެއްލުންތަކުގެ ސަބަބުން މުވައްޒަފުންގެ ކުރިމަތީގަ ދަވްލަތުގެ ގަދަރު ކުޑަވެގެން އެބްދޭ.\nއެއްކަލަ މިސަރުކާރުގެ މަނީ ހެއިސްޓު ގޭންގުގެ ފައިނޭންސް ހެޑް ދޯ މީނީ. މިބައިގަނޑު ރައްޔިތުން ވޯޓުން ބޭރުނުކޮށް އަނެއްކާ އަނެއް އެމްއެމްޕީއާރުސީގެ ވަބާ މީގެ އަހަރުތަކެއް ފަހުން ފެންމަތިވާނެ. މި މީހުން ވައްކަން ކުރަނީ ނިކަން ފޮރުވިގެން ތިބެ. އެވަރުންވެސް މިމީހުންގެ ނުފޫޒާ ވައްކަމާ އެބަ ފަޅާ އަރާ. އެންމެ ފަހުން އެކަން އެފެނުނީ އެމްޑީޕީގެ ގައުމީ މަޖްލިސް އިންތިހާބުގައި އިހަށް ދުވަހު. ރައްޔިތުންނޭ ނިކަން ހޭލާ ތިބޭ. މި ހަމަ ގިލަންވެރިކަމެއް\nސެޕްޓެމްބަރު 28, 2021 14:55\nސިވިލްސާވަންޓުންނަކީ އެމްޑީޕީން ހަދާނެ އެއްޗެއް ހަދަން ތިބޭ ބައެއްދޯ. ކުރިން ވެރިކަން ލިބުނީމަވެސް ސިވިލް ސާވަންޓުންގެ މުސާރައން ބޮޑު ބައެއް ހިފަހައްޓާފަ ނުވެސް ދޭނަމޭ ބުނީ. މިފަހަރު މިބުނަނީ 2023 އޭ. އެނގޭނެ ނުހޮވޭނެކަން. އަނެއްކާވެސް ދެން އަންނަ ބަޔަކު އެލާރިވެސް ދޭންޖެހޭނީ.


ރާއްޖޭގައި ކުޅުނު ގިނަ ބިދެސީ ކުޅުންތެރިންތަކެއް ވިކްޓްރީއަށް\nވިކްޓްރީ ސްޕޯޓްސް ކްލަބު\nޔޫވީގެ އަންދްރޭ ވެސް ވިކްޓްރީ އަށް\nނިއުގެ ބަލްގޭރިއާ ޑިފެންޑަރު ވެލިޗްކޯ ވެސް ވިކްޓްރީ އަށް\nއީގަލްސްގެ މިޑްފީލްޑަރު ސެޑިކް ވެސް ވިކްޓްރީ އަށް\nޔޫވީގެ ކުރީގެ ސީރިޔާ ކީޕަރު ޔޫސުފް ވިކްޓްރީއަށް\n15 ޖެނުއަރީ 2017 | އާދީއްތަ 02:39\nވިކްޓްރީ ސްޕޯޓްސް ކްލަބަށް ގެނައި ބިދޭސީ ކުޅުންތެރިން\nމިދިޔަ ސީޒަނުގައި ރާއްޖޭގައި ކުޅުނު ގިނަ ބިދެސީ ކުޅުންތެރިންތަކެއް ވިކްޓްރީއާ ގުޅިއްޖެ އެވެ.\nއެގޮތުން ވިކްޓްރީއަށް ގުޅިފައި ވަނީ ޔުނައިޓެޑުގެ ވިކްޓަރީގެ ސީރިއާ ގޯލްކީޕަރު މުހައްމަދު އަލް ޔޫސުފާއި ފޯވާޑް ކެރިކް އަންދްރޭ އާއި ކްލަބް އީގަލްސް އަށް ކުޅުނު އެޓޭކިން މިޑްފީލްޑަރު މުހައްމަދު ސެޑިކާއި ނިއު ރޭޑިއަންޓުގެ ޑިފެންޑަރު ބަލްގޭރިއާގެ ވެލިޗްކޯ އެވެ.\nވިކްޓަރީގެ ޗެއާމަން އިބްރާހިމް ނަޒީމް ވިދާޅުވީ މި ހަތަރު ކުޅުންތެރިން ގެންނަން ނިންމީ މި ކުޅުންތެރިން މިދިޔަ ސީޒަނުގައި ފެންވަރު ސާބިތުކޮށްދީފައިވާތީ ކަމަށާއި ދިވެހި ފުޓްބޯޅައިގެ ތަޖުރިބާރާ އެކު ކުޅުންތެރިންގެ ބޭނުން ހިފޭނެ ކަމަށް ގަބޫލުކުރާތީ ކަމަށެވެ.\nމީގެ ތެރެއިން މިދިޔަ ސީޒަނުގައި އެންމެ ރަނގަޅު ކުޅުމެއް ދެއްކީ ޔުނައިޓެޑް ވިކްޓަރީ އަށް ކުޅުނު ކީޕަރު ޔޫސުފާއި ފޯވާޑް ކެރިކެވެ. ފުރަތަމަ ޑިވިޝަނުގައި އަލަށް ވާދަކޮށް އުރީދޫ ދިވެހި ޕްރިމިއާ ލީގުގެ ހަތަރު ވަނަ މަގާމް ޔުނައިޓެޑް ވިކްޓަރީ ހޯދިއިރު މި ދެ ކުޅުންތެރިން މުހިއްމު ދައުރެއް އަދާކުރި އެވެ. ހާއްސަކޮށް ޔޫސުފަކީ ފަހަކަށް އައިސް ރާއްޖޭގައި ކުޅުނު އެންމެ މޮޅު އެއް ބިދޭސީ ގޯލްކީޕަރެވެ.\nއީގަލްސް އިން ލީގުގެ ތިން މަގާމް ހޯދައި ޕްރެޒިޑެންޓްސް ކަޕް ކާމިޔާބުކުރިއިރު ސެޑިކް ވަނީ މުހިއްމު ގޯލްތަކެއް ޖަހައިދީ ޓީމު ލައްވައި ކުޅުވުމުގައި މުހިއްމު ރޯލެއް އަދާކޮށްފަ އެވެ. އޭނާ ޖުމްލަ ނުވަ ގޯލް ޖެހި އެވެ.\nމިދިޔަ ސީޒަނުގައި ނިއު އާދައިގެކޮށް ފެނުނު ނަމަވެސް ވެލިޗްކޯ ވަނީ އެ ޓީމުގެ ޑިފެންސް ލައިނުގައި ރަނގަޅު ކުޅުމެއް ދައްކައިފަ އެވެ. ވަރަށް ބޮޑަށް ޓީމް ޕްލެޔަރެއްގެ ގޮތުގައި ފާހަގަކުރެވޭ ވެލިޗްކޯ ވަނީ ލީގުގެ ދެ ވަނަ ބުރުގައި ވިކްޓަރީ އަތުން ނިއު ފަހު ވަގުތު މޮޅުވި މެޗުގައި ގޯލް ވެސް ޖަހައިފަ އެވެ.\nވިކްޓަރީން ވަނީ އެ ކްލަބުގެ ރެކޯޑް އަގެއްގައި ތަޖުރިބާކާރު މިޑްފީލްޑަރު މުހައްމަދު އާރިފް (ބަކާ) އާއި އިސްމާއިލް އީސާ ވެސް ގެނެސްފަ އެވެ. މީގެ އިތުރުން ވެލެންސިއާގެ ހަސަން އަދުހަމް (ސަޑޭ) އާއި ނިއުގެ ވައިސް ކެޕްޓަން އަހުމަދު ނިޔާޒާއި ބީޖީ ސްޕޯޓްސްގެ ކެޕްޓަން މުހައްމަދު ސާގިބް ވެސް ވަނީ ވިކްޓަރީ އަށް ސޮއިކޮށްފަ އެވެ.\nވިކްޓަރީ އަށް ކުޅުނު ކުޅުންތެރިންގެ ތެރެއިން ކެޕްޓަން ރިލްވާން ވަހީދު (ރިލޭ) އާއި އެހެން މުހިއްމު ބައެއް ކުޅުންތެރިން ވަނީ ކޮންޓްރެކްޓް އާކޮށްފަ އެވެ.


އިމާމުވެ ޙިފްޡުކޮށް ތަރާވީޙުނަމާދު ކުރާނެ ހާފިޒުން ހޯދުމާބެހޭ - R. Fainu Council\nއިމާމުވެ ޙިފްޡުކޮށް ތަރާވީޙުނަމާދު ކުރާނެ ހާފިޒުން ހޯދުމާބެހޭ\nފައިނު ކައުންސިލް އިދާރާ 12:51 AM އިޢުލާން\n1438 ވަނަ އަހަރު ރަމަޟާންމަހު މިރަށު ހުކުރު މިސްކިތުގައި ޙިފްޡުކޮށް ތަރާވީޙުނަމާދު ކޮށްދޭނެ ފަރާތެއް ހޯދުމަށް ބޭނުންވެއްޖެއެވެ.\nވީމާ، މިކަމަށް ޝައުޤުވެރިވެލައްވާ ފަރާތްތަކުން މިއިދާރާގެ ފޯން ނަންބަރު 6580072 އަށް ގުޅުއްވައިގެން މަޢުލޫމާތު ސާފުކުރެއްވުމަށްފަހު 22 މާރޗް 2017 ވަނަ ދުވަހުގެ 14:00 ގެ ކުރިން ހާފިޒު ގެނެސްދެވޭނެ އަގުގެ އަންދާސީހިސާބު ހުށަހެޅުއްވުން އެދެމެވެ. މަޢުލޫމާތު ސާފުކެރެއްވުމަށް ގުޅުއްވާނީ ބަންދު ނޫން ކޮންމެ ދުވަހެއްގެ 8:30 އިން 13:30 އަށެވެ. އީމެއިލް މެދުވެރިކޮށް ފޮނުއްވާ ފަރާތްތަކުން އީމެއިލް ކުރައްވާނީ fainuoffice@gmail.com އަށެވެ. އަންދާސީހިސާބު ހުށަހަޅުއްވާ ފާރާތްތަކުގެ ތެރެއިން ބަޔަކު ކަނޑައެޅުމުގައި ބަލަން ހަމަޖެހިފައިވަނީ އަގާއި، ތަޖުރިބާއަށެވެ.\n16 މާރިޗު 2017\nއިމާމުވެ ޙިފްޡުކޮށް ތަރާވީޙުނަމާދު ކުރާނެ ހާފިޒުން ހޯދުމާބެހޭ Reviewed by ފައިނު ކައުންސިލް އިދާރާ on 12:51 AM Rating: 5


Chengdu ga hunna America consulate China ge baaruge dhashah gengosfi - vNews.mv\nޗެންގްޑޫގައި ހުންނަ އެމެރިކާގެ ކޮންސިއުލޭޓް ބަންދުކޮށްފައި:\nޗައިނާގެ ޗެންގްޑޫގައި ހުންނަ އެމެރިކާ ކޮންސިއުލޭޓް ބަންދުކޮށް، ޗައިނާއިން އެތަނަށް ވަދެގެންފި\nސައިފް އަޒްހަރު 27 July 2020, 18:19\nޗައިނާގެ ދެކުނުހުޅަނގު ޗެންގްޑޫ ސިޓީގައި ހުންނަ އެމެރިކާގެ ކޮންސިއުލޭޓް ޗައިނާއިން ބަންދުކޮށް، ޗައިނާ ސަރުކާރުގެ ބާރުގެ ދަށަށް ގެންގޮސްފިއެވެ.\nއެމެރިކާ ކޮންސިއުލޭޓް ޗައިނާގެ ބާރުގެ ދަށަށް ގެންދިޔައީ އެތަން ހުސްކުރުމަށް މުހުލަތު ދިނުމަށް ފަހުގައެވެ.\nޗައިނާ ސަރުކާރުން އެމެރިކާ ކޮންސިއުލޭޓް ބަންދުކޮށް އެތަނަށް މިވަދެގަތީ، އެމެރިކާގެ ޓެކްސަސްގެ ހިއުސްޓަންގައި ހުންނަ ޗައިނާގެ ކޮންސިއުލޭޓް އެމެރިކާއިން މިދިޔަ ހަފްތާގައި ކުއްލިގޮތަކަށް ބަންދުކުރުމުން އެކަމުގެ ރައްދުގައެވެ.\nކޮންސިއުލޭޓްތައް ބަންދުކުރުމާއެކު ދުނިޔޭގެ އެންމެބޮޑު ދެ އިގްތިސާދު ކަމުގައިވާ އެމެރިކާ-ޗައިނާ ގުޅުން އިތުރަށް ހޫނުވެ މަސްރަހް ނުތަނަވަސްވެގެން ގޮސްފައިވާ ކަމަށް މީޑިއާއިން ރިޕޯޓްކުރެއެވެ.\nހިއުސްޓަންގައި ހުންނަ ޗައިނާ ކޮންސިއުލޭޓްގެ މުވައްޒަފުން މިދިޔަ ހަފްތާގެ އަންގާރަދުވަހު އެތާނގެ ގޯތިތެރޭގައި ލިޔެކިއުންތައް އަންދަނިކޮށް މީޑިއާއަށް ފެނިފައި ވެއެވެ.\nކޮންސިއުލޭޓް އިމާރާތް ދޫކޮށް ދިއުމަށް އެމެރިކާ ސަރުކާރުން އަމުރުކޮށްފައިވާކަން ޗައިނާ ސަރުކާރުން ހާމަކުރީ އޭގެ އިރުކޮޅެއް ފަހުންނެވެ.\nއޭގެ ރައްދުގައި ޗައިނާ ސަރުކާރުން މިވަނީ ސިޝުއާން ޕްރޮވިންސްގައި ހުންނަ އެމެރިކާގެ ކޮންސިއުލޭޓް ޗައިނާ ގަޑިން މިއަދު ހެނދުނު 10:00 ގައި ބަންދުކޮށްފައެވެ. އަދި އެމެރިކާ ދިދަވެސްވަނީ ތިރިކޮށްފައެވެ.\nއެމެރިކާ ކޮންސިއުލޭޓްގައި ނަގާފައިހުރި އެމެރިކާގެ ދިދަ ތިރިކުރަނީ؛\nޗައިނާގެ ޚާރިޖިއްޔާއިން ނެރުނު ބަޔާނެއްގައި ބުނެފައިވަނީ ޗައިނާގެ އޮފިޝަލުން މިހާރު އެ އިމާރާތަށް ވަދެފައިވާ ކަމަށެވެ.\nއެތަން ހުސްކުރަން ޗައިނާއިން އެމެރިކާއަށް ދިނީ 72 ގަޑިއިރުގެ މުހުލަތެވެ. ހިއުސްޓަންގައި ހުންނަ ޗައިނާ ކޮންސިއުލޭޓް ހުސްކުރަން އެމެރިކާއިންވެސް ދިނީ 72 ގަޑިއިރުގެ މުހުލަތެވެ.\nއެމެރިކާ ކޮންސިއުލޭޓް އިމާރާތް ހުންނާތީ އަބަދުވެސް އެހިސާބު މަގުގައި ޖަހާފައިވާ މަގުހުރަސްތައް، ޗައިނާއިން ދިން މުހުލަތު ހަމަވުމާއެކު، ފުލުހުންވަނީ ނަގައި ސަރަހައްދު ހުޅުވާލާފައެވެ.\nހުޅުވާލުމާއެކު، ޗައިނާގެ އެތައްހާސް ބަޔަކު އެހިސާބަށް އެއްވެ ފޮޓޯއާއި ވިޑީއޯނަގައިހަދާފައި ވެއެވެ.\nއެމެރިކާގެ ޚާރިޖިއްޔާއިން ބުނެފައިވަނީ، ޗައިނާގެ ކޮމިއުނިސްޓް ޕާޓީގެ ނިންމުމަށް ނާއުންމީދުވާ ކަމަށެވެ. އަދި ޗައިނާގެ އެހެން ހިސާބުތަކުގައި ހުރި ޑިޕްލޮމެޓިކް އޮފީސްތައް މެދުވެރިކޮށް އެ ސަރަހައްދުތަކުގައި ތިބި އެމެރިކާ ރައްޔިތުންގެ ކަންކަން ކުރަމުން ގެންދާނޭ ކަމަށްވެސް ބުނެފައި ވެއެވެ.\nސިޝުއާން ޕްރޮވިންސްގެ ޗެންގްޑޫގައި ހުންނަ އެމެރިކާ ކޮންސިއުލޭޓް ހުޅުވާފައިވަނީ 1985 ވަނަ އަހަރުއެވެ.\nއެމެރިކާއާއި ޗައިނާއާ ދެމެދު ވަރަށް ގިނަ މައްސަލަތުގައި ބޮޑެތި އަރާރުންތައް ހިނގަމުންދެއެވެ. އޭގެ ތެރޭގައި، ވިޔަފާރިއައި، ޓެކްނޯލޮޖީއާއި، ކޮވިޑް1-19 އާއި، ދެކުނު ޗައިނާ ކަނޑުގެ މައްސަލައާއި، ހޮންގްކޮންގް މައްސަލަވެސް ހިމެނެއެވެ.\nމިމައްސަލަތަކާހެދި ދެގައުމުގެ ގުޅުން މީގެކުރިން ދުވަހަކުވެސް ގޯސްނުވާ ވަރަށް މިހާރުވަނީ ގޯސްވެފައެވެ.


Raajje In Covid Fenunuthaa 234 Dhuvas - Mihaaru Faruvaa Dhenee 871 Meehakah - Vaguthu\nކޮވިޑް-19: ފިޔަވަޅުތައް ލުއިކުރެވިދާނެ އަދަދުތަކެއް ނުފެނޭ! -9ގަޑިއިރު ކުރިން\nރާއްޖެއިން ކޮވިޑް ފެނުނުތާ 234 ދުވަސް - މިހާރު ފަރުވާދެނީ 871 މީހަކަށް\n1 މަސް ކުރިން ( އޮކްޓޯބަރ 28, 2020 )\nމާލޭ މަގުމަތިން މީހެއްގެ ސުންކު ނަގަނީ؛- ވަގުތު އިމޭޖަސް- މުހައްމަދު އަފްޒަލް\nމުޅި ދުނިޔެއަށް ނުރައްކާ ކުރަމުންދާ ކޮވިޑް-19 ގެ ބިރާއި ރާއްޖެއަށް ވެސް ވަނީ ކުރިމަތިލާން ޖެހިފައެވެ. މިގޮތުން ރާއްޖެއިން މިބައްޔަށް ފައްސިވާ މީހުންގެ އަދަދު އިތުރު ވަމުން އަންނައިރު، ބަލި ފެތުރޭ މިންވަރަށް އަދިވެސް މާބޮޑު ހިފެހެއްޓުމެއް ނާދެއެވެ.\nހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ތަފާސް ހިސާބުތަކަށް ބަލާއިރު މިހާރު ރާއްޖެއިން ކޮވިޑް-19 އަށް ފައްސިވީ މީހުންގެ ތެރެއިން ބައްޔަށް ފަރުވާ ދޭ 871 މީހަކު އެބަތިއްބެވެ. އިއްޔެ އާއި ހަމައަށް މިއަދަދު ހުރީ 925 ގައެވެ.\nއިއްޔެ ވެސް ރާއްޖެއިން އިތުރު 35 މީހަކު ވަނީ ކޮވިޑް-19 އަށް ފައްސިވެފައެވެ. އިއްޔެ ރާއްޖެއިން ފައްސިވި މީހުންގެ ތެރޭގައި ހިމެނެނީ 24 ދިވެހިންނާއި 11 ބިދޭސީއެކެވެ. މިއާއެކު ރާއްޖެއިން މިހާތަނަށް ފައްސިވީ މީހުންގެ ޖުމްލަ އަދަދު މިހާރު ވަނީ 11567 އަށް އަރާފައެވެ.\nމިހާތަނަށް ރާއްޖެއިން ކޮވިޑް-19 އަށް ފައްސިވި މީހުންގެ ތެރޭގައި ހިމެނެނީ 7375 ދިވެހިންނާއި 4192 ބިދޭސީއެކެވެ. ރާއްޖެއިން އެންމެ ގިނަ އަދަދަކަށް ފައްސިވެފައި ވަނީ އުމުރުން 21 އަހަރާއި 40 އަހަރާއި ދެމެދުގެ މީހުންނެވެ.\nރައްޖޭގައި ކޮވިޑް-19 އަށް ފަރުވާ ކުރަމުންދާ މީހުންގެ ތެރެއިން 47 މީހަކަށް ފަރުވާދެމުން ދަނީ ހޮސްޕިޓަލުގައި އެޑްމިޓް ކޮށްގެންނެވެ.\nމާލޭގެ އިތުރުން ރާއްޖޭގެ ބައެއް ރަށްރަށުން ވެސް ކޮވިޑް-19 ގެ ވޭދަނަތައް ފާއިތުވެދިޔަ ދުވަސްތަކުގައި އަންނަނީ އިތުރުވަމުންނެވެ. މިގޮތުން އިއްޔެ އަތޮޅުތެރެއިން ބަލީގެ9ވޭދަނަ ފެންމަތިވެފައި ވެއެވެ. މާލެ ސަރަޙައްދުން އިއްޔެ ފެންމަތިވެފައި ވަނީ 26 ވޭދަނައެވެ.\nމިވަގުތު މާލޭގެ އިތުރުން އަތޮޅުތެރެއިން ކޮވިޑް-19 އަށް ފައްސިވެފައިވާ ގިނަ މީހުންނަކީ، މާލެއިން ރަށްރަށަށް ދަތުރުކޮށް ކަރަންޓީނަށް ފޮނުވާފައިވާ މީހުންނެވެ. މުޖުތަމަޢުގެ ތެރެއިން އެންމެ ބޮޑަށް ބަލި ފެތުރެމުން ދަނީ ވެސް މާލޭގައެވެ.\nއެޗްޕީއޭއިން ވިދާޅުވީ މިވަގުތު ރާއްޖޭގެ 23 ރަށެއްގައި އާއި 26 ރިސޯޓެއްގައި ކޮވިޑް-19 ވޭދަނަތައް ހުރި ކަމަށެވެ. ރިސޯޓުތަކުން މި ބައްޔަށް އަށް ފައްސިވި މީހުންގެ ތެރޭގައި މިވަގުތު ފަރުވާ ހޯދާ 29 ފަތުރުވެރިޔަކާއި 83 މުވައްޒަފަކު އެބަތިއްބެވެ.\nރާއްޖެއިން މިހަތަނަށް ބަލިން ރަނގަޅުވެފައި ވަނީ ޖުމްލަ 10652 މީހެކެވެ. އެޗްޕީއޭގެ ތަފާސްހިސާބުތަކުން ދައްކާ ގޮތުން އިއްޔެ ރާއްޖެއިން ބަލިން ރަނގަޅުވެފައި ވަނީ 89 މީހެކެވެ.\nމިހާތަނަށް މި ބަލީގައި ރާއްޖެއިން 37 މީހަކު ނިޔާވެފައި ވެއެވެ. އޭގެތެރޭގައި ހިމެނެނީ 30 ދިވެއްސަކާއި ހަތް ބިދޭސީއެކެވެ. މީގެ އިތުރުން ރާއްޖޭގައި ސިއްޙީ އެހެން ހާލަތްތަކުގައި ނިޔާވި ބައެއް މީހުންވެސް ކޮވިޑް-19 އަށް ފައްސިވެފައި ވެއެވެ.\nކޮވިޑް-19 އާއި ގުޅިގެން އައިސޮލޭޝަނުގައި 320 މީހަކު އެބަތިއްބެވެ. މިހާތަނަށް ރާއްޖެއިން ކޮވިޑް-19 އަށް ޓެސްޓު ކުރުމަށް ޖުމްލަ 189,531 ސުންކު (ސާމްޕަލް) ނަގާފައި ވެއެވެ. ރާއްޖެއިން މި ބަލި ފެނުނުތާ މިހާރު ވަނީ 234 ދުވަސް ވެފައެވެ.\nކޮވިޑް-19: އެމެރިކާގައި ވެކްސިން ދިނުމުގެ ފަހުގެ ތައްޔާރީތައް ފަށައިފި\nކޮވިޑް-19: ފިޔަވަޅުތައް ލުއިކުރެވިދާނެ އަދަދުތަކެއް ނުފެނޭ!\nކޮވިޑް-19: މިއަދު އިތުރު 44 މީހަކު ފައްސިވެއްޖެ


Lock down ge3vana maruhalaagai miadhun feshigen bodethi lui thakeh! | dhuvasmv ލޮކްޑައުންގެ ތިން ވަނަ މަރުހަލާގައި މިއަދުން ފެށިގެން ބޮޑެތި ލުއިތަކެއް! – dhuvasmv\nލޮކްޑައުންގެ ތިން ވަނަ މަރުހަލާގައި މިއަދުން ފެށިގެން ބޮޑެތި ލުއިތަކެއް!\nލޮކްޑައުނަށް ދިން ލުއިތަކާއި އެކު ހެނދުނު ގަޑީގައި ގިނަ ބަޔަކު ކަސްރަތަށް ހިިިނގަނީ -- ދުވަސް ފޮޓޯ: އަބްދުﷲ އަބީދު\nކޯވިޑް-19 އާއި ގުޅިގެން މާލޭ ސިޓީ ލޮކްޑައުންކޮށްފައި ވާއިރު ތިން ވަނަ މަރުހަލާގައި މިއަދުން ފެށިގެން ލޮކްޑައުންއަށް ބޮޑެތި ލުއި ތަކެއް ދީފި އެވެ.\nއެޗްޕީއޭއިން ބުނީ މިއަދުން ފެށިގެން ހުއްދައަކައި ނުލައި މާލޭ ސިޓީގެ މަގުމަތީގައި ފަތިހު 5:00 ން ރޭގަނޑު 11:00 އަށް އުޅެވޭނެ ކަމަށެވެ. މިވަގުތުތަކުގައި ހުރިހާ އުމުރުފުރާއެއްގެ މީހުންނަށްވެސް މަގުމައްޗަށް ނުކުމެ އުޅެވޭނެ އެވެ.\nއާންމުތަންތަނުގައި ކުރިން އެންމެ ގިނަވެގެން އުޅެވެނީ ތިން މީހުންނަށް ކަމަށްވިޔަސް މިއަދުން ފެށިގެން އެއްތަނެއްގައި ގިނަ ވެގެން 30 މީހުންނަށް އުޅެވޭނެ އެވެ. އެކަމަކު އެކަކު އަނެކަކަށް ތިން ފޫޓުގެ ދުރުމިން ބަހައްޓައިގެން މަގުމަތީގައި އުޅުމަށް އެޗްޕީއޭއިން އިލްތިމާސް ކުރެ އެވެ.\nމިއަދުން ފެށީގެން ސަރުކާރު އޮފީސްތަކާއި އަމިއްލަ ކުންފުނިތައް ހުޅުވުމުގެ ހުއްދަ އެޗްޕީއޭއިން ވަނީ ދީފައި އެވެ. އެކަމަކު އެޗްޕީއޭއިން ކަނޑައަޅާ ވަކި ގައިޑްލައިންތަކަކަށް އަމަލު ކުރަން ޖެހެ އެވެ.\nސްޕާ، ޖިމް، ކެފޭ/ ރެސްޓޯރެންޓް ފަދަ ތަންތަންވެސް އާންމުކޮށް ހުޅުވުމުގެ ހުއްދަ ދީފައިވެ އެވެ. އެކަމަކު އެޗްޕީއޭގެ ގައިޑްލައިނާއި އަމަލު ކުރުމަށް އެއްގޮތަށް އަންގާފައިވާއިރު އެފަދަ ތަންތަނުގައި އުޅެންޖެހެނީ މާސްކު އަޅައިގެންނެވެ.\nސްކޫލްތަކާއި ކޮލެޖު، ޔުނިވާސިޓީތައް މިއަދުން ފެށިގެން ހުޅުވުމުގެ ހުއްދަ ދީފައިވެ އެވެ. ސްކޫލްތަކުގައި އަމަލު ކުރާނީ އެޗްޕީއޭއާއި އެޑިއުކޭޝަން މިނިސްޓްރީން ގުޅިގެން އެކުލަވާލާފައިވާ އުސޫލުތަކަށް ކަމަށް އެޗްޕީއޭއިން ބުނެ އެވެ. އަދި މަތީތައުލީމު ދޭ މަރުކަޒުތަކުގައި އަމަލު ކުރާނީ ހަޔާ އެޑިއުކޭޝަން މިނިސްޓްރީން އަމަލު ކުރުމަށް ކަނޑާއަޅާފައިވާ އުސޫލުތަކާއި އެއްގޮތަށެވެ.\nބޭންކުތަކުގައި އަމަލު ކުރާނެ ގޮތް އަންނަ ހަފްތާގެ އާދިއްތަ ދުވަހުގެ ކުރިން އާންމު ކުރާނެ ކަމަށް އެޗްޕީއޭއިން ބުނެ އެވެ.\nކޯވިޑް-19 ރާއްޖޭގައި ކޮންޓްރޯލް ކުރެވިފައިވާއިރު މިހާރު ބައްޔަށް ޕޮސިޓިވްވާ މީހުން ފެންނަނީ މާލެއިން އެކަންޏެވެ. މިހާތަނަށް ރާޢްޖެއިން ބައްޔަށް ޕޮސިޓިވްވެފައިވަނީ 2.361 މީހެކެވެ.


TMA ge loan nudhekki, kunfuni loan dhin faraaithakuge aimahchah! | MBS NEWS\nޓީއެމްއޭގެ ބޯޓެއް ނައްޓާލަނީ. ކޮވިޑާއެކު ކުންފުންޏަށް ބޮޑު ގެއްލުމެއް ވަނީ ލިބިފައި.\nޓީއެމްއޭގެ ލޯނު ނުދެއްކި ކުންފުނި ލޯނުދިން ފަރާތްތަކުގެ އަތްމައްޗަށް!\n03 October 2020, 12:30\nކޮވިޑް-19 އާ ގުޅިގެން ފަތުރުވެރިކަމަށް އައިސްފައިވާ ހީނަރުކަމުގެ ސަބަބުން، ޓްރާންސް މޯލްޑިވިއަން އެއާވޭސް (ޓީއެމްއޭ) ގެ މައި ހިއްސާ ގަތުމަށް އެމެރިކާގެ ބައިން ކެޕިޓަލް އިން ނެގި 305 މިލިއަން ޑޮލަރުގެ ލޯނެއް އަނބުރާ ނުދެއްކިގެން، ޓީއެމްއޭގެ ކޮންޓްރޯލް ލޯނު ދޫކުރި ފަރާތްތަކުގެ އަތްމައްޗަށް ހިނގައްޖެ އެވެ.\nއެމެރިކާގެ އިންވެސްޓްމަންޓް ކުންފުންޏެއް ކަމަށްވާ ބައިން ކެޕިޓަލް އިން ޓީއެމްއޭގެ މެޖޯރިޓީ ހިއްސާ 2017 ވަނަ އަހަރު ގަނެފައިވަނީ ގާތްގަނޑަކަށް 550 މިލިއަން ޑޮލަރަށެވެ. އެ ކުންފުނިން މި މުއާމަތް ކޮށްފައިވަނީ ޗައިނާގެ ޓެމްޕަސް ގްރޫޕާ ގުޅިންނެވެ. ބައިން އިން ޓީއެމްއޭގެ ހިއްސާ ގެނެފައިވަނީ އެމެރިކާގެ ބްލެކް ސްޓޯން ކުންފުނީގެ އަތުންނެވެ.\nޓީއެމްއޭގެ މައި ހިއްސާ ގަތުމަށް ނަގާފައިވާ 305 މިލިއަން ޑޮލަރުގެ ލޯނު އަނބުރާ ދައްކަން ވަނީ ދަތިތަކާ ކުރިމަތިވެފަ އެވެ. މި ލޯނު ހަމަޖައްސައިދިން އިންވެސްޓަރުން ވަނީ ލޯނަށް ދައްކަން ޖެހި ނުދެއްކި ހުރި ފައިސާ ދެއްކުމަށް މިދިޔަ އޮގަސްޓް މަހުގެ ނިޔަލަށް މުހުލަތު ދީފަ އެވެ.\nއެހެން ނަމަވެސް، އެނގިފައިވާ ގޮތުގައި، އެ މުއްދަތުގެ ތެރޭގައި އެ ފައިސާ ދެއްކިފައެއް ނުވެ އެވެ. --އެމްބީއެސް\nއިކޮނޮމިކް މިނިސްޓްރީގެ ބިޒްނަސް ޕޯޓަލްގައިވާ ގޮތުން، ސެޕްޓެމްބަރު 23 ގައި ޓީއެމްއޭގެ ޑިރެކްޓަރުންގެ ބޯޓަށް ވެސް ވަނީ ވަރަށް ބޮޑު ބަދަލެއް އައިސްފަ އެވެ. އެގޮތުން، އަލަށް ހަ މީހަކު ބޯޑަށް ގެނެސްފައިވާއިރު، އޭގެ ތެރޭގައި ރާއްޖޭގައި އުޅުއްވާ ބޭފުޅަކަށް އިނީ، ކުރީގެ ރައީސް މައުމޫން އަބްދުލްގައްޔޫމްގެ ދަރިކަނބަލުން ދުންޔާ މައުމޫންގެ ފިރިކަލުން އަދި ގާނޫނީ ވަކީލް ޝުއައިބު ޝާހެވެ.\nމީގެ އިތުރުން، ކުރިން ޑިރެކްޓަރުންގެ ބޯޑުގައި އިންނެވި، ކުންފުނީގެ ސީއީއޯ މުހައްމަދު ފައުޒީ ވެސް ބޯޑަކު ނެތެވެ. އަދި ބްލެކްސްޓޯނުން ޓީއެމްއޭ ގަތުމުގެ ކުރިން މައި އެއް ހިއްސާދާރު ޗަމްޕާ ހުސެއިން އަފީފު ވެސް ބޯޑުގައި ނެތެވެ. އެހެން ނަމަވެސް، ކުރިން ހިންގި މޯލްޑިވިއަން އެއާ ޓެކްސީގެ ވެރިޔާ ލާސް އެރިކް ނެލްސެން، މެނޭޖިން ޑިރެކްޓަރުގެ މަގާމުގައި، މިހާރުގެ ބޯޑުގައި އިންނަވަ އެވެ.\nޓީއެމްއޭ އަކީ މުޅި ދުނިޔޭގެ ވެސް އެންމެ ބޮޑު ސީޕްލޭން އޮޕަރޭޓަރެވެ.\nކޮވިޑް-19 އާ ގުޅިގެން ފަތުރުވެރިކަން އެއްކޮށް ހުއްޓުމާއިއެކު، ޓީއެމްއޭ އަށް ވަނީ އެ އެއާލައިންގެ ގިނަ ބޯޓުތައް ގްރައުންޑްކުރަން މަޖުބޫރުވެފަ އެވެ. އެހެން ނަމަވެސް، ޖުލައި 15 ގައި ރާއްޖޭގެ ބޯޑަރު ހުޅުވުމާއިއެކު އެ އެއާލައިންގެ ދަތުރުތައް އަނެއްކާވެސް ވަނީ ފަށާފަ އެވެ.\nވިޔަފާރި ދަތުރުފަތުރު ޓްރާންސް މޯލްޑިވިއަން އެއާވޭސް (ޓީއެމްއޭ)\nކަނިވާ\t1 year ago\n30 އަހަރުގެ ވެރިކަމުގައި އެންމެ ބޯބަހައްޓައިގެން ތިޖޫެރި މެނޭޖްކުރީ ދުންޔާ. ރާޢްޖޭގެ އެންމެ މުއްސަނދި 10 މީހުންގެ ލިސްޓް ނެރުމުން އެކަން އެނގޭނެ


Kulhudhuffushi Online - Kehsaanama mi kaanaathah beynun nukuraathi!\nނަސްވާ ޙަސަން - 1 އަހަރު ކުރިން - 16 އޯގަސްޓް 2017\nހަށިގަނޑު ވަރުބަލިކޮށްލައި ނިދިގެއްލުވާލާ ކަމަކަށް ކެއްސުން ވެއެވެ. ރޯޖާ ޖެހުމުންނާއި އިންފެކްޝަނެއް ހުރުމުން ނުވަަތަ ބައްޔެއްގެ ސަބަބުން ކެއްސަން މެދުވެރިވެއެވެ. ގިނަ ފަހަރަށް ކެއްސަން ފެށީމަ ބޮވެނީ ކެއްސާތި ބޯ ބޭހެވެ. ބޭސް ބޭނުންކުރި ނަމަވެސް ކާ އެއްޗެއްގެ ސަބަބުން ކެއްސުން އިތުރުވެސް ވެދާނެ އެވެ.\nކިރު ނުވަތަ ޑެއިރީ ބުއިންތައް ކެއްސާ ދުވަސްތަކުގައި ބޭނުންކުރާނަމަ އަރިދަފުސް އައުން އިތުރު ކޮށްދެއެވެ. އޭގެ ސަބަބުން ކަރުގަޔާއި ފުއްޕާމޭގައި އަރިދަފުސް ހިފަން މެދުވެރިވެ ގިނައިން ކެއްސައެވެ. އެހެންކަމުން ކެއްސާ ދުވަސްތަކުގައި ނުބޮއެ ކެއްސުން ރަނގަޅުވީމާ ބޯން މަޑުކޮށްލާށެވެ.\nތައްޔާރީ ކާނާއާއި ޖަންކު ފުޑް އަކީވެސް ކެއްސަން މެދުވެރިވާ އެއްޗެއްސެވެ. އޭގެ ތެރޭގައި ޕާން، ޕާސްތާ، ފޮނި ކާއެއްޗެއްސާއި ފެކެޓް ކޮށްފައި ހުންނަ ތަކެތި ހިމެނެވެ. ޕެކެޓްކޮށްފައި ހުންނަ ތަކެތި ތާޒާ ކަންމަތީ ބެހެއްޓުމަށް ގިނަ ކެމިކަލްތައް ބޭނުން ކުރުމުގެ ސަބަބުން ކެއްސާ ދުވަސްވަރު އޭގެ ނޭދެވޭ އަސަރުކުރެއެވެ. އަދި ކެއްސާ ދުވަސްވަރު އެތަކެތިން ދުރުވެ ފެހި ތަރުކާރީ ގިނަ ކުރަން އާދަކުރާށެވެ.\nހުތް މޭވާ ނުވަތަ ސިޓްރަސް ފުރުޓްސް ބޭނުންކުރުމުގެ ސަބަބުން އެސިޑް ރިފްލެކްސް ހުންނަ މީހުންނަށް އެ ބަލީގެ ނުރައްކާ އިތުރު ކޮއްދެއެވެ. ކެއްސާ ދުވަސްވަރުގައި ކެއުން އެންމެ ރަނގަޅީ ފެން ގިނައިން ހުންނަ މޭވާ އާއި ތަރުކާރީ އެވެ. ކަރާ، އަލަނާސި އާއި ޕިއާސް މީގެ ތެރޭގައި ހިމެނެއެވެ.\nބޮޑު އީދަށް ސުނީތާ އަދި ރާޅުގަނޑު ބޮޑުބެރު ގުރޫޕް ތިލަދުންމައްޗަށް !


ސަރވޭ ސެކްޝަން / ރެގިއުލޭޝަންސް އެންޑް ސްޓޭންޑަރޑްސް ޔުނިޓް\n1- ސަރވޭ ސްޓޭންޑާޑްސް ހެދުމުގެ މަސައްކަތް ކުރުން.\n2- ރާއްޖޭގައި ކުރެވޭ ސަރވޭތައް އޯޑިޓްކޮށް އެޕްރޫވްކުރުން.\n3- އޮތޯރިޓީއިން ކުރަންޖެހޭ ސަރވޭތަކުގެ މަސައްކަތްތައް ރާވާ، ސަރވޭ ޓީމުތައް ލީޑްކޮށް، ސަރވޭއިންގެ މަސައްކަތްތައް ހިންގުން.\n4- ސަރވޭޔަރުންގެ ރަޖިސްޓްރީ ބެލެހެއްޓުން.\n5- ސަރވޭއިންނާއި ބެހޭ ޤާނޫނާއި ޤަވާއިދުތައް ހެދުމުގައި މަސައްކަތްކުރުން.\n6- ސަރވޭއިންގެ ދާއިރާއާއި، ބޭނުންކުރާ ވަސިލަތްތައް ތަރައްޤީކޮށް ހަރުދަނާ ކުރުމާއިބެހޭގޮތުން ދިރާސާކުރުން.\n7- ސްޕޭޝަލް ސެކްޝަނުން ކުރާ މެޕިންގް އަދި ނޭޝަނަލް އެޓްލަސްގެ މަސައްކަތުގައި އެހީތެރިވެދިނުން.\nމަޤާމުގެ މަސައްކަތާއި ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް5ނުވަތަ6ގެ ސަނަދެއް ޙާޞިލުކޮށްފައިވުން.\n2- ލޭންޑް ސަރވޭއިންގ\n2- ލޭންޑް ސާވޭއިންގ


ކޮވިޑް -19 އާއި ގުޅިގެން މިކައުންސިލުން ޚާއްޞަ ފިޔަވަޅުތަކެއް | Secretariat of the Felidhuatholhu Atoll Council\nMarch 17th, 2020 އަބުދުލްމަޖީދު އަބުދުލްޣަނީ\nމިހާރު ދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19އާއި ގުޅިގެން މިކައުންސިލުން މުވައްޒަފުންގެ ރައްކާތެރިކަމަށްޓަކައި ޚާއްޞަ ފިޔަވަޅުތަކެއް އަޅުއްވައިފިއެވެ. މިގޮތުން އެޅުއްވި އެންމެ އެންމެ މުހިއްމު ފިޔަވަޅަކީ ކައުންސިލަށް ބަލައިގަންނަ ހުރިހާ ފައިސާއެއް ޓްރާންސްފަރ މެދުވެރިކޮށް ކުރުުމެވެ. އާދެ! ނަގުދު ފައިސާ ބަލައިގަތުން ހުއްޓައިލުމެވެ. ނަގުދުފައިސާ އަކީ ވަރަށް ނިގަ ބަޔެއގެ އަތްއަތްމަތިން އަންނަ އެެއްޗެކެވެ. އޭގެ ސާފުތާހިރު ކަމާމެދު ވަރަށް ގުން ފަހަރަށް ފަރުވާ ކުޑަކޮށްލެވޭ އެއްޗެކެވެ. އެހެންކަމާއެކު ނަގުދު ފައިސާގައި އަތް ނުބީހި އެކަން ކުރެވޭނެ ގޮތެއް މިހާރު އޮތުމާއެކު އެގޮތަށް ކަންތައް އިންތިޒާމްކުރީ މުވައްޒަފުންގެ ސަލާމަތަށްޓަކައެވެ.\nކައުންސިލުން ދެން އެޅުއްވި އަނެއް ފިޔަވަޅަކީ ކައުންސިލް އިދާރާ ކުރިއަށްވުރެ ބޮޑަށް ސާފުކުރުމުގެ ކަންތައް ކުރިއަށް ގެންދިއުމަށެވެ. މިގޮތުން މުވައްޒަފުން ބޭނުންކުރާ ކޮމްޕިއުޓަރ ތަކާއި ފޯނާއި އެހެނިހެން މެޝިންތައް ސާފުކުުރުމުގެ މަސައްކަތް މިހާރު ކުރެވެމުން ދެއެވެ. ކޮމްޕިއުޓަރ މައުސްއާއި ކީބޯޑަކީ އޭގައި ވަރަށް ގިނައިން ޖަރާސީމު ހުންނަ ކަމަށް ބުނެވޭ އެއްޗެކެވެ. އަދި ސާފުކުރުމުގައި މާބޮޑު ސަމާލުކަމެއް ނުދެވޭ ތަކެއްޗެވެ. އެހެން ކަމުން މިކަމަށް މިކައުންސިލްގައި މިހާރުވަނީ ވަރަށް ބޮޑި ސަމާލުކަމެއް ދެވިފައެވެ.\nކައުންސިލުން އެޅުއްވި އަނެއް ފިޔަވަޅަކީ މި ރޯގާއާއި ގުޅީގެން އެންމެ ޢާއްމުކޮށް ދެކެވެމުން އަންނަ ވާހަކަ ކަމުގައިވާ އަތް ދޮވުމުގެ ކަންތަކެވެ. މި އިދާރާގެ މުވައްޒަފުންވަނީ މިކަމަށް ހޭލުންތރިކުރުވައި އަތް ދޮންނާނެ ފުރިހަމަގޮތް ދަސްކޮށްދީ ތަމްރީން ކުރެވިފައެވެ.\n« ވ. އަތޮޅު ކައުންސިލް މޮނިޓަރ ކުރުމުގެ މަސައްކަތް ފަށައިފި\nލޯކަލް ގަވަރމެންޓް އޮތޯރިޓީން މިއަތޮޅުގެ ކައުންސިލްތަކަށް މާސްކާއި އަންގިއާއި ސެނިޓައިޒަރ ހަދިޔާކުރައްވައިފި. »\nޤައުމީ ދުވަސް1442- ދިދަނެގުމުގެ ރަސްމިއްޔާތު\nކައުންސިލުން ދެމުންގެންދާ ބައެއް ޚިދުމަތްތަކަށް ނަގާ އިދާރީ ފީ\nވ. އަތޮޅު ކައުންސިލްގެ 13 ވަނަ ޖަލްސާ ބާއްވައިފި


Positive ve hure, isolation aa khilaafu vi kamah Djokovic iuthiraafu vejje | ThePress\nޕޮޒިޓިވްވެ ހުރެ އައިސޮލޭޝަނާ ހިލާފުވި ކަމަށް ޖޮކޮވިޗް އިއުތިރާފްވެއްޖެ\n12 January 2022, 14:55\nޓެނިސް ކުޅުންތެރިޔާ ނޯވާކް ޖޮކޮވިޗް / ފައިލް ފޮޓޯ: ގެޓީ އިމޭޖަޒް\nމިދިޔަ ޑިސެމްބަރު މަހުގެ ތެރޭގައި ކޮވިޑް-19އަށް ޕޮޒިޓިވްވި ޓެނިސް ކުޅުންތެރިޔާ ނޯވާކް ޖޮކޮވިޗް، އިސޮލޭޝަން އުސޫލާ ހިލާފަށް އަމަލު ކޮށްފައި ވާނެ ކަމަށް، އިއުތިރާފް ވެއްޖެއެވެ.\nއެކަން އެހެން ކުރެވުނީ، ގޮތް ނިމުމުގައި ހެދުނު ގޯހަކުން ކަމަށްވެސް ޖޮކޮވިޗް ވަނީ ބުނެފައެވެ\nއިންސްޓަގްރާމަށް ދޫކޮށްލި ޕޯސްޓެއްގައި ޖޮކޮވިޗް ވަނީ، ޑިސެމްބަރު 16، 2021 ގައި ކޮވިޑް-19އަށް ޕޮޒިޓިވްވުމަށް ފަހު،2ފަހަރެއްގެ މަތިން ނޫސްވެރިއަކާ ބައްދަލުކޮށް، އިންޓަވިއު ދީފައި ވާނެ ކަމަށް ބުނެފައެވެ. އަދި އެ އިންޓަވިއުތަކަކީ ރީޝެޑިއުލް ކުރަން ޖެހޭ އިންޓަވިއުތަކެއް ކަމަށް ގަބޫލު ކުރާ ކަމަށްވެސް އެ ޕޯސްޓްގައި އޭނާ ބުނެފައި ވެއެވެ.\nމިފަދަ ގޮތަކަށް ޖޮކޮވިޗް ޕޯސްޓް ކޮށްފައި ވަނީ، އޭނާ ޑީޕޯޓް ކޮށްލުމަށް އޮސްޓްރޭލިއާ ސަރުކާރުން ވިސްނަމުން ދާ ދަނޑިވަޅެއްގައެވެ.\nކޮވިޑް-19އިން ދިފާއުވުމަށް ތަރައްގީ ކޮށްފައި ވާ ވެކްސިންވެސް ޖަހާފައި ނުވާއިރު، އޮސްޓްރޭލިއާގެ ކަމާ ބެހޭ ފަރާތްތަކުން އޭނާގެ ވިސާ ބާތިލު ކޮށްފައި ވަނީ ޖެނުއަރީ 6، 2021 ވަނަ ދުވަހުއެވެ. ޖޮކޮވިޗް މިވަގުތު އޮސްޓްރޭލިއާގައި ހުރީ އޮސްޓްރޭލިއާ އޯޕަން ޓައިޓަލް ދިފާއު ކުރުމަށެވެ.\nޖޮކޮވިޗްގެ މައްސަލާގައި ކުރިއަށް ދިޔަ ޝަރިއަތުގައި، ފަނޑިޔާރު ވަނީ ބަންދުގައި ހުރި ކުޅުންތެރިޔާ މިނިވަން ކުރުމަށް ކަމާ ބެހޭ ފަރާތްތަކަށް އަމުރު ކޮށްފައެވެ. ނަމަވެސް އިތުރު ފިޔަވަޅެއް ޖޮކޮވިޗްއާ ދެކޮޅަށް ނާޅާނެ ކަމަކަށް އޮސްޓްރޭލިއާ ސަރުކާރަކުން ނުބުނެއެވެ. މުބާރާތް ފެށެން ކުޑަ ދުވަސްކޮޅަކަށް ވެފައި ވާއިރު، އޭނާގެ ވިސާ އަނެއްކާވެސް ބާތިލު ކުރުމުގެ ފުރުސަތު، އޮސްޓްރޭލިއާގެ އިމިގްރޭޝަން މިނިސްޓަރަށް ލިބިގެން ވެއެވެ.\nކަން މިހެން އޮތް އިރު ޖޮކޮވިޗް ވަނީ އޮސްޓްރޭލިއާއަށް އެތެރެވުމުގެ ކުރިން އޭނާ ފުރި، ޓްރެވެލް ޑޮކިއުމަންޓްތަކުގައި ހަގީގަތުން އެއްކިބާވަނިވި މައުލޫމާތު ހިމެނޭނެ ކަމަށް އިއުތިރާފްވެފައެވެ. އެގޮތުން، ކައިރި މާޒީގައި ކުރި ދަތުރު ތަކާ ބެހޭ މައުލޫމާތު ފުރަން އޮތް ބާބުގައި، އޭނާގެ އޭޖެންޓަށް ގޯހެއް ހެދުނު ކަމަށް ޖޮކޮވިޗް ބުނެއެވެ.\nއޮސްޓްރޭލިއާއަށް ދަތުރު ކުރުމުގެ 14 ދުވަސް ކުރިއަށް ހޭދަވީ މުއްދަތުގައި ދަތުރު ކޮށްފައި ނުވާނެ ކަމަށް ޓްރެވެލް ޑޮކިއުމަންޓްގައި ބުނެފައި އޮތް ނަމަވެސް، އުމުރުން 34 އަހަރުގެ ކުޅުންތެރިޔާ ވަނީ، ސާބިއާއި ސްޕެއިންއަށްވެސް ދަތުރު ކޮށްފައެވެ.\nއޮސްޓްރޭލިއާ އޯޕަން ޓެނިސް މުބާރާތް ފަށަން ހަމަޖެހިފައި ވަނީ ޖެނުއަރީ 17، 2021 ވަނަ ދުވަހުއެވެ. މި ފަހަރުގެ ޓައިޓަލްވެސް ޖޮކޮވިޗް ކާމިޔާބު ކޮށްފި ނަމަ، އޭނާ ވެގެން ދާނީ ޓެނިހުގެ ތާރީހު ދުށް، އެންމެ ކާމިޔާބު ފިރިހެން ތަރިއަށެވެ.\nބޭރު ކުޅިވަރު ކޮވިޑް-19 ކޮވިޑް-19 ވެކްސިން އޮސްޓްރޭލިއާ ލައިފްސްޓައިލް\nވޭތުވެ ދިޔަ 24 ގަޑިއިރުތެރޭ 2199 މީޙަކު ޕޮޒިޓިވް ވެއްޖެ


Thoofaan Mora gai Myanmar ge Muslim refugeen ah bodu gellumeh | Mihaaru\nބަންގްލަދޭޝް އަށް ތޫފާން އެރުމުގެ ކުރިން ރައްކާތެރިކަމުގެ ހިސާބުތަކަށް ބަދަލުކޮށްފައިވާ މީހުން ވަގުތީ ހިޔާތަކުގައި. --ފޮޓޯ:އޭއެފްޕީ\n30 މެއި 2017 - 16:19\nޑާކާ (މެއި 30) - ބަންގްލަދޭޝް އަށް އެރި ތޫފާން މޯރާގެ ސަބަބުން މިއަންމާ އިން ހިޖުރަކޮށްފައިވާ ރޮހިންޖާ ދަރިކޮޅުގެ މުސްލިމް ރެފިއުޖީންނަށް ބޮޑެތި ގެއްލުންތަކެއް ލިބިއްޖެ އެވެ.\nތޫފާން މޯރާ ބަންގްލަދޭޝް އިން ފުރަތަމަ އެރީ ކޮކްސް ބާޒާރާއި ޗިޓަގޮން ސިޓީ އަށެވެ. ކޮކްސް ބާޒާރުގެ ސެންޓް މާޓިން އާއި ޓެކްނާފް ރަށްތައް އޮންނަނީ މިއަންމާގެ ބޯޑަރުން ފެށިގެން މާދުރު ނޫން ހިސާބެއްގަ އެވެ. މިއަންމާ ސިފައިންގެ އަނިޔާވެރިކަން ބޮޑުވުމުން ބަންގްލަދޭޝް އަށް ހިޖުރަކުރި ރޮހިންޖާ ދަރިކޮޅު މުސްލިމުންގެ ގިނަ ބަޔަކު ބޮކްސް ބާޒާރުގެ އެކި ހިސާބުތަކުގައި ދިރިއުޅެ އެވެ.\nކޮކްސް ބާޒާރާއި ޗިޓަގޮން ސިޓީ އަށް ތޫފާން އެރި އިރު ވައިޖެހެމުން ދިޔައީ ގަޑިއަކު 117 ކިލޯ މީޓަރު (73 މޭލު) ބާރު މިނުގަ އެވެ. ނަތީޖާއެއްގެ ގޮތުން ރޮހިންޖާ މުސްލިމުންގެ ވަރަށް ގިނަ ކޭމްޕްތަކަށް ވަނީ ގެއްލުން ލިބިފަ އެވެ. ރޮހިންޖާ މުސްލިމުންގެ ކޮމިއުނިޓީ ލީޑަރެއް ކަމަށްވާ ޝަމްސުލް އާލަމް ބުނީ ތޫފާނުގައި އައި ގަދަ ވައިގައި ވަނީ، ރެފިއުޖީން ދިރިއުޅެން ފަނުން ހަދާފައިވާ 10،000 އަށް ވުރެ ގިނަ ޖިފުޓި ހަލާކުވެފައި ކަމަށެވެ. ބޮކްސް ބާޒާރުގެ ބަލުކާލީ ކުޓުޕަލޮންގް ކޭމްޕުގެ ގިނަ ފޭލިގެތައް ވަނީ ބިމާ ހަމަވެފަ އެވެ.\nކުޓުޕަލޮންގް ކޭމްޕުގެ ކޮމިއުނިޓީ ލީޑަރެއް ކަމަށްވާ އުމަރު ފާރޫގު ބުނީ ޖިފުޓިތައް ހަލާކުވުމުގެ ސަބަބުން މި ރޯދަ މަހު ގިނަ ރެފިއުޖީން ތިބެން ޖެހިފައި ވަނީ ބޯހިޔާވަހި ކަމެއް ނެތި، ހާމަ ތަންތަނުގައި ކަމަށެވެ.\nއިތުރު ލިޔުންތައް ބަންގްލަދޭޝް ރޮހިންޖާ މުސްލިމުން\nރޮހިންޖާ ރެފިއުޖީންނަށް ބަންގާޅުން ވަކި ރަށެއް ހަދަނީ


އޭޑީކޭގެ އިސް ޑޮކްޓަރުން އިންކުއަރީއަށް ހާޒިރުކޮށްފި\nއޭޑީކޭގެ ސީނިއާ ދެ ޑޮކްޓަރުންނާއެކު އެ ހޮސްޕިޓަލްގެ މެނޭޖިން ޑިރެކްޓަރު އަހުމަދު އައްފާލް 241 ކޮމެޓީގައި --އޭޑީކޭގެ ޗީފް މެޑިކަލް އޮފިސަރު ޑރ. އަބްދުﷲ ނިޔާފް ކޮމެޓީއަށް މައުލޫމާތު ދެއްވަނީ --ޑރ. އަހުމަދު ނިޝާން ކޮމެޓީގައި މައުލޫމާތު ދެއްވަނީ --\nހާއިޒް ޒަމީން· 26 ޖޫން 2021\nރައްޔިތުންގެ މަޖިލީހުގެ ރައީސް މުހައްމަދު ނަޝީދަށް އަމާޒުކޮށް މިދިޔަ މަހުގެ ހަވަނަ ދުވަހުގެ ރޭ ދިން ބޮމުގެ ހަމަލާއާ ގުޅިގެން ރައްޔިތުންގެ މަޖިލީހުން ކުރިއަށް ގެންދާ އިންކްއަރީއަށް ރައީސް ނަޝީދަށް ފަރުވާ ދެއްވި އޭޑީކޭގެ ޑޮކްޓަރުންގެ ޓީމުގެ އިސް ޑޮކްޓަރުން ހާޒިރުކޮށް ސުވާލުކޮށްފި އެވެ.\nމަޖިލީހަށް ހާޒިރުކޮށްފައިވަނީ އޭޑީކޭގެ މެނޭޖިން ޑިރެކްޓަރު އަހުމަދު އައްފާލް އާއި އޭޑީކޭގެ ސީނިއާ ދެ ޑޮކްޓަރުން ކަމަށްވާ ޑރ. އަބްދުﷲ ނިޔާފް އާއި ޑރ. އަހުމަދު ނިޝާން އެވެ. އެއީ ރައީސް ނަޝީދަށް ފަަރުވާ ދެއްވުމުގައި އިސްކޮށް ހަރަކާތްތެރިވެވަޑައިގެން ބޭފުޅުންނެވެ.\nކޮމެޓީ ބައްދަލުވުންތައް ކުރިއަށް ގެންދަނީ ސިއްރުން ކަމަށްވާތީ މި ބައްދަލްވުމުގެވެސް ތަފްސީލެއް ނުލިބެއެވެ. މަޖިލީހުން ބުނީ ރައްޔިތުންގެ މަޖިލީހުގެ ރައީސަށް ދެމުން ގެންދާ ސަލާމަތާއި ރައްކާތެރިކަން ބްރީޗްވިގޮތް ހޯދުމަށް 241 ކޮމިޓީން ކުރިއަށް ގެންދާ ޕާލަމެންޓަރީ އިންކުއައިރީގައި އޭޑީކޭގެ ޑޮކްޓަރުންގެ ޓީމާއި ސުވާލުކޮށްފައިވާ ކަމަށެވެ.\nރައީސް ނަޝީދަށް އަމާޒުކުރި ޓެރަރިޒަމްގެ ހަމަލާގައި އެމަނިކުފާނުގެ ފުރާނަ ސަލާމަތްވީ ކިރިޔާ ކަމަށް އޭޑީކޭގެ ޑޮކްޓަރުންގެ ޓީމުން ކުރީން ވަނީ ބުނެފައެވެ.\nޑޮކްޓަރުން ގެ ޓީމުން ބުނީ ރައީސް ނަޝީދުގެ ހަށިކޮޅަށް ވަދެފައިވާ ދަގަނޑު އެތިކޮޅުތަކުގެ ތެރެއިން މޭކަށިގަނޑަަށް ވެދެފައިވާ އެތިކޮޅުތައް ހުރީ ފުރާނައަށް ނުރައްކާވާފަދަ ގޮތަކަށް ކަމަށެވެ. އަދި ބުނީ ރައީސް ނަޝީދުގެ ބޭރުފުށުން ލިބިފައިވާ ގެއްލުން ތަކުގެ އިތުރުން އެތެރެ އަށް ލިބިފައި ހުރި ގެއްލުންތަން ބެލުމަށް ސީޓީ ސްކޭނެއް ވެސް ހަދާފައިވާ ކަމަށެވެ. އެގޮތުން ހަށިގަނޑުގެ އެކި ހިސާބަށް ދަގަނޑު އެތިކޮޅުތަކެއް ވަދެފައިވާ ކަމަށެވެ. ޑޮކްޓަރުންގެ ޓީމުން އިތުރަށް ބުނި ގޮތުގައި ރައީސް ނަޝީދަށް ފަރުވާ ކުރުމަށްޓަކައި މައިގަނޑު ހަތަރު ސާޖަރީ އެއް ކުރިއަށް ގެންގޮސްފައިވެ އެވެ.\nޑޮކްޓަރުން ބޮޑަށް ފަރިތަވެފައި ހުންނަނީ ލޭ ހޮޅިތަކުގައި ހުންނަ ގަނޑު ލޭކޮޅުތައް ނަގަން ކަމަށާއި އޮމާންކޮށް ހުންނަ ދަގަނޑުކޮޅު ފަދަ އެއްޗެހި އެފަދަ ގޮތަކަށް ހަށިގަނޑުގެ އެތެރެއަށް ވަދެފައި ހުރުމުން އެ ދަގަނޑު ކޮޅުތައް ނެގުން ވީ އުނދަގޫ ކަމަކަށް ކަމަށް ޑޮކްޓަރުންގެ ޓީމުން ބުންޏެވެ.\nއޭޑީކޭއިން ކުރި ކާމިޔާބު ފަރުވާތަަކަށް ފަހު ރައީސް ނަަޝީދު މިހާރު ހުންނެވީ ޖަރުމަންވިލާތުގައެވެ. ބޭރަށް ފެންނަން ހުރި ފާރުތަކުން ފައިގައި ހުރި ފާރުގަނޑެއް ނޫން އެހެން ފާރުތައް ވަނީ ފަސޭހަވުމާއި ގާތުގައެވެ. ނަމަވެސް އެމަނިކުފާނުގެ ވައަތުގެ އޮޅަނބޮށީގެ ހަރަކާތުގެ 50 ޕަސެންޓް ވަނީ ހުއްޓިފައެވެ. އަދި ކަނާއަތުގެ ތިން އިނގިއްޔެއްގެ ހަރަކާތް ވަރަށް ކުޑަ އެވެ.


Eh Jinsun Gulhun Hinngumah Dhivessaku Meesmedia Gai Baaru Alhanee - Vaguthu\nއައިޖީއެމްއެޗް އިން ބަޔަކު ފައްސިވެ ކަންބޮޑުވުން އިތުރުވެއްޖެ -4ގަޑިއިރު ކުރިން\nއެއްޖިންސުން ގުޅުންހިންގުމަށް ދިވެއްސަކު މީސްމީޑިއާގައި ބާރުއަޅަނީ\n7 މަސް ކުރިން ( ނޮވެމްބަރު 30, 2019 )\nމީސްމީޑިއާ މެދުވެރިކޮށް ދިވެހި ފިރިހެނަކު އެއްޖިންސުން ގުޅުން ހިންގުން ފުޅާ ދާއިރާއެއްގައި އިސްތިހާރުކޮށް، އެކަމަށް ބާރުއަޅަން ފަށައިފިއެވެ.\nއިންސްޓަރގްރާމް އެކައުންޓެއް މެދުވެރިކޮށް އޭނާ ވަނީ އެއްޖިންސުން ގުޅުން ހިންގުން އިސްތިހާރު ކުރުމަށް، އެކަމަށް ބާރުދޭ އެތައް މެސެޖެއް ހިއްސާކޮށްފައެެވެ. އަދި އޭނާގެ އެކައުންޓަށް މަދު ބަޔަކު ފޮލޯ ކުރި ނަމަވެސް އެ އެކައުންޓް ބޭނުންކޮށްގެން އޭނާ ދަނީ އެތައް ބަޔަކު ފޮލޯކޮށް އެކަން މުޅި މުޖްތަމައުގައި ފެތުރުމަށް މަސައްކަތް ކުރަމުންނެވެ.\nއެ އިންސްޓަރ އެކައުންޓްގެ ބައޯގައި ލިޔެފައި ވަނީ ދިވެހި ރާއްޖޭގެ ގިނަ ބަޔަކަށް މާތް ﷲ ނަހީ ކުރެއްވި އެކަމާއި ގުޅޭގޮތުން ކިޔަވައިދިނުމަކީ އޭނާގެ މަގްސަދެއް ކަމަށެވެ. އަދި އެކަމާއި ގުޅޭގޮތުން އެއްވެސް މައުލޫމާތެއް ދެނެގަންނަން ބޭނުންވާ މީހެއް ނަމަވެސް އޭނާ އަށް މެސެޖެއް ކޮށްލުމުން އެކަން ކޮށްދޭނެ ކަމަށް ވަނީ ބުނެފައެވެ.\nމިކަމާ ގުޅޭގޮތުން، އެފަދަ އެއްވެސް މައްސަލައެއް ބަލަމުން ދޭތޯ "ވަގުތު" އިން ފުލުހުންނާއި ސުވާލު ކުރުމުން ފުލުހުންގެ މީޑިއާ އޮފިޝަލަކު ވިދާޅުވީ އެފަދަ މައްސަލައެއް އެ އިދާރާއަށް ހުށަހެޅިފައި ނުވާ ކަމަށެވެ.\nއެ އެކައުންޓަކީ މިމަހުގެ ހަތަރުވަނަ ދުވަހުން ފެށިގެން އެފަދަ ޕޯސްޓުތައް ކުރަމުން އަންނަ އެކައުންޓެކެވެ. މިހާތަަނަށް އެ އެކައުންޓުން 40 އަށްވުރެ ގިނަ ޕޯސްޓު ކޮށްފައިވާއިރު 1،094 މީހުންނަށް ވަނީ ފޮލޯކޮށްފައެވެ. އެ އެކައުންޓަށް 221 މީހުން މިހާތަނަށް އެބަތިއްބެވެ.\nފަހަކަށް އައިސް އިސްލާމްދީނާއި ހިލާފު ކަންކަން ކުރުން ރާއްޖޭގައި އަންނަނީ އާއްމުވަމުންނެވެ. ނަމަވެސް އެފަދަ ކަންކަމާއި ގުޅިގެން ސަރުކާރުގެ އެއްވެސް އިދާރާއަކުން އެއްވެސް ފިޔަވަޅެއް ނާޅާތީ ގިނަ ބަޔަކު ކަންބޮޑުވުން ފާޅުކުރެއެވެ.\nނޮވެމްބަރު 30, 2019 15:09\nއެލްޖީބީޓީ ފޯރަމެއް ގައި އިނގިރޭސިވިލާތުގައި އޮތެވެ،އެ ތަނުގައި މިހާރުގެ މަޖުލީހުގެ ރައީސް އެ ފޯރަމް ގައި އެލްޖީބީޓީ ގެ ހުރިހާ ކަމެއް ޑިމޮކްރެސީ ތެރެއިން ރާއްޖޭގައި ގާއިމުކުރާނެ ކަމަށް ބުނި\nޑިސެމްބަރު 1, 2019 01:07\nތިބުނާ މީހާ ހަދައިގެން އުޅޭ އެކައުންޓަކަށްވެސް ވެދާނެ. 18 އަހަރު ނުވިޔަސް އެއް ޖިންސުން ވިއްޔާ އެމީހުނަށް އޯކޭ. އަންހެނަކާ ފިރިހެނަކާ ވިއްޔާ އެއީ ރޭޕޯ. ގައުމެއްވާ ނެތް.\nނޮވެމްބަރު 30, 2019 15:32\nދެނެއް ކިޔާނެކަމެއް ނެތް. އެމްޑީޕީގެ ވެރިކަން ވެއްޖެއްޔާ ﷲ ޙަރާމް ކުރެއްވި ހުރިހާ ނުބައިކަމަކަށް ހިތްވަރުދޭ މީހުން ފެންނާނެ. ޝޭޚުންނަށް މިއަދު ދުޢާދެއްވާފައިވަނީ ވެރިމީހާ މިފަދަ ޢަމަލުތައް މަނާކުރާތީ ތޯއްޗެ. ކޮބާތޯ މިޤައުމުގެ އިސްލާމިކް މިނިސްޓަރު؟ ހަނުތޯ\nޑިސެމްބަރު 1, 2019 01:12\nވެރިމީހާ ކޫލް. އޭނަ ބުނާނެ ތިހެން އެކައުންޓެއް ހަދައި މެސެޖް ލިޔުނަކަސް އަގީދާއެއް ނުގުޑާނޭ. މިލަ ޣިޔާޒު ބުނާނެ ސޯލިހެއްފަދަ ސޯލިހެކޭ.ކަންނެލިއޮޑި ބުނާނެ ހިތް ބުނަނީ ތިކަން ހުއްޓުވައިފިއޭއޭ. އެހިސާބުން ހުރިހާ ކަމެއް ހަމަވީ.\nނޮވެމްބަރު 30, 2019 15:33\nއިސްތިހާރުކޮށްލަދިނީދޯ؟ ޥަގުތު މީހުންނަށް ހަމަ ސާބަސް ހައްޤުވޭ،އާފަހެ މީހަކު ފާހިޝް ކަމެއް ކުރަންޏާަ އެކަމެއް އެބައިސްތިހާރުކުރޭވިއްޔާ. ޅިޔާނެ ހަބަރެއް ނެތިއްޔާ ގޭގައު ދެފައިދަމާގެން ތިބެ ނިދާބަލާށެވެ.\nޑިސެމްބަރު 1, 2019 01:16\nވަގުތު މީހުނަށް ކުރެވޭނީ އެވަރު. ފާހިޝް އަމަލު ތަކާއި މުންކަރާތް ހުއްޓުވާނެ ބަޔަކު މި ގައުމަކު ނެތް. ކަލެއަށް އަދިވެސް ގޯހީ ވަގުތުތަ؟ ކަލޭ ތީ މިއުޅޭ ކުނި ޣިޔާޒުގަނޑުހެން މަށަށް ހާދަ ހީވެއޭ.\nނޮވެމްބަރު 30, 2019 15:43\nދިވެހިންނަކީ ހާދަ އަގީދާ ބަލިކަށިބައެކޭދޯ! މިކަހަލަ އެއްޗެއް ހަމަފެންނައިރަށް މިތެޅިފޮޅެނީ.\nޑިސެމްބަރު 1, 2019 01:35\nމިއީ ހަވާ ނަފްސުގެ އެދުންތަކުން ތަތްތެޅިފަ ތިބޭ މީހުން ވަރަށް ދައްކާ ވާހަކައެއް. ޢަދި މާތް ރަސްކަލާންގެ ދެއްވެވި ސިކުނޑި ބޭނުން ނުކުރާ ޖާހިލުންވެސް ގުރާތަކެއްހެން ތަކުރާރު ކުރާ ވާހަކައެއް. ޢެކަމަކު އެހާމެ ގަމާރު ވާހަކައެއް.\nޓީވީން ސިގިރޭޓު ބޯ މަންޒަރެއް ދައްކަންޔާ ތިރިއަށް އިންޒާރެއް އަރުވަނީ ކީއްވެ ؟ ދައްކުވައިދޭ މަންޒަރަކުން ސަމާލު ވުމުގެ އިންޒާރުދެނީ ކީއްވެ ؟ ގޭގެ ދޮރުގަ ތަޅު އަޅުވަނީ ކީއްވެ ؟ ހުސްވެސް ރައްކާތެރި ވުމަށް ދޯ. ފެންނަ މަނަޒަރަކުން ނޭދެވޭ އަސަރެއް ކޮށްފާނެތީ. ލިބިދާނެ ގެއްލުމަކަށް.\nޝައިތާނާއަކީ އަދުއްވެއް. ޢަދި ހައްލާލަނީ ފިޔަވަޅުތަކަކުން. ތިމާ ނުހެއްލުނަސް އެހެންމީހަކު ހެއްލިދާނެ. ގައިމު ކަމެއްވެގެން ދޯ ތި ފަތުރަން އުޅޭ ބަޔަކު އެކަން ކުރަނީ. ޢި ޖާބަ ނުދޭނެނަމަ ކީއްވެ އެކަމާ އުޅެނީ ؟\nމިއީ ސިޔާސީ މިސާލުން ނޫނީ ނުވިސްނޭ ޒަމާނަކަށްވީމަ އަދި އެއް މިސާލު - ކީއްވެ ޕާޓީ އަށް ކެންޕޭން ކުރަނީ ؟ ދައްކާ ވާހަކައިން މީހުންގެ ބޮލަށް އެއްޗެއް ވެއްދޭތީ ދޯ.\nނޮވެމްބަރު 30, 2019 15:52\nދެން ތި އެކަންޓެއްވެސް ބޮލްކް ކުރަންވީއެއްނުން.\nޑިސެމްބަރު 1, 2019 01:20\nއެއީ ސިރޫއާޓްސް އެއް ނޫނެއްނު. އިސްލާމްދީނުގެ މައުލޫމާތު ފޯރުކޮށްދޭ ބައެއްވެސް ނޫނެއްނު. އެހެންވީމަ ހައްދެއް ނެތް މިނިވަންކަން ހެސްކިޔާފަ އޮންނާނެ.\nނޮވެމްބަރު 30, 2019 15:58\nވަގުތު ކިއްވެގެން ތަ ތިޔަ އެކައުންޓު ތަކުގެ ނަން ނުޖަހަނި ........\nޑިސެމްބަރު 1, 2019 06:25\nކަލޭމެންނަށް ހަމަ ނޯވޭދޯ ރަނގަޅު އެއްގޮތް ވެސް. އެކައުންޓު ނަން ޖެހި ނަމަ ވެސް އެމީހުންވަރު ނުބައި ބައެއް ނޯންނާނެ!\nނޮވެމްބަރު 30, 2019 16:21\nސަލަފު އުވާލަން ގޮވާލާ ފަދައިން އަޅެ ތި މީހަކު މައިތިރިކުރަން ގޮވާލަންވީނު! ހޯޖާކުރޭ!\nޑިސެމްބަރު 1, 2019 01:23\nތިހެން ބުނީތީވެސް ހުސޭނުބޭ ގެންގޮސް ހައްޔަރު ކޮށްފާނެ. އެމީހުންނާ ނުބެހެވޭނެ. ސަލަފު އުވާލާނެ.\nނޮވެމްބަރު 30, 2019 16:40\nވަގުތަށް ތައްބައް ލަކަ\nނޮވެމްބަރު 30, 2019 16:48\nތި އެކައުންޓްގެ އައިޑީ ބުނެބަލަ ނިކަން\nނޮވެމްބަރު 30, 2019 19:51\n"ފުއްޕި" ނަލަ ނަމެއް މަ ހަލާކު😁😂😂🤣🤣\nނޮވެމްބަރު 30, 2019 17:28\nތިކަމައެންމެ އުފާވާނީ މަޖިލީހުގެ ރައީސް.\nޑިސެމްބަރު 1, 2019 01:26\nމަށަށް ވައްތަރީ އޭނަ ހަދައިގެން އުޅޭ އެއްޗަކާ. ސުލޯލިހު ވާ އުފަލެއްވެސް ކުޑައެއް ނުވާނެ.\nނޮވެމްބަރު 30, 2019 17:29\nމުޅި ދުނިޔޭގައި ލެއްވިހާ ނުބައިކަންތަކުގެ ތެރެއިން އަހަރެން އެންމެ ނަފުރަތުކުރާ ބޮޑު ނުބައި އަމަލު. ﷲ މީނައަށް ހެޔޮވިސްނުން ދެއްވާށި.\nނޮވެމްބަރު 30, 2019 17:37\nގު ރޮސް، އިޔޫ...ގުއިތަކުތެ ރެއަށް ކޮށްލަކޮށްލާ.\nޑިސެމްބަރު 1, 2019 02:20\nހަވާދު ގުދަނޯ އެއީ ކެކެކެ\nނޮވެމްބަރު 30, 2019 17:54\nތީތި ބުލޮކު ކޮއްލާފަ ތިވާހަކަ ދެއްކިނަމަ ދޯ...\nކޮބާ ދިވެހިސަ ރުކާ ރު\nޑިސެމްބަރު 1, 2019 01:30\nސަރުކާރެއް އެބައޮތްތަ؟ މިގައުމަކު މިހާރަކު ސަރުކާރެއް ނެތް. ޚަޒާނާ މައްޗަށް ސަނގަލާ ޖެހިގެން ތިބި ހައްބޯރާހިތަކެއް ތިބީ. ފައިސާ ނޫން އެއްޗެއް ނުފެނޭ އެއަކަށް.\nނޮވެމްބަރު 30, 2019 18:38\nނޮވެމްބަރު 30, 2019 19:34\nވަކި ވައްތަރެއްގެ މައްސަލަ ފުލުހަށް ހުށަނާޅަނީސް ފުލުހުން ބަލަން ފަށަނީ..\nނޮވެމްބަރު 30, 2019 19:58\nކިތަންމެ މޮޅެތި ސްޓަންޓް ޖައްސަން އުޅުނަސް ޔާމިނަކައް ތާއީދެއް ނުކުރާނެ\nފަލަޑޭ ގެ ހިކިޑޭ\nނޮވެމްބަރު 30, 2019 21:58\nމީހަކު މިތާކު ޔާމިނުގެ ވާހަކަ އެއް ނުދައްކާ ތޯއްޗެ. ހިތުގަ އޮތްލެއް ބޮޑުކަމުން ކިޔެނީ ޔާމިނު ޔާމީނު ޔާމިނު....\nމަ ހީ ހީ\nޑިސެމްބަރު 1, 2019 06:30\nކަލޭ މެން ކުރެ އެކަކު ދައްކަބަލަ ތީގެއިން ނަމެއް ނުކިޔާ އުޅޭ މީހެއް؟ ކަލޭ ވެސް އިންނާނީ ކޮންމެވެސް އެއްގޮލައަކަށް ގޮވާލަ ގޮވާލާ! ސަހަނރޯހީވޭ!\nނޮވެމްބަރު 30, 2019 20:03\nއަންނި ބޭ މިފަހަރު ކޮންގަޑެއް ގަންނާނެ ބާ؟؟؟؟މިސަރުކާރުގެ އައުވާނުން....\nނޮވެމްބަރު 30, 2019 20:36\nމިޚަބަރާއި ދެކޮޅަށް ކޮމެންޓްކުރާ މީހުންނަށް ބުނެލަން އޮތީ: ހެޔޮކަންތައްތަކަށް ބާރުއަޅައި ނުބައިކަންތައްތައް ނަހީކުރުމަކީ އިސްލާމްދީނުގެ ފަރުޟެއް. ނުބެހޭކަމެކޭ ކިޔާއިރު ކޮބާތަ އެކަމުގެ ހެކި؟؟ ނިކަން މިކޮމެންޓަށް އޭގެ ހެކި ރިޕްލައިކޮށްބަ. ކަލޭމެން މިކަންތައްތައް އާދައިގެ ކަމަކަށް މިހަދަނީ ކަލޭމެން މިކަންތައްތަކަށް ހިތްވަރުދޭތީ. ކަލޭމެންނާއި މިސަރުކާރުން ބޭނުންވަނީ އިސްލާމްދީން މިގައުމުން ފޮހެލަން.\nނޮވެމްބަރު 30, 2019 21:21\nއެވާހަކަތައް ނުދައްކަންވީދޯ އެއިރުންތާ ލާދީނީފިކުރު މުޅިރާއްޖޭގައި އަވަހައްފަތުރާލެވޭނީ ހިލާ އެޗާންސެއް ނުދޭނަން انشالله\nނޮވެމްބަރު 30, 2019 21:26\nއެޖެންޑާ 19... މި ސަރުކާރު ދެމިއޮވިއްޖިއްޔާ އެއް ޖިންސުގެ ކައިވެނި ވެސް ހުއްދަކުރާނެ\nނޮވެމްބަރު 30, 2019 22:29\nމިއީ އިސްލާމުންތަ؟ ޖަނަވާރުންނަށްވުރެ ތިޔަ ބައިމީހުން ނުބައޭ\nނޮވެމްބަރު 30, 2019 23:29\nގަންޖާ ސަރުކާރުގަ ތި ހުރިހާ ކަމެއްވެސް ކުރާނެ\nޑިސެމްބަރު 1, 2019 02:37\nމަޖުބޫރީހާލަތު ޖެހާލަތު ޖެހިފަރާތަށް ބުނެލާނީ ކަލޭކައިރީި ކާކުތަބުނީ ޔާމީންއަށް ތާއިދުކުރާށޭ ޔާމީން އެބަދުވޭތަ ތާއީދު ހޯދަން ކަލޭ ފަހަތުން ޔާމީންއެބައުޅޭދޯ ތިކަކަހަލަ ނަޖިހުން ގެ ނަޖިހުންގެ ތާއީދު ނުލިބިގެން ވސލމ\nޑިސެމްބަރު 1, 2019 07:19\nމިގައުމައްޖެހިފައިމިވާ ވަބާއިން އިސާހިތަކުސަލާމަތްކުރައްވައި މިފަދައަމަލުތައްކުރާމީހުންނައް ހަރުކަށިއަދަބުދެވޭނެފަދަ ބަޔަކު އަޅުގަނޑުމެނާއި މިގައުމުގެ ވެރިންކަމުގައި ލައްވާށިއެވެ. އާމީން.\nޑިސެމްބަރު 1, 2019 12:20\nއެމްޑީޕީ މީހުންގެ މައްސަލަތައް ނުބެލޭނެ. ސޮރީ\nޑިސެމްބަރު 1, 2019 21:51\nއެއްވެސް ކުއްޖަކަށް އެގޭތަ ކުރީ ދުވަހު ގުގުރިއިރު ހޮނު އެޅިކަން ކޮންތަނަކަށް ކަން އެޅީ ކާކުގެ ދޮންނަ މެޝިނެއްތަ ބަޑިޖެހީ މީ ވެސް ވަރަށް ވާހަކަ އެވާހަކަ ނުދައްކަނީ ކީއްވެތަ ކަލަކުވޭ ބިރުވެތިވޭ. ސަދޫމްއަށް ވީ ގޮތް ވެ ދާނެ\nހޯޑެއްދޫ އިން އިވޭ ސިހުރުގެ އަޑުން ފިތްކަނޑައިގެންދާ ވަރުގެ ވާހަކަ!\nއެމްޑީއެންގެ މުޝްފިގު އެމްޑީއެން އާއި އުތެމާގެ ދިފާއުގައި ބައިނަލްއަޤުވާމީ މީޑިއާއަށް


Cavani Aai Silva Dhookohlan PSG In Ninmaifi - Vaguthu\nކަވާނީ އާއި ސިލްވާ ދޫކޮށްލަން ޕީއެސްޖީއިން ނިންމައިފި\nޕީއެސްޖީގެ ފޯވާޑް އެޑިސަން ކަވާނީއާއި އެ ޓީމުގެ ކެޕްޓަން ތިއާގޯ ސިލްވާ ދޫކޮށްލަން ނިންމާފައި ވާކަމަށް ޕީއެސްޖީއިން ކަށަވަރު ކޮށް ދީފިއެވެ.\n33 އަހަރުގެ ކަވާނީއާއި 35 އަހަރުގެ ސިލްވާގެ އެއްބަސްވުން މި ޖޫން މަހު ހަމަވާއިރު މި ސީޒަން ނިމެންދެން ދެ ކުޅުން ތެރިންވެސް ކުޅޭނެ ކަމަށް ޕީއެސްޖީގެ ސްޕޯޓިން ޑައިރެކްޓަާރ ލިއެނާޑޯ ހާމަކުރިއެވެ. އޭނާ ދިން އިންޓަވިއެއް ގައި ބުނެފައިވަނީ މިއީ ޕީއެސްޖީއަށް ނިންމަން ޖެހުނު ވަރަށް އުދަގޫ ނިންމުމެއް ކަމަށާއި ދެކުޅުން ތެރިންނަކީވެސް ކުލަބުގެ ތާރީހުގައިވެސް ގިނަ ހިދުމަތްތަކެއް ކޮށްފައިވާ ކުޅުންތެރިން ތަކެއް ކަމަށެވެ.\n" ވެދާނެ މިއީ އެއްމެ ރަނގަޅު ނިންމުން ނޫންކަމަށް ، އެއްވެސް ނިންމުމަކީ އެންމެ ފުރިހަމަ ނިންމުމެއް ނޫން، މި ސީޒަންގައި އަދި ބާކީ ޗެންޕިއަންސް ލީގުވެސް އެބައޮތް ، ދެ ކުޅުންތެރިންވެސް ލީގު ނިމެންދެން އޮގަސްޓް މަހާއި ހަމައަށް ޓީމުގައި މަޑުކުރާނެ " ލިނާޑޯ ޑި ޖާަނަލް ޑޫ ލިމަންޗެއާ ވާހަކަ ދައްކަމުން ބުންޏެވެ.\nމީގެ އިތުރުން އޭނާ ބުނީ ދެކުޅުންތެރިން ނާއި އެކުގަވެސް ކާމިޔާބު ދަތުރެއް ކުލަބަށް ކުރެވިފައިވާ ކަމާއި މުސްތަގް ބަލަށް ވިސްނާފައި ޒުވާން ކުޅުންތެރިންނަށް ޖާގަ ދިނުމަށް މިއީ އެންމެ ބުއްދިވެރި ނިންމުން ކަމަށެވެ. 2013 ގައި ނަޕޯލީން ޕީއެސްޖީއަށް ގުޅުނު ކަވާނީވަނީ 200 ލަނޑު ޕީއެސްޖީއަށް ކާމިޔާބުކޮށް މިހާތަނަށް ޕީއެސްޖީއަށް އެންމެ ގިނަ ލަނޑުޖެހި ކުޅުންތެރިޔާގެ މަގާމް ހޯދާފައެވެ.\nކަވާނީ ހޯދުމަށް އެތްލެޓިކޯ އާއި އެމެރިކާގެ އިންޓާ މިއާމީއިން ވަނީ މަސައްކަތް ކޮށްފައެވެ. ރިޕޯޓްތައް ބުނާ ގޮތުގައި ކަވާނީ އަންނަ ސީޒަންގައި ފެނުން އެންމެ ގާތީ އެމެރިކާ ލީގުންނެވެ. އޭސީ މިލާނުން ޕީއެސްޖީ އާއި ގުޅުނު ސިލްވާ ވަނީ ޕީއެސްޖީއަށް 310 މެޗު ކުޅެދީފައެވެ. އޭނާ އަކީ ޕީއެސްޖީއަށް މިހާތަނަށް ލިބުނު އެންމެ ގިނަ ކާމިޔާބީ ތަކުގައި ކެޕްޓަން ކަން ކުރި ކުޅުންތެރިޔާއެވެ.


vnews - Green Streets match gai Anderson fennaane: Saanthee\nގްރީން ސްޓްރީޓްސް މެޗުގައި އެންޑަސަން ފެންނާނެ: ސާންތީ\nބްރެޒިލްގެ ފޯވާޑް އެންޑަސަން ---\nކުލަބް އީގަލްސްއާ އަލަށް ގުޅުނު ބްރެޒިލްގެ ފޯވާޑް އެންޑަސަން ބިނާ ކުރިއަށް އޮތް މެޗުގައި ފެންނާނެ ކަމަށް އެޓީމުގެ ކޯޗު އިހުސާން އަބްދުލް ގަނީ (ސާންތީ) ބުނެފި އެވެ.\nވީނިއުސްއާ ވާހަކަ ދައްކަމުން ކޯޗް ސާންތީ ބުނީ، މާލޭ ލީގުގައި ކުރިއަށް އޮތް ގްރީން ސްޓްރީޓްސް މެޗަކީ އީގަލްސްއަށް ވަރަށް ވެސް މުހިންމު މެޗެއް ކަމަށާއި އެމެޗުގައި ޓީމާ އަލަށް ގުޅުނު ބިދޭސީ ފޯވާޑް އެންޑަސަން ފެންނާނެ ކަަމަށެވެ.\nއެންޑަސަން އެންމެ ފަހުން ކުޅެފައި ވަނީ ކުޑަހެންވޭރު ޔުނައިޓެޑަށެވެ. އޭނގެ ކުރިން އޭނަ ކުޅެމުން އައީ މަހިބަދޫ ސްޕޯޓްސް ކްލަބަށެވެ.\nއީގަލްސްއާއި ގްރީން ސްޓްރީޓް ބައްދަލުކުރާ މެޗް އޮތީ އަންނަ ބުދަ ދުވަހުގެ ހަވީރު އެވެ. އެގޮތުން ލީގުގެ ގަދަ ހަތަރެއް ޔަގީން ކުރުމަށް އެމެޗުން މޮޅުވާން އީގަލްސްއަށް މަޖުބޫރެވެ. އަދި އެމެޗުން އީގަލްސް މޮޅުވެއްޖެ ނަމަ އަންނަ މަހު ފަށާ ދިވެހި ޕްރިމިއާ ލީގުން ޖާގައެއް ޔަގީން ވާނެއެވެ.\nލީގުގައި މިވަގުތު އީގަލްސް އޮތީ ކުޅުނު 13 މެޗުން ލިބުނު 22 ޕޮއިންޓާއެކު ހަތަރު ވަނަ މަގާމްގައެވެ. އަދި ގްރީން ސްޓްރީޓް އޮތީ އީގަލްސްއާ އެއް ވަރަށް މެޗް ކުޅެ، 24 ޕޮއިންޓް ހޯދައިގެން ތިން ވަނަ މަގާމްގައެވެ. ލީގުގެ ފަސް ވަނައިގައި އޮތް ވިކްޓަރީ އަށް ވެސް 13 މެޗުން 22 ޕޮއިންޓް ލިބިފައި ވާއިރު، 13 މެޗުން 19 ޕޮއިންޓް ހޯދައިގެން ހަ ވަނަ މަގާމްގައި އޮތީ ޓީސީއެވެ.